text:
မိူဝ်ႈၼႆႉ ဝၼ်းတီႈ 26/10/2022 တူၵ်းမႅၼ်ႈဝၼ်းၵေႃႇတင်ႈ ငဝ်ႈငုၼ်းတီႇမူဝ်ႇၶရေႇၸီႇ ၸိူဝ်ႉၶိူဝ်းတႆး(ႁိုဝ်) ပႃႇတီႇႁူဝ်သိူဝ် SNLD ၶွပ်ႈၶူပ်ႇ 34 ပီသေ ယူႇတီႈ ၸုမ်းပွင်ၵၢၼ်ပႃႇတီႇႁူဝ်သိူဝ် ၸႄႈဝဵင်းမိူင်းယႆ ၸတ်းႁဵတ်းပၢင်ၵႅဝ်ႈ တီႈလုမ်းပႃႇတီႇ ဝဵင်းမိူင်းယႆ ၸႄႈတွၼ်ႈလႃႈသဵဝ်ႈ ၸိုင်ႈတႆးပွတ်းႁွင်ႇ မီးၽူႈၶဝ်ႈႁူမ်ႈ 40 ပၢႆ တႄႇဢဝ် ယၢမ်းၵၢင် 9 မူင်းထိုင် ဝၢႆးဝၼ်း။
ၸၢႆးသီႇႁၵျေႃႇ(ႁွင်ႉ) ၸၢႆးႁၵ်ႉ ၾၢႆႇၵပ်းသိုပ်ႇတိတ်းတေႃႇ ပွင်ႇၶၢဝ်ႇၵူၼ်းမိူင်း ငဝ်ႈငုၼ်း ပႃႇတီႇႁူဝ်သိူဝ် လၢတ်ႈတီႈၽူႈတွႆႇ ႁွၵ်ႈဝႃႈ – “ပၢင်ၵႅဝ်ႈႁဝ်းၶႃႈ ဝၼ်းမိူဝ်ႈၼႆႉ တေၸတ်းႁဵတ်းပဵၼ် 2 တွၼ်ႈ။ တွၼ်ႈ 1 ၸတ်းႁဵတ်းတၢင်းဢွၼ်ႊလၢႆႊ တေပႃး ၵူၼ်းလူင် တီႈငဝ်ႈငုၼ်းလႄႈ ၵူႈၸေႈဝဵင်းၶိုၼ်ႈႁွတ်ႈသေ ၽူႈယႂ်ႇၵူၼ်းလူင် ႁဝ်းၶႃႈ သပ်းလႅင်းၼႄ လွင်ႈၼႃႈၵၢၼ်တႃႇ ငၢၼ်း တီႈလႆႈႁဵတ်းသၢင်ႈမႃးလႄႈ လွင်ႈဝၢင်းၽႅၼ်ၵႂႃႇတၢင်းၼႃႈ ၸိူဝ်းၼႆႉ။ တွၼ်ႈဝၢႆးဝၼ်းသမ်ႉ ႁဝ်းၶႃႈ ၸုမ်းပွင်ၵၢၼ် ၸႄႈ ဝဵင်းမိူင်းယႆ ႁဝ်းၶႃႈ ဢုပ်ႇဢူဝ်းၵၼ် လွင်ႈၼႃႈၵၢၼ်တႃႇငၢၼ်းလႄႈ ၶွတ်ႇၽွတ်ႈၸုမ်းပွင်ၵၢၼ် ၸႄႈဝဵင်း ၸိူဝ်းၼႆႉထႅင်ႈ”- ဝႃႈ ၼႆ။
ပၢင်ၵႅဝ်ႈ ဝၼ်းၵေႃႇတင်ႈ ပႃႇတီႇႁူဝ်သိူဝ် ၶွပ်ႈၶူပ်ႇ 34 ပီၼႆႉ မီးလုၵ်ႈၸုမ်း ပႃႇတီႇ ၼႂ်းၸိုင်ႈတႆးပွတ်းဢွၵ်ႇၶူင်း၊ ပွတ်းၸၢၼ်း၊ ပွတ်းႁွင်ႇ၊ ၸႄႈမိူင်းၶၢင်လႄႈ တိူဝ်းဝဵင်းလိူဝ်ႇ ၸိူဝ်းၼႆႉ ၶဝ်ႈႁူမ်ႈ။
ပေႃးထိုင်မႃး ပီ 2023 ၸိုင် ယူႇတီႈ ၶွင်ႇသီႇသိုၵ်းမၢၼ်ႈ ယိုတ်းမိူင်း တေဢွၼ်ၸတ်းႁဵတ်း ပၢင်လိူၵ်ႈတင်ႈ ဢၼ်ၸႂ်ႉလွၵ်းပိူင် Proportional Representative (PR) ။ ဢိင်ၼိူဝ် လွင်ႈၼႆႉ ယူႇတီႈ ပႃႇတီႇႁူဝ်သိူဝ်သမ်ႉ မီးလွင်ႈ ၸတ်းၽႅၼ်ၵၢၼ်ဝႆႉၸိူင်ႉႁိုဝ် ဢၼ်ဝႃႈၼၼ်ႉ ပႆႇလႆႈဝူၼ်ႉ ဢုပ်ႇဢူဝ်းသင် ဝႃႈၼႆ။
“ၵဵဝ်ႇလူၺ်ႈလွင်ႈ ပၢင်လိူၵ်ႈတင်ႈၼၼ်ႉ ယူႇတီႈ ၽူႈၶၢၼ်ပၢၵ်ႇႁဝ်းၶႃႈၵေႃႈ လၢတ်ႈဢွၵ်ႇမႃးယူႇ ပေႃးပႆႇပူၼ်ႉ ပီ 2022 ၼႆႉ ႁဝ်းၶႃႈ တေပႆႇဝူၼ်ႉ လွင်ႈၼၼ်ႉ။ ၵွပ်ႈၼႆလႄႈ ၵဵဝ်ႇၵပ်းလူၺ်ႈလွင်ႈ တႃႇပၢင်လိူၵ်ႈတင်ႈၼၼ်ႉတႄႉ တေႃႇထိုင်ဝၼ်းမိူဝ်ႈလဵဝ် ႁဝ်းၶႃႈ ပႆႇဢုပ်ႇဢူဝ်းၵၼ်ၶႃႈ”- ၸၢႆးသီႇႁၵျေႃႇ(ႁွင်ႉ) ၸၢႆးႁၵ်ႉ သိုပ်ႇလၢတ်ႈၼႄၼင်ႇၼႆ။
ငဝ်ႈငုၼ်းတီႇမူဝ်ႇၶရေႇၸီႇၸိူဝ်ႉၶိူဝ်းတႆး SNLD – Shan Nationalities League for Democracy ရှမ်းတိုင်းရင်းသား များ ဒီမိုကရေ စီအဖွဲ့ချုပ် (SNLD) ၼႆႉ ၶွတ်ႇၽွတ်ႈမႃးမိူဝ်ႈဝၼ်းတီႈ 26/10/1988။ ၸဝ်ႈၶုၼ်ထုၼ်းဢူး ႁပ်ႉတၼ်းႁဵင်း ပဵၼ်ႁူဝ်ပဝ်ႈ မႃးတေႃႇထိုင် ဝၼ်းတီႈ 26/1/2021 ၸင်ႇ ၵိုတ်းယင်ႉ ။ ထိုင်မႃးဝၼ်းတီႈ 3/2/2021 ၸုမ်းပွင်ၵၢၼ် ၸင်ႇ လိူၵ်ႈဢဝ် ၸၢႆးၺုၼ်ႉ လုၼ်ႇ (ႁွင်ႉ) ၸၢႆးၼုတ်း ၶိုၼ်ႈပဵၼ်ႁူဝ်ပဝ်ႈ။ ၵႅမ်ႁူဝ်ပဝ်ႈ 1 ပဵၼ် ၸဝ်ႈၶမ်းပိူင်ႇၾႃႉလႄႈ ၵႅမ်ႁူဝ်ပဝ်ႈ 2 ပဵၼ် လုင်းၸၢႆးလႃႉၽေႇ။ ၽူႈၼမ်းၼႂ်းၵူႈလွင်ႈလွင်ႈ ပဵၼ်ၸၢႆးလဵၵ်ႉ ၵႅမ်ၽူႈၼမ်းၼႂ်း 1 ပဵၼ်ၸၢႆးၵျေႃႇၺုၼ်ႉလႄႈ ၵႅမ် 2 ပဵၼ် ၸၢႆးသၢမ်ၾူၼ်သႅင်။


c: text/html

text:
ဝၼ်းတီႈ 5/9/2022 ၼၼ်ႉ ၾူၼ်တူၵ်းႁႅင်းလႄႈ ၼမ်ႉထူမ်ႈတီႈ ဝဵင်းၵဵင်းတုင် လႄႈတႃႈၶီႈလဵၵ်းၶိုၼ်းထႅင်ႈၵမ်းၼိုင်ႈ ၵူၼ်းမိူင်းတူၵ်းၸႂ်။
“ပေႃးၾူၼ်တူၵ်းၵေႃႈၼမ်ႉၶိုၼ်းထူမ်ႈထႅင်ႈၵမ်းၼိုင်ႈယဝ်ႉၶႃႈ။ မႆႈၸႂ်ဢေႃႈ။ မိူဝ်ႈဝႃးၼႆႉ ၼမ်ႉထူမ်ႈၶႂ်ႈဝႃႈသုင်ဝႆႉဢေႃႈ။ၼႂ်ၼႆႉတႄႉၶိုၼ်းယွမ်းၵႂႃႇဢိတ်းဢိတ်းယဝ်ႉၶႃႈ။ ဢမ်ႇမီးလွင်ႈလုသုမ်းၼမ်ပဵၼ်မိူဝ်ႈဝူင်ႈပူၼ်ႉသေတႃႉ လွင်ႈမႆႈၸႂ်တႄႉမီးဢေႃႈ” – ၵူၼ်းမိူင်းတႃႈၶီႈလဵၵ်းၵေႃႉၼိုင်ႈလၢတ်ႈၼင်ႇၼႆ။
ဝၢႆးလင် ၼမ်ႉထူမ်ႈ မိူဝ်ႈဝူင်ႈပူၼ်ႉမႃးယဝ်ႉၼၼ်ႉ ႁွင်ႈၵၢၼ်ၾၢႆႇၶႄၽေးသၽႃႇဝ တႃႈၶီႈလဵၵ်း ဢွၼ်ၼမ်းၸတ်းႁဵတ်းပၢင်သွၼ် ၶႄၽေးၽွင်းၼမ်ႉထူမ်ႈ ၶၢဝ်းတၢင်း 2 ဝၼ်း။ ဝၢႆးလင် ပၢင်သွၼ်ၵေႃႈၼမ်ႉၶိုၼ်းထူမ်ႈ ၼႆ ၵူဝ်ႇလႃႉမဵဝ်း ၸုမ်းၸွႆႈထႅမ် ပရႁိတ တႃႈၶီႈလဵၵ်းလၢတ်ႈၼင်ႇၼႆ။
“ပၢင်သွၼ်ပၼ်တၢင်းႁူႉလၢႆးၸွႆႈထႅမ်ၵၼ်ၽွင်းထူပ်းၽေးၼမ်ႉၼၼ်ႉ ယဝ်ႉၵႂႃႇဢမ်ႇပႆႇႁိုင်ၵႃႈႁိုဝ်ၶႃႈလူင်”
ၼမ်ႉထူမ်ႈတီႈဝဵင်းတႃႈၶီႈလဵၵ်းၶမ်ႈဝႃးၼႆႉ ပဵၼ်ၸိူဝ်းယူႇႁိမ်းၾင်ႇၼမ်ႉသၢႆ ၊တီႈၶူင်ႈတီႈယၢၼ်း တီႈတႅမ်ႇၸိူဝ်းၼႆႉ။
မိူၼ်ၼၼ်ၼင်ႇၵဝ်ႇ တီႈဝဵင်းၵဵင်းတုင်ၵေႃႈ ၼမ်ႉပႃႇ ၼမ်ႉႁူၺ်ႈ ၼမ်ႉလွႆ ၼွင်းၶဝ်ႈဝၢၼ်ႈ ဝေႃႇၶူၵ်ႉဝဵင်းမႂ်ႇ ၊ ထူမ်ႈၶဝ်ႈၼႂ်းႁိူၼ်းယေးၵူၼ်းဝၢၼ်ႈ၊ ၶူဝ်းၶွင်ႁိူၼ်းယေးၵူၼ်းဝၢၼ်ႈလူႉသုမ်း။
“ၼမ်ႉမႃးဝႆးၼႃႇၶႃႈ။ ၶဝ်ႈၼႂ်းႁိူၼ်းၼႂ်းယေး သုင်ပဵင်းတင်ႇၼင်ႈၼႆႉဢေႃႈ။ သမ်ႉပေႃးဢမ်ႇတၼ်းၶၢႆႉၶူဝ်းၶွင်သင်။ ၼမ်ႉၶဝ်ႈသွင်ႇၾႆးႁဝ်းဢေႃႈ ။ ၶဝ်ႈပႃးၼႂ်းတူႈယဵၼ်ၸိူဝ်းၼႆႉဢေႃႈ။” ၵူၼ်းၵဵင်းတုင်ၵေႃႉၼိုင်ႈလၢတ်ႈၼင်ႇၼႆ။
မိူဝ်ႈဝၼ်းတီႈ 13/8/2022 ပူၼ်ႉမႃးၼၼ်ႉၵေႃႈ ၼမ်ႉပႃႇ ၼမ်ႉလွႆၼွင်းလၢၵ်ႈၸၼ်ဢဝ်ၵႂႃႇပႃးသုမ်ႉထဵင်ႁိူၼ်းၵူၼ်းဝၢၼ်ႈယၢင်းၶႃႉ ဢိူင်ႇယၢင်းၶႃႉ ဝဵင်းၵဵင်းတုင်။ ၸဝ်ႈႁိူၼ်း 2 ၽူဝ်မေးလႆလွင်ႈၸွမ်းၼမ်ႉလူႉတၢႆ။

robotstxt: allowed

filter: keep


text:
Thursday, July 29, 2021
မႂ်ႇသုင် ပီႈၼွင်ႉႁဝ်းၶဝ်တင်းသဵင်ႈ ဝၼ်းမိူဝ်ႈၼႆႉ ၸဝ်ႈတႆးၼုမ်ႇ တေဢဝ်တင်းၽွၼ်ႉ
Universal Document Converter တႃႇဢဝ်ၽၢႆႇWord, Excel, Power Point လၢႆးပဵၼ် ၶႅပ်းႁၢင်ႈ JPEG, PNG,PDF
July 29, 2021
မႂ်ႇသုင်ပီႈၼွင်ႉႁဝ်းၶဝ်တင်းသဵင်ႈ ဝၼ်းမိူဝ်ႈၼႆႉ ၸဝ်ႈတႆးၼုမ်ႇတေဢဝ်သွပ်ႉဝွႆး Universal Document Converter တႃႇဢဝ်ၽၢႆႇWord, Excel, Power Point လ...
Combo APK VPN For Pc (လၢႆးၸႂ်ႉတိုဝ်း VPN တီႈၼႂ်းၶွမ်း)
July 29, 2021
မႂ်ႇသုင်ပီႈၼွင်ႉႁဝ်းၶဝ်တင်းသဵင်ႈ ဝၼ်းမိူဝ်ႈၼႆႉ တေဢဝ်တင်းၶိူင်ႈၸႂ်ႉတိုဝ်းၼႂ်းၶွမ်း ဢၼ်ပဵၼ် Combo apk VPN တွၼ်ႈတႃႇၸႂ်ႉၼႂ်းၶွမ်းၼႆႉ မႃးၽၢၵ်ႇတွ...
Subscribe to: Posts (Atom)


text:
တႄႇဢဝ် လိူၼ်ဢွၵ်ႊထိူဝ်ႊပိူဝ်ႊမႃးတေႃႇထိုင်ယၢမ်းလဵဝ် ၵူၼ်းမိူင်းၼႂ်းဝဵင်းၵူတ်ႉၶၢႆ ၺႃးငူးသၵ်း ဢမ်ႇယွမ်း 5 ၵေႃႉ ႁႃယႃႈယႃဢမ်ႇတၼ်းၶိုတ်းလႄႈ တၢႆ 2 ၵေႃႉ။
ပူၼ်ႉမႃး ဝၼ်းတီႈ 8/11/2022 ယၢမ်းၵၢင်ၼႂ် မွၵ်ႈ 9 မူင်း ဢူးလေႃးသူၺ်ႇ ဢႃယု 41 ပီ ၵူၼ်းဝၢၼ်ႈ ၼမ်ႉၽၵ်းၵႃ ၸႄႈဝဵင်း ၵူတ်ႉၶၢႆ ၸႄႈတွၼ်ႈမူႇၸေႊ ၸိုင်ႈတႆးပွတ်းႁွင်ႇ ၺႃးငူးသၵ်းၽွင်းလူင်းၼႃး ပၢတ်ႇၶဝ်ႈ ၊ မၢတ်ႇၸဵပ်းႁႅင်း လႆႈသူင်ႇယူတ်းယႃတူဝ် တီႈႁူင်းယႃဝဵင်းၵူတ်ႉၶၢႆ ။
ပီႈၼွင်ႉဢူးလေႃးသူၺ်ႇ လၢတ်ႈတီႈၽူႈတွႆႇႁွၵ်ႈဝႃႈ – “မိူဝ်ႈၽွင်းမၼ်းၸၢႆး တိုၵ်ႉပၢတ်ႇၶဝ်ႈယူႇၼၼ်ႉ ငူးသၵ်းသႂ်ႇ တီႈမိုဝ်း ၾၢႆႇသၢႆႉ မၼ်းၸၢႆး။ ၵူၼ်းၵႂႃႇၼႃးၸွမ်းၵၼ် ၵမ်ႈၽွင်ႈလမ်းတီႉငူး ၵမ်ႈၽွင်ႈၼႅတ်ႈလုမ်းလႃးမၼ်း ၊ တင်းငူးတင်းၵူတ်းဢဝ်သူင်ႇႁူင်းယႃ။ ၵွင်ႉငူးၼၼ်ႉႁႅင်းၼႃႇၶႃႈ ။ မၼ်းပေႃးႁၢၵ်ႈဢွၵ်ႇလိူတ်ႈ ယဵဝ်ႈဢွၵ်ႇလိူတ်ႈၶႃႈၼေႈ။ ”- ဝႃႈၼႆ။
ငူးဢၼ်သၵ်း ဢူးလေႃးသူၺ်ႇၼၼ်ႉပဵၼ်ငူးသီၶဵဝ်၊ ႁၢင်ငူးၶႂ်ႈလႅင်ဝႆႉ ပဵၼ်ငူးဢၼ်မီးၵွင်ႉႁႅင်း ပီႈၼွင်ႉ မၼ်း ၸၢႆးလၢတ်ႈ။
ဢူးလေႃးသူၺ်ႇၼႆႉ ပဵၼ်ၵူၼ်းႁဵတ်းၵၢၼ် ႁႃၸဝ်ႉၵိၼ်ၶမ်ႈ ယၢမ်းလဵဝ် လူဝ်ႇတၢင်းၸွႆႈထႅမ် ၵႃႈယူတ်းယႃ ယွၼ်ႉလႆႈထႅမ်လိူတ်ႈၼမ် ဝႃႈၼႆ။
မိူၼ်ၼႆၼင်ႇၵဝ်ႇ ၼႂ်းလိူၼ်ဢွၵ်ႊထိူဝ်ႊပိူဝ်ႊၼၼ်ႉ ၵူၼ်းဝၢၼ်ႈမေႃႇႁဵၵ်ႇ ၽူႈၸၢႆးၵေႃႉၼိုင်ႈ ၵႂႃႇႁႃၽၵ်း ၼႂ်းထိူၼ်ႇ၊ ၼၼ်ႉၵေႃႈၺႃးငူးသၵ်း မၢတ်ႇၸဵပ်းႁႅင်း သူင်ႇယူတ်းယႃတူဝ် တီႈႁူင်းယႃ ၊ ၵူၺ်းၵႃႈၸွႆႈ ဢမ်ႇ တၼ်းၶိုတ်းလႄႈ မၼ်းၸၢႆးလူႉတၢႆ တီႈႁူင်းယႃ။
ၼႂ်းၵၢင်လိူၼ် ၼၼ်ႉၵူၺ်း ၵူၼ်းဝၢၼ်ႈ ပွၵ်ႉ 2 ၽူႈယိင်း ၵေႃႉၼိုင်ႈ ၺႃးငူးသၵ်း လႆႈသူင်ႇယူတ်းယႃ တူဝ်မွၵ်ႈ 5 ဝၼ်းၼႆႉ ဝႃႈ ၼႆ။
ၽူႈၸွႆႈထႅမ်ၸုမ်းပရႁိတ ဝဵင်းၵူတ်ႉၶၢႆ လၢတ်ႈတီႈၽူႈတွႆႇႁွၵ်ႈဝႃႈ – “သင်ပဵၼ်လႆႈ ဢွင်ႈတီႈႁွႆး ငူးသၵ်းၼၼ်ႉ ႁဝ်းၶႃႈ ယႃႇပေ ဢဝ်ၼမ်ႉၶႅင်ပူၵ်ႉသႂ်ႇ၊ ယဝ်ႉၵေႃႈ ယႃႇပေဢဝ်ၽႅၼ်ႇပူၵ်ႉဝႆႉ ၼႅၼ်ႈၼႃ။ ယွၼ်ႉဝႃႈ လိူတ်ႈႁဝ်းတေဢမ်ႇလႆထိုင်တီႈႁွႆးသၵ်းၼၼ်ႉ လႄႈ လိူတ်ႈတေၵၢမ်ႈ ယွၼ်ႉၼၼ်ႉ သင်ပဵၼ်တီႈၶႃ တီႈမိုဝ်းၼႆ တေၸၢင်ႈတႅပ်းပႅတ်ႈၶႃႈဢေႃႈ”- ဝႃႈၼႆ။
ၼႂ်းလိူၼ်မေႊ – လိူၼ်ၵျုၼ်ႊ ၵူႈပီၼႆႉ ၼႂ်းမိူင်းတႆး – မိူင်းႁူမ်ႈတုမ် ငူးတေၵႆႉသၵ်းၼမ် ၽွင်းၵႂႃႇၼႂ်းထိူၼ်ႇ ၽွင်းႁဵတ်းသူၼ် ႁႆႈၼႃး ၸိူဝ်းၼႆႉ။ ယဝ်ႉၵေႃႈ ၼႂ်းလိူၼ်ဢွၵ်ႊထိူဝ်ႊပိူဝ်ႊ – လိူၼ်ၻီႊသႅမ်ႊပိူဝ်ႊၵေႃႈ ငူးသၵ်းၵူၼ်းမိူင်း ယိုင်ႈၶႅၼ်းတိူဝ်းၼမ် ထႅင်ႈ ၼႆယဝ်ႉ။


text:
ႁပ်ႉတွၼ်ႈပီမႂ်ႇတႆး 2117 ၼီႈၼႆႉ ၵူၼ်းမိူင်းဝဵင်းတူၼ်ႈတီး တေဢမ်ႇၸတ်းႁဵတ်း ပၢင်ပွႆးမူၼ်ႈသိူဝ်း ၶိုၵ်ႉယႂ်ႇမိူၼ်ၵွၼ်ႈၼႃႈတၢင်းပဵၼ်ၶူဝ်ႊဝိတ်ႉၶဝ်ႈလၢမ်း၊ ဢိင်ၼိူဝ်ငဝ်းလၢႆးၵူႈလွင်ႈလွင်ႈသေ တေၸတ်း ႁဵတ်း ပၢင်လူႇတၢၼ်း တီႈၵႅပ်ႈမၼ်း ၵူၺ်းယဝ်ႉဝႃႈၼႆ။
ပေႃးထိုင်မႃး ဝၼ်းတီႈ 23/11/2022 တူၵ်းမႅၼ်ႈလိူၼ်ၸဵင်ႇမႂ်ႇၼိုင်ႈဝၼ်း ယူႇတီႈၸုမ်းပွင်ၵၢၼ် ၵေႃလိၵ်ႈ လၢႆးလႄႈ ၾိင်ႈငႄႈတႆး ၸႄႈဝဵင်းတူၼ်ႈတီး တေၸတ်းႁဵတ်းတၢင်းလီၵုသူဝ်ႇ တေဝၢၼ်းပရိတ်ႈ တီႈႁူင်းႁေႃမႂ်ႇ ဢၼ်တိုၵ်ႉ ၵေႃႇသၢင်ႈယဝ်ႉတူဝ်ႈၸၼ်ႉၼိုင်ႈလႄႈ တေလူႇတၢၼ်း ၶဝ်ႈမႂ်ႇၼမ်ႉမႂ်ႇ တေၵၢပ်ႈသွမ်း သင်ၶၸဝ်ႈၵႂႃႇ ၸွမ်းၼင်ႇ ၾိင်ႈႁိတ်ႈႁွႆႈမီးဝႆႉၼၼ်ႉၵူၺ်းယဝ်ႉဝႃႈၼႆ။
ၼၢင်းၼူၼ်းမူဝ် ၸုမ်းပွင်ၵၢၼ် ၵေႃလိၵ်ႈလၢႆး ဝဵင်းတူၼ်ႈတီး လၢတ်ႈတီႈၽူႈတွႆႇႁွၵ်ႈဝႃႈ – “ပီၼႆႉ ႁဝ်းၶႃႈ ဢမ်ႇၸတ်းႁဵတ်း ပွႆးယႂ်ႇလူင် မိူၼ်မိူဝ်ႈ ၵူႈပီပူၼ်ႉမႃးၼၼ်ႉယဝ်ႉ။ ယွၼ်ႉငဝ်းလၢႆး လၢႆၸိူဝ်ႉလၢႆပိူင်။ မိူၼ်ၼင်ႇ တၢင်းပဵၼ်ၶူဝ်ႊဝိတ်ႉ 19 ၸိူဝ်းၼႆႉ ၵေႃႈ ပႆႇႁၢႆလီ တိုၵ်ႉပဵၼ်ၵၼ်ယူႇ။ ငဝ်းလၢႆးဝၢၼ်ႈမိူင်းၵေႃႈ ဢမ်ႇၵတ်းယဵၼ်ၼိမ်သဝ်း။ ၵူၼ်းပၢႆႈၽေးသိုၵ်းသိူဝ် ၵေႃႈ ၼမ်။ ႁဝ်းၶႃႈ တေမႃးႁဵတ်းပွႆးပျေႃႇမူၼ်ႈ ၸိူင်ႉၼႆတႄႉ မၼ်းၵေႃႈ တေဢမ်ႇၶႅမ်ႉလႄႈ။ ၵွပ်ႈၼႆ ပီၼႆႉ ႁဝ်းၶႃႈ တေပၢင်းသင်ၶ ၸဝ်ႈ မႃးဝၢၼ်းပရိတ်ႈ၊ ၵၢပ်ႈသွမ်းလႄႈ လူႇတၢၼ်းၶဝ်ႈမႂ်ႇ ၵႂႃႇၵူၺ်းၶႃႈ”- ဝႃႈၼႆ။
ဝဵင်းလူင်တူၼ်ႈတီးၼႆႉ တင်ႈ တႄႇ ပီ 2019 မႃးဢမ်ႇလႆႈၸတ်းႁဵတ်းပၢင်ပွႆးႁူမ်ၸူမ်းႁပ်ႉတွၼ်ႈ ပီမႂ်ႇတႆးၼႆႉ မီးမႃးၶၢဝ်းတၢင်း 3 ပီ ပႃးပီ ၼႆႉယဝ်ႉ။
ၼွၵ်ႈလိူဝ်ၼၼ်ႉ တၢင်းၸႄႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇၵေႃႈ ပူၼ်ႉမႃး မိူဝ်ႈဝၼ်းတီႈ 20/10/2022 ယူႇတီႈ ၵေႃလိၵ်ႈလၢႆးလႄႈ ၾိင်ႈငႄႈတႆး ႁူမ်ႈပႃး ၽူႈၵွၼ်းပွၵ်ႉ/ ယွမ်ႇ ႁူဝ်ဝၢၼ်ႈသေ ၸတ်းႁဵတ်းပၢင်ၵုမ်ဢုပ်ႇဢူဝ်း ၵၼ် တႃႇႁၢင်ႈႁႅၼ်းပၢင်ပွႆးသူင်ႇသင်ႇပီၵဝ်ႇ 2116 ၼီႈ ႁပ်ႉတွၼ်ႈပီမႂ်ႇတႆး 2117 ၼီႈ။ ပီၼႆႉ တေဢမ်ႇၸတ်းႁဵတ်းယႂ်ႇၵႂၢင်ႈ မိူၼ် မိူဝ်ႈၵူႈပီပူၼ်ႉမႃး။ ယွၼ်ႉငဝ်းလၢႆး ၼႂ်းမိူင်းတႆး လၢႆလၢႆလွင်ႈလႄႈ ၼင်ႇႁိုဝ် ၾိင်ႈႁိတ်ႈႁွႆးပေႃးတေဢမ်ႇႁၢႆၼၼ်ႉ တေ ၸတ်း ႁဵတ်းၵႂႃႇတီႈၵႅပ်ႈမၼ်းၵူၺ်းယဝ်ႉ ဝႃႈၼႆ။


text:
ၶၢဝ်းတၢင်း 2 ပီမႃးပၢႆၼႆႉ သူၼ်ဢွႆႈ ဢမ်ႇပဵၼ်ၵၢၼ် ၼႂ်းထုင်ႉမၢဝ်း တၢင်းၾင်ႇမိူင်းတႆးၼႆႉ ဢမ်ႇၸၢင်ႈတေႃႉသူင်ႇၶၢႆၸူး ၾင်ႇမိူင်းၶႄႇလႄႈ ၸဝ်ႈသူၼ်ဢမ်ႇၽုၵ်ႇ ပွႆႇႁၢမ်းပႅတ်ႈ ၼပ်ႉႁူဝ်ႁဵင်ဢေႊၶိူဝ်ႊ တေႃႇထိုင်ယၢမ်းလဵဝ် လူင်ပွင်ၸိုင်ႈၶႄႇ သင်ႇပိၵ်ႉၽၵ်းတူလႅၼ်လိၼ်တႆး – ၶႄႇဝႆႉ ပႆႇပိုတ်ႇ။
တႄႇဢဝ် 1/4/2020 ၼၼ်ႉမႃး တေႃႇထိုင်ယၢမ်းလဵဝ် လူင်ပွင်ၸိုင်ႈၶႄႇ သင်ႇပိၵ်ႉဢိုတ်းၽၵ်းတူမိူင်း ၸွမ်းလႅၼ်တႆး – ၶႄႇမႃး မီးၶၢဝ်းတၢင်း 2 ပီပၢႆ ၸဝ်ႈသူၼ်ဢွႆႈ ၼႂ်းထုင်ႉမၢဝ်း မိူၼ်ၼင်ႇ တၢင်းထုင်ႉလွႆႁူဝ်သိူဝ်၊ ၼမ်ႉၶမ်း၊ ပၢင်ႇသၢႆးလႄႈ မူႇၸေႊ ၸိုင်ႈတႆးပွတ်းႁွင်ႇ ၸိူဝ်းၼႆႉ ဢွၼ်ၵၼ်ၽုၵ်ႇဢွႆႈ ဢမ်ႇယွမ်း 10,000 ဢေႊၶိူဝ်ႊသေ ယွၼ်ႉဢမ်ႇၸၢင်ႈ တေႃႉၶၢႆၸူးတၢင်း မိူင်းၶႄႇလႄႈ ၸဝ်ႈသူၼ်ၵမ်ႈၼမ် ဢွၼ်ၵၼ်ပွႆႇသူၼ်ႁၢမ်းပႅတ်ႈ လူႉသုမ်းတင်းၼမ်လၢႆ ၼႆယဝ်ႉ။
ၸဝ်ႈသူၼ်ဢွႆႈ ဝဵင်းၼမ်ႉၶမ်း လၢတ်ႈတီႈၽူႈတွႆႇႁွၵ်ႈဝႃႈ – “ပေႃးဢဝ် ၼႂ်းထုင်ႉမၢဝ်း ဝႃႈၼႆၸိုင် ၵူၼ်းၽုၵ်ႇဢွႆႈၼႆႉ တေမီး 10,000 ဢေႊၶိူဝ်ႊလိူဝ်။ တႃႇၶၢဝ်းတၢင်းသွင်ပီမႃးၼႆႉ ဢမ်ႇပဵၼ်ၵၢၼ် ၶႄႇဢမ်ႇႁပ်ႉသိုဝ်ႉ။ ၵွပ်ႈၼႆလႄႈ သူၼ်ဢွႆႈၼႆႉ ၸင်ႇပွႆႇ ႁၢမ်းပႅတ်ႈပဵၼ်ၶိုင်ႈၶႃႈယဝ်ႉ။ သုမ်းတႄႉသုမ်းဝႃႈ ၼၼ်ႉယဝ်ႉ ၸဝ်ႈသူၼ်ဢွႆႈတႄႉ”- ဝႃႈၼႆ။
လိူဝ်သေ သူၼ်ဢွႆႈ ဢမ်ႇပဵၼ်ၵၢၼ်ယဝ်ႉ ၵမ်းၼႆႉ ၸဝ်ႈငိုၼ်းသႃး/ ၶွမ်ႊပၼီႊ ဢၼ်လူင်းပၼ်တိုၼ်းလၢင်း ၸိူဝ်းၼႆႉသမ်ႉ ႁႂ်ႈၸဝ်ႈသူၼ် သၢႆႈတႅၼ်းပၼ်ၶိုၼ်း ငိုၼ်းတိုၼ်းလၢင်းၶဝ်ၶိုၼ်း လွင်ႈၼႆႉ ႁဵတ်းႁႂ်ႈၸဝ်ႈသူၼ်ဢွႆႈ ဢွၼ်ၵၼ်ထူပ်းတၢင်း ယၢပ်ႇၽိုတ်ႇထႅင်ႈ။
“ၽိူဝ်လိူဝ်ဢွႆႈဢမ်ႇပဵၼ်ၵၢၼ် ၸဝ်ႈငိုၼ်းသႃး ဢၼ်လူင်းတိုၼ်းလၢင်းပၼ် ၵႃႈၸိူဝ်ႉၾၼ်း၊ ၵႃႈၾုၼ်ႇထၢတ်ႈလႄႈ ၵႃႈထႆႇ ၸိူဝ်းၼၼ်ႉ ႁႂ်ႈလႆႈတႅၼ်းပၼ်ၶဝ်ၶိုၼ်းၼႆဝႃႇ။ ႁဝ်းတေဢဝ် တီႈလႂ်သေမႃးတႅၼ်းပၼ်။ ဢမ်ႇၸႂ်ႈဝႃႈ ၶဝ်ၵူၺ်းသုမ်း ႁဝ်း ၵေႃႉသုမ်းဢေႃႈ။ ၵႃႈႁႅင်းႁဝ်း၊ ၵႃႈၸၢင်ႈၵူၼ်းလုမ်းလႃး၊ ၵႃႈၽုၵ်ႇသွမ်ႈ ၸိူဝ်းၼႆႉ လႆႈၸၢင်ႈၵူၼ်းႁဵတ်းမူတ်းလူး။ ၸိူဝ်းၽုၵ်ႇ ၼမ်ၼၼ်ႉ လႆႈၸၢင်ႈၵူၼ်းၼမ်။ ၵႃႈႁႅင်းသမ်ႉ ယိင်း 1 ၵေႃႉ လႆႈပၼ် 8,000 ပျႃး – 10,000 ပျႃး။ ၸၢႆး 1 ၵေႃႉ 12,000 -15,000 ပျႃး ၵႃႈၼႆႉ”- ၸဝ်ႈသူၼ်ဢွႆႈ သိုပ်ႇလၢတ်ႈၼႄၼင်ႇၼႆ။
လိူဝ်သေ တင်းၾင်ႇမိူင်းၶႄႇ ဢမ်ႇႁပ်ႉသိုဝ်ႉဢွႆႈယဝ်ႉ ၸဝ်ႈသူၼ်ဢွႆႈ ဢွၼ်ၵၼ် ထူပ်းတၢင်းယၢပ်ႇၽိုတ်ႇ ၵိၼ်းၸႂ်ႁႅင်းသေ ဢမ်ႇၵႃး ယွၼ်ႉတၢင်းၶူဝ်ႊဝိတ်ႉ 19 ၵမ်းၼႆႉ သိုၵ်းမၢၼ်ႈ မႃးယိုတ်းဢႃႇၼႃႇထႅင်ႈ ၶၢဝ်းတၢင်း ပီပၢႆမႃးၼႆႉ ၵၢၼ်ပၢႆးမၢၵ်ႈမီးၵူႈ ၾၢႆႇၵေႃႈ ဢမ်ႇပဵၼ်သေ ႁဵတ်းႁႂ်ႈၸဝ်ႈသူၼ်ၵူၼ်းမိူင်းပိုၼ်ႉတီႈ ဢွၼ်ၵၼ်ထူပ်းတၢင်းယၢပ်ႇၽိုတ်ႇႁႅင်းထႅင်ႈ ပဵၼ်လၢႆပုၼ်ႈ။


text:
ၵေႃလိၵ်ႈလၢႆး ဝဵင်းၼမ်ႉၶမ်း ဢွၼ်ႁူဝ် ပိုတ်ႇပၢင်သွၼ်လိၵ်ႈတႆး ၶၢဝ်းမႆႈ တႃႇၶၢဝ်းတၢင်း လိူၼ်ပၢႆၽၢၵ်ႇ ဝႃႈၼႆ။
မိူဝ်ႈဝႃး ဝၼ်းတီႈ 25/4/2022 ယူႇတီႈၵေႃလိၵ်ႈလၢႆးလႄႈ ၾိင်ႈငႄႈတႆး ဝဵင်းၼမ်ႉၶမ်း ဢွၼ်ႁူဝ်ၼမ်းၼႃႈသေ တႄႇပိုတ်ႇပၢင်သွၼ်လိၵ်ႈတႆး ၶၢဝ်းမႆႈၵႂႃႇ တီႈႁူင်းႁေႃလိၵ်ႈလၢႆး ၸႄႈဝဵင်းၼမ်ႉၶမ်း ၸႄႈတွၼ်ႈမူႇၸေႊ ၸိုင်ႈတႆး ပွတ်းႁွင်ႇ ၼႆယဝ်ႉ။
ၽူႈပွင်ၵၢၼ် ၵေႃလိၵ်ႈလၢႆး ဝဵင်းၼမ်ႉၶမ်း လၢတ်ႈတီႈၽူႈတွႆႇႁွၵ်ႈဝႃႈ – “ၸႂ်ႈယဝ်ႉၶႃႈ မိူဝ်ႈဝႃး တႄႇပိုတ်ႇပၢင်သွၼ် လိၵ်ႈတႆးယဝ်ႉၶႃႈ။ ယိူင်း ဢၢၼ်းဝႆႉ တေပူင်သွၼ်ၵႂႃႇ တႃႇၶၢဝ်းလိူၼ်ပၢႆၽၢၵ်ႇၶႃႈဢေႃႈ။ ဢွင်ႈတီႈပူင်သွၼ်တႄႉ တေပဵၼ်တီႈႁူင်းႁေႃ ၵေႃလိၵ်ႈလၢႆးၶႃႈ။ တေႁပ်ႉလုၵ်ႈ ႁဵၼ်းမွၵ်ႈ 100 ၵေႃႉၶႃႈ”- ဝႃႈၼႆ။
ပၢင်သွၼ်လိၵ်ႈတႆး ၶၢဝ်းမႆႈ တီႈဝဵင်းၼမ်ႉၶမ်းၼႆႉ တေႁပ်ႉလုၵ်ႈႁဵၼ်း မွၵ်ႈ 100 တေယႅၵ်ႈႁဵတ်း 3 ၸၼ်ႉသေ ပူင်သွၼ်ၵႂႃႇ ၼိုင်ႈၸၼ်ႉလႂ် တေဝႆႉ လုၵ်ႈႁဵၼ်း 25 – 30 ၵေႃႉ။ ၶၢဝ်းယၢမ်း ပူင်သွၼ်သမ်ႉ တႄႇဢဝ် ႁူဝ်ၶမ်ႈ 5 မူင်း ထိုင် 7 မူင်း ၵၢင်ၶမ်ႈ ၼႆယဝ်ႉ။
ယိူင်းဢၢၼ်း ၵေႃလိၵ်ႈလၢႆးလႄႈ ၾိင်ႈငႄႈတႆး ဝဵင်းၼမ်ႉၶမ်း တမ်းဝၢင်းမီးဝႆႉ – ၵဵပ်းႁွမ်၊ သိမ်းပႅင်း၊ ယုၵ်ႉယွင်ႈ၊ လိၵ်ႈလၢႆးလႄႈ ၾိင်ႈ – ၼႆယဝ်ႉ။ ယဝ်ႉၵေႃႈ ပၢင်သွၼ်လိၵ်ႈတႆး ၶၢဝ်းမႆႈ တီႈဝဵင်းၼမ်ႉၶမ်းၼႆႉ လႆႈၸတ်းႁဵတ်း ပူင်သွၼ်မႃးၵူႈပီ ဝႃႈၼႆ။


text:
ၵေႃႉၵရဵၵ်ႉ၊ ဝဵင်း
ဝဵင်းၵေႃႉၵရဵၵ်ႉ (ယၢင်း: ကီၢ်ကရံၣ်ဝ့ၢ်ဖိ) ; (မၢၼ်ႈ: ကော့ကရိတ်မြို့) ; (ထႆး: ก่อกะเระ), (ဢိင်းၵလဵတ်ႈ: Kawkareik Town) ၼႆႉ ပဵၼ်ဝဵင်းပၵ်းလုမ်း ၸႄႈဝဵင်းၵေႃႉၵရဵၵ်ႉ၊ ၸႄႈတွၼ်ႈၵေႃႉၵရဵၵ်ႉ၊ ၸႄႈမိူင်းယၢင်း၊ မိူင်းမျၢၼ်ႇမႃႇ ၼၼ်ႉယဝ်ႉ။ မီးဝႆႉ ၽၢႆႇဢွၵ်ႇ ဝဵင်းမေႃႇလမႅင်ႇ ယၢၼ်ၵႆမွၵ်ႈ 50 လၵ်းၼၼ်ႉယဝ်ႉ။ လုၵ်ႉတီႈ ဝဵင်းမေႃႇလမႅင်ႇ ၶိုၼ်ႈၸွမ်း မႄႈၼမ်ႉၵျႅင်း မွၵ်ႈ 40 လၵ်းၼၼ်ႉသေ ပေႃးငွၵ်းၶဝ် ၽၢႆႇ ၵိင်ႈ မႄႈၼမ်ႉႁွင်သယေႃးၼႆ ၽႅဝ်ထိုင် ဝဵင်းၵျူင်ႇတူဝ်းသေ လုၵ်ႉတီႈၼၼ်ႈ ၶိုၼ်းၸွမ်းတၢင်းလူတ်ႉၵႃးၼႆ တႃႇၽႅတ်ဝဵင်းၵေႃႉၵရဵၵ်ႉ လႆႈၵႂႃႇမွၵ်ႈ 15 လၵ်းၼၼ်ႉယဝ်ႉ။
ဝဵင်းၵေႃႉၵရဵၵ်ႉၼႆႉ တင်း ဝဵင်းမျႃႉဝတီႇ ဢၼ်ပဵၼ်သၢပ်ႇလႅၼ်လိၼ် မျၢၼ်ႇမႃႇ - ထႆး ၼၼ်ႉ ယၢၼ်ၵႆၵၼ် 41 လၵ်းသေ ဢဝ်တၢင်းလူတ်ႉၵႃးသေ ၵပ်းသိုပ်ႇၵၼ်ဝႆႉယဝ်ႉ။ ယွၼ်ႉၼၼ်လႄႈ ဝဵင်းၵေႃႉၵရဵၵ်ႉၼႆ့ ပဵၼ်ဢွင်ႈတူၵ်းၵၢင် တွၼ်ႈတႃႇ လွင်ႈၵႃႉၶၢႆ မျၢၼ်ႇမႃႇ လႄႈ ထႆးၼၼ်ႉယဝ်ႉ။ ၸိူဝ်းပဵၼ် ၵူၼ်းၶိူဝ်း ထႆး၊ တႆး၊ မွၼ်း၊ မၢၼ်ႈ၊ ယၢင်း၊ ၶႄႇ၊ ၵလႃး ၸိူဝ်းၼႆႉ ယူႇသဝ်းသေ ဢွၼ်ၵၼ်ႁဵၼ်းၵၢၼ်ႁႆႈၼႃး သေ ႁႃလဵင်ႉတွင်ႉယဝ်ႉ။
တၢင်းၵႂၢင်ႈၶႂၢင် ဝဵင်းၵေႃႉၵရဵၵ်ႉၼႆႉ မီး 3.2 လွၵ်းလၵ်းသေ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း ပီ 2014 ၼၼ်ႉ ႁူဝ်ၼပ်ႉၵူၼ်း မီးယူႇ 42,950 ၵေႃႉ[1]ယဝ်ႉ။ ၸႄႈဝဵင်းၵေႃႉၵရဵၵ်ႉၼႆႉ မိူဝ်ႈဢွၼ်တၢင်း ယၢမ်ႈပဵၼ်မႃး ၸႄႈဝဵင်းႁွင်ႇတယေႃးယဝ်ႉ။ ဢဝ် ၸႄႈဝဵင်းၵေႃႉၵရဵၵ်ႉ လႄႈ ၸႄႈဝဵင်းၵျႃႇဢိၼ်းသဵၵ်ႉၵျီး ႁူမ်ႈၵၼ်သေ ၽွတ်ႈႁႅၼ်းဝႆႉ ၸႄႈတွၼ်ႈၵေႃႉၵရဵၵ်ႉယဝ်ႉ။ တႃႇဢဝ် ၸႄႈဝဵင်းသွင်ဢၼ်ၼႆႉ ႁူမ်ႈၵၼ်တင်း ၸႄႈမိူင်းယၢင်းၼၼ်ႉ လႆႈမၵ်းမၼ်ႈမႃး မိူဝ်ႈပီ 1952 ၼၼ်ႉယဝ်ႉ။
ၾိင်ႈၾႃႉ[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်းာ, သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆႉ-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 51.
- ↑ Myanmar Climate Report 23-36. Norwegian Meteorological Institute. Archived from the original on 8 October 2018။ Retrieved on 9 November 2018။ Archived 8 October 2018 at the Wayback Machine.
- ↑ ပပ်ႉသႅၼ်သမ်ႇမၢၼ်ႈ၊ သွႆႉ(1)


text:
မၢတ်ႉၶျ်
မၢတ်ႉၶျ် ၼႆႉ မၼ်းပဵၼ် လိူၼ်ထူၼ်ႈသၢမ် တီႈ ပၵ်းယဵမ်ႈဝၼ်း Gregorian လႄႈ Julian ယဝ်ႉ။
ဝၼ်းပွႆး[မႄးထတ်း | မႄးထတ်းငဝ်ႈငႃႇ]
မၢတ်ႉၶျ် ႑ ဝၼ်း[မႄးထတ်း | မႄးထတ်းငဝ်ႈငႃႇ]
- ဝၼ်းၵႅတ်ႇၵင်ႈသုၼ်ႇၵူၼ်းမိူင်းလုမ်ႈၾႃႉ - World Civil Defence Day
မၢတ်ႉၶျ် ႒ ဝၼ်း[မႄးထတ်း | မႄးထတ်းငဝ်ႈငႃႇ]
- ဝၼ်းၸဝ်ႈႁႆႈၸဝ်ႈၼႃး (မိူင်းႁူမ်ႈတုမ်မျၢၼ်ႇမႃႇ)
မၢတ်ႉၶျ် ႓ ဝၼ်း[မႄးထတ်း | မႄးထတ်းငဝ်ႈငႃႇ]
မၢတ်ႉၶျ် ႘ ဝၼ်း[မႄးထတ်း | မႄးထတ်းငဝ်ႈငႃႇ]
မၢတ်ႉၶျ် ႑႕ ဝၼ်း[မႄးထတ်း | မႄးထတ်းငဝ်ႈငႃႇ]
မၢတ်ႉၶျ် ႒႐ ဝၼ်း[မႄးထတ်း | မႄးထတ်းငဝ်ႈငႃႇ]
- ဝၼ်းမူၼ်ႈသိူဝ်းလုမ်ႈၾႃႉ - International Day of Happiness (UN)
- ဝၼ်းၵူၼ်းလၢတ်ႈၵႂၢမ်းၾရၢင်ႇသဵတ်ႈ ၼႂ်းလုမ်ႈၾႃႉ - International Day of Francophonie
- ဝၼ်းၼူၵ်ႉၸွၵ်ႇလုမ်ႈၾႃႉ - World Sparrow Day
မၢတ်ႉၶျ် ႒႑ ဝၼ်း[မႄးထတ်း | မႄးထတ်းငဝ်ႈငႃႇ]
- ဝၼ်းလုမ်ႈၾႃႉ သၢၼ်ၶတ်း လွင်ႈၸႅၵ်ႇၽႄၸၢဝ်းၶိူဝ်း - International Day for the Elimination of Racial Discrimination
- ဝၼ်းဝွၵ်းလုမ်ႈၾႃႉ - World Poetry Day
- ဝၼ်းပႃႇမႆႉလုမ်ႈၾႃႉ - International Day of Forests
- ဝၼ်းၵူၼ်းတုၵ်ႉၵတႃႇလုမ်ႈၾႃႉ - World Puppetry Day
မၢတ်ႉၶျ် ႒႒ ဝၼ်း[မႄးထတ်း | မႄးထတ်းငဝ်ႈငႃႇ]
မၢတ်ႉၶျ် ႒႓ ဝၼ်း[မႄးထတ်း | မႄးထတ်းငဝ်ႈငႃႇ]
မၢတ်ႉၶျ် ႒႔ ဝၼ်း[မႄးထတ်း | မႄးထတ်းငဝ်ႈငႃႇ]
- ဝၼ်းတၢင်းပဵၼ်ပွတ်ႇလုမ်ႈၾႃႉ - World Tuberculosis Day
- ဝၼ်းလွင်ႈၸိုဝ်ႈၸႂ်ႈ ၵူႊမိူင်းမိူင်း ပုၼ်ႈတႃႇ ၽူႈၶွင်ႈမၢပ်ႇ ၸိူဝ်းလႆႈထုၵ်ႇပူၼ်ႉပႅၼ် သုၼ်ႇလႆႈသုၼ်ႇပဵၼ်ၵူၼ်း ၸိူင်ႉၼင်ႇ တုမ်ႉတိူဝ်ႉ ၵုင်ႇမုၼ်ၵူၼ်း လႄႈ ၺႃးလၢႆးႁုၵ်းႁၢႆႉ
မၢတ်ႉၶျ် ႒႕ ဝၼ်း[မႄးထတ်း | မႄးထတ်းငဝ်ႈငႃႇ]
- ဝၼ်းလုမ်ႈၾႃႉ ၶုၵ်းထူပ်း ၵူၼ်းၸိူဝ်း လႆႈပဵၼ်ယိူဝ်ႇ ၸိူဝ်းတူၵ်းပဵၼ်ၶႃႈလိပ်း လႄႈ ၼႂ်းၵၢၼ်ၵႃႉၶၢႆၶႃႈလိပ်း ၶၢမ်ႈပၢင်ႇလၢႆႇဢႅတ်ႇလႅၼ်းတိၵ်ႈ - International Day of Remembrance of the Victims of Slavery and the Transatlantic Slave Trade
- ဝၼ်းလုမ်ႈၾႃႉ ၶုၵ်းထူပ်း ၽူႈႁၢပ်ႇၵၢၼ် ၸိူဝ်းလႆႈထုၵ်ႇ တီႉၵမ် လႄႈ ႁၢႆလိပ်းၵႂႃႇ
မၢတ်ႉၶျ် ႒႗ ဝၼ်း[မႄးထတ်း | မႄးထတ်းငဝ်ႈငႃႇ]
- ဝၼ်းၵူႈမိူင်းမိူင်း ပိုတ်ႇဝူင်ႈၵၢၼ်ငိုၼ်းတွင်းလုမ်ႈၾႃႉ - International launch of Global Money Week
- ဝၼ်းႁူင်းၵႃႈၸိူင်းလုမ်ႈၾႃႉ - World Theatre Day
- ဝၼ်းတပ်ႉမတေႃႇ (မိူင်းႁူမ်ႈတုမ်မျၢၼ်ႇမႃႇ)
ဝၼ်းသုၵ်း ဝူင်ႈထီႉသၢမ်[မႄးထတ်း | မႄးထတ်းငဝ်ႈငႃႇ]
ငဝ်ႈ[မႄးထတ်း | မႄးထတ်းငဝ်ႈငႃႇ]
← ၵႂႃႇၸူး လိူၼ်ၾႅပ်ႇဝႃႇရီႇ
→ ၵႂႃႇၸူး လိူၼ်ဢေႇပရႄႇ


text:
Sunday, September 20, 2015
ဝၼ်းမိူဝ်ႈၼႆႉ ၸဝ်ႈတႆးၼုမ်ႇ ေတဢဝ် DriverPack Solution v15.9 ဢၼ်ဢွၵ်ႇမႂ်ႇၼၼ်ႉ မႃးၽၢၵ်ႇပၼ်ပီႈၼွင်ႉႁဝ်းၶဝ် DriverPack Solution ၼႆႉ မၼ...
Saturday, September 19, 2015
လၢႆးၵႄႈလိတ်ႈပၼ်ႁႃ ၽွင်းမိူဝ်ႈလိုမ်းမၢႆလပ်ႉၶွမ်း ဢမ်ႇၼၼ် သင်ဝႃႈလိုမ်းမၢႆလပ်ႉၶွမ်းၸိုင် (For Windows 7)
September 19, 2015
မႂ်ႇသုင်ပီႈၼွင်ႉႁဝ်းၶဝ်တင်းသဵင်ႈ ဝၼ်းမိူဝ်ႈၼႆႉ ၸဝ်ႈတႆးၼုမ်ႇ ဢဝ်လူမ်းၵႆႉမၼ်းဢွၵ်ႇသေ တေမႃးလၢတ်ႈၼႄ လၢႆးၵႄႈလိတ်ႈပၼ်ႁႃ ၽွင်းမိူဝ်ႈလိုမ်းမၢႆလပ်...
Saturday, September 12, 2015
လၢႆးလၢႆႈ Theme Photoshop CS5 +
September 12, 2015
တိုၵ်ႉႁူႉၵူၺ်းလႄႈ ၸင်ႇလႆႈတႅမ်ႈမၢႆဝႆႉ တီႈၼႂ်း Adobe Photoshop CS5 ၶိုၼ်ႈၼိူဝ် ၼႆႉ တေလႆႈႁၼ် ထိမ်းမၼ်း ပီသီလမ်ဝႆႉ သင်ဝႃႈႁဝ်းၶႂ်ႈလၢႆႈပဵၼ်သီမ...
လၢႆးပိၵ်ႉ Auto-play Videos တီႈၼႂ်း Facebook (တွၼ်ႈတႃႇၶွမ်း)
September 12, 2015
ၼႂ်းၶၢဝ်းယၢမ်း သွင် သၢမ်ဝၼ်းၼႆႉ တီႈၼႂ်းFaceook လႆႈႁၼ် ငဝ်းတူင်ႉ ဢၼ်ပိူၼ်ႈတၢင်ႇလူင်းမႃးၼၼ်ႉ ပေႃးဢဝ်ၼူ ငႃသႂ်ႇမႅၼ်ႈၵေႃး ပဵၼ်ဝႆႉ Auto-play V...
Saturday, September 5, 2015
Thursday, September 3, 2015
လၢႆးၸႂ်ႉတိုဝ်း Zaypy သေ Share ၽၢႆႇ apk, music, video , document ၸူး တီႈၼႂ်းFacebook
September 03, 2015
မႂ်ႇသုင် ပီႈၼွင်ႉႁဝ်းၶဝ်တင်းသဵင်ႈ ၸဝ်ႈတႆးၼုမ်ႇၼႆၵေႃႈ ဢမ်ႇလႆႈတၢင်ႇတၢင်းႁူႉ ပၼ်ပီႈၼွင်ႉႁဝ်းၶဝ် ၸိူဝ်းမႃးဢႅဝ်ႇႁွတ်ႈဝႅပ်ႉတႆးၼုမ်ႇၼႆႉ ႁိုင်ယဝ်...
Subscribe to: Posts (Atom)


text:
ႁၢင်ႈၼၢင်းယိင်းပႃးတွင်ႉ လုၵ်ႈဢွၼ်ႇၽႃႄၽ
ပေႃးဝႃႈတေႇၼႃႈႁိူၼ်းမႃးယဝ်ႉၼႆ ၽူဝ်မႄးၵၼ်သွင်ၵေႃႉ ၵမ်ႉၼမ်ၶႂ်ႈလႆႈလုၵ်ႈၽႃၽႄၼၼ်ႉယဝ်ႉ။ ၵမ်ႈၽွင်ႈ ဢမ်ႇၶႂ်ႈလႆႈ သမ်ႉလႆႈမႃး ၵမ်ႈၽွင်ႈၶႂ်ႈလႆႈ သမ်ႉဢမ်ႇလႆႈ ၼႆ တေပဵၼ်လွၵ်ႈဢမ်ႇႁၢၼ်ႉၸႂ်ဝႆႉၵေႃႈတေမီးၼင်ႇၵဝ်ႇ။
ၵမ်ႈၼမ် ၵႆၵႆၵႂႃႇႁၼ် ၼႂ်ၼၢင်းယိင်း ႑႐႐ ၵေႃႉၼႆႉ ၸိူဝ်း
ဢၼ်မီးၽူဝ်ၼၼ်ႉဢၼ်မီးလုၵ်ႈၽႃၽႄ မီးလႆႈ ႁၼ်လႆႈ
သွင်သၢမ်ၵေႃႉၵူၺ်း။
ဢၼ်မီးၽူဝ်ၼၼ်ႉဢၼ်မီးလုၵ်ႈၽႃၽႄ မီးလႆႈ ႁၼ်လႆႈ
သွင်သၢမ်ၵေႃႉၵူၺ်း။
ယွၼ်ႉၼၼ်
သင်ဝႃႈၶႂ်ႈလႆႈလုၵ်ႈၽႃၽႄလႄႈဢမ်ႇလႆႈ ပဵၼ်လွင်ႈ ဢမ်ႇႁၢၼ်ႉၸႂ်ယူႇ ပေႃးဝႃႈၼႆၸိုင် ႁဵတ်းၸၢမ်းတူၺ်း ၸွမ်းၼင်ႇ ဢၼ်တေလၢတ်ႈၼႄ တီႈတႂ်ႈၼႆႉၶႃႈလႄႈ တေၸၢင်ႈလႆႈမႃးလုၵ်ႈၽႃၽႄယူႇ။
သင်ဝႃႈၶႂ်ႈလႆႈလုၵ်ႈၽႃၽႄလႄႈဢမ်ႇလႆႈ ပဵၼ်လွင်ႈ ဢမ်ႇႁၢၼ်ႉၸႂ်ယူႇ ပေႃးဝႃႈၼႆၸိုင် ႁဵတ်းၸၢမ်းတူၺ်း ၸွမ်းၼင်ႇ ဢၼ်တေလၢတ်ႈၼႄ တီႈတႂ်ႈၼႆႉၶႃႈလႄႈ တေၸၢင်ႈလႆႈမႃးလုၵ်ႈၽႃၽႄယူႇ။
- ၵိၼ်ယႃႁၢမ်ႈမီးလုၵ်ႈဢွၼ်ႇယဝ်ႉၸွင်ႇၵွႆႈပၼ် ၸပ်း တွင်ႉ။ ၵိၼ်ယႃႁေႉလုၵ်ႈဢွၼ်ႇသေ ၵိုတ်းလိုဝ်ႈဝႆႉၼႂ်းၶၢဝ်းတၢင်း သၢမ်လိူၼ်ယဝ်ႉ ၸွင်ႇၵွႆႈပၼ်ပႃးတွင်ႉ။ ပေႃးဝႃႈပၼ်ၸပ်းလုၵ်ႈဢွၼ်ႇ ဝၢႆးၵိၼ်ယႃႁေႉယဝ်ႉသၢမ်လိူၼ်ၼၼ်ႉ ၽူႈလဵပ်ႈႁဵၼ်းႁူႉႁၼ်ၶဝ်ဝႃႈ ၸၢင်ႈမီးလႆႈ လုၵ်ႈဢွၼ်ႇၽႃၽႄ ဝႃႈၼႆဝႆႉၶႃႈ။
- ဢမ်ႇတၢပ်ႈလူတ်းယွမ်။ၽူႈမီးပၺ်ႇၺႃႇ ၼႂ်းပၢႆးသၢႆႈၶဝ်ၶူၼ်ႉၶႃႉႁၼ်ဝႆႉဝႃႈ ၼၢင်းယိင်းဢၼ်ပီးၸိူဝ်းၼၼ်ႉ ၶဝ်ႁူႉလွင်ႈၼႆႉၵေႃႈယဝ်ႉ ဢမ်ႇႁူႉၵေႃႈယဝ်ႉ ၶဝ်မီးတိုဝ်ႉတၢင်းတႃႇတေၵိူတ်ႇလုၵ်ႈ ဢွၼ်ႇၽႃၽႄလႆႈၼႆၶႃႈ။ သင်ဝႃႈၸဝ်ႈၵဝ်ႇသမ်ႉပဵၼ်ၵူၼ်းပီးသေ သမ်ႉၶႂ်ႈလႆႈ လုၵ်ႈၽႃၽႄ ပေႃးဝႃႈၼႆၸိုင် ၵိုတ်းလိုဝ်ပႅတ်ႈလွင်ႈတႃႇ တေလူတ်းႁႂ်ႈယွမ်ၼၼ်ႉၶႃႈလႄႈ။
- ၵိၼ်ပၼ် ႁူဝ်ၽၵ်းၵၢတ်ႇလႅင်ႁၢမ်ႉၼမ်။ ႁူဝ်ပၵ်းပိုၵ်ႉ။ ဢၼ်မၢၼ်ႈၶဝ်ဝႃႈ ၵၢတ်ႇၸုၼ်းဢူႉ။ ၵႂၢမ်းဢင်းၵိတ်ႉဝႃႈ sweet potato ၼၼ်ႉ။ၽူႈလဵပ်ႈႁဵၼ်း လွင်ႈမီးလုၵ်ႈၽႃၽႄၶဝ်ဝႃႈ ၼၢင်းယိင်း ၵေႃႉဢၼ်ၵႆႉၵိၼ်ပၼ် ႁူဝ်ၽၵ်းၵၢတ်ႇ ဢၼ်လႅင်ၼၼ်ႉ ပေႃးၼႆ မီးတိုဝ်ႉတၢင်းတႃႇတေၵိူတ်ႇလႆႈလုၵ်ႈ ၽႃၽႄ ၼႆၼၼ်ႉယဝ်ႉ။
- ၸႂ်ႉတိုဝ်းပၼ် ပေႃးလိတ်ႉ ႁၢမ်ႉၼမ်။ၼၢင်းယိင်းၵေႃႉဢၼ်ၸႂ်ႉတုိဝ်းပေႃးလိတ်ႉၼၼ်ႉၵေႃႈ မီးတိုဝ်ႉတၢင်းတႃႇတေၵိူတ်ႇလႆႈလုၵ်ႈ ၽႃၽႄ ႔႐ ပိူဝ်းသိူၼ်ႉဝႃႈၼႆယဝ်ႉ။
- ႁႂ်ႈတိုၵ်းပၼ်ၼမ်ႉၼူမ်းမႄႈပၼ်ၼမ်ၼမ်။သင်ဝႃႈၵိူတ်ႇမႃးလုၵ်ႈၽႃၽႄၼၼ်ႉ ၵေႃႉဢၼ်ၵိူတ်ႇမႃး ဢွၼ်တၢင်းၼၼ်ႉ တီႈပဵၼ်လႆႈသုတ်း ႁႂ်ႈမႄႈမၼ်း တိုၵ်း ပၼ် ၼမ်ႉၼူမ်းတီႈမႄႈမၼ်းၼၼ်ႉဢၼ်လဵဝ်ၵူၺ်း၊ ပေႃးဝႃႈႁဵတ်းၸိူင်ႉၼၼ်ၵေႃႈ မီးတိုဝ်ႉတၢင်းတႃႇတေၵိူတ်ႇ လႆႈထႅင်ႈလုၵ်ႈၽႃၽႄၼႆၼၼ်ႉယဝ်ႉ။
- ဢသၢၵ်ႈ ပူၼ်ႉ ႔႕ ယဝ်ႉ ၸွင်ႇၵွႆႈဢဝ်လုၵ်ႈ ၼႆၼၼ့် ယဝ်ႉ။လွၵ်းလၢႆးဢၼ်ၼႆႉတေႉ ဢမ်ႇပေႃးၶႂ်ႈယုမ်ႇၼင်ႇၵဝ်ႇ၊ ၵူၺ်းၵႃႈ သင်ဝႃႈ ဢသၢၵ်ႈပူၼ်ႉ ႔႕ ၵႂႃႇမိူဝ်းၼႃႈၼၼ်ႉ ယဝ်ႉ ၸွင်ႇၵွႆႈဢဝ်လုၵ်ႈၼႆ ၼၼ်ႉၵေႃႈ မီးတိုဝ်ႉတၢင်းတႃႇ တေၵိူတ်ႇလႆႈလုၵ်ႈၽႃၽႄၼႆႉ ၼမ်သေပိူၼ်ႈ ၼႆၼၼ်ႉ ယဝ်ႉ။
လွၵ်းလၢႆးဢၼ်ၼႆႉတေႉ ပဵၼ်တိုဝ်ႉတၢင်း သုၼ်ႇလႆႈသုၼ်ႇ ပဵၼ်ၸိူဝ်းဢၼ်ဢသၢၵ်ႈယႂ်ႇယဝ်ႉ ၸွင်ႇၵွႆႈတေႇၼႃႈႁိူၼ်း ၼၼ်ႉယဝ်ႉ။သင်ဝႃႈႁူႉလႆႈယဝ်ႉ လွၵ်ႈလၢႆးတႃႇတေလႆႈလုၵ်ႈ ၽႃၽႄ ၼၼ်ႉပေႃးၼႆ ၽူဝ်မႄးၵၼ်ၸိူဝ်းၶႂ်ႈလႆႈလုၵ်ႈၽႃၽႄ ၼၼ်ႉၵေႃႈ ႁဵတ်းၸၢမ်းတူၺ်း ၸွမ်းၼင်ႇဢၼ်လၢတ်ႈမႃး ပႃႈၼိူဝ်ၼႆႉ ၶႃႈလႄႈ။ၼပ်ႉယမ်ယႂ်ႇၼမ်သေ
- သႅင်သိုၵ်း
- www.saisengserk.com
- ပၢႆးဝူၼ်ႉၶပ်ႉ ပိၼ်ႇတႅမ်ႈ


text:
ၵဵင်းသႅၼ် (เชียงแสน) ၼႆႉ ပဵၼ် ဝဵင်း ဢၼ်မီး တီႈၼႂ်း ၸႄႈမိူင်းၵဵင်းႁၢႆး၊ ဢၼ်မီး ၽၢႆႇၸၢၼ်း သၢမ်လႅမ်ထွင်းၶမ်း ၼၼ်ႉယဝ်ႉ။
ပွင်ႇၸႂ်[မႄးထတ်း]
ၵႂႃႇၸူး[မႄးထတ်း]
ၵႂႃႇတင်း ရူတ်ႉပၢတ်ႉသ်[မႄးထတ်း]
လုၵ်ႉဢဝ် ၵဵင်းသႅၼ် ၵႂႃႇၸူး ၵဵင်းႁၢႆး ၼႆႉ မီးရူတ်ႉပၢတ်ႉသ် ပိုၼ်ႉတီႈ လႅၼ်ႈဝႆႉယူႇ (တၢင်းႁိုင် 2-2.5 မူင်း၊ ၼိုင်ႈၸူဝ်ႈမူင်း ဢွၵ်ႇယူႇ 3-4 လမ်းၼႆသေတႃႉ ပေႃးဝႃႈ ရူတ်ႉတဵမ်ယဝ်ႉတႄႉ ဢွၵ်ႇတိၵ်းတိၵ်းယဝ်ႉ၊ 37 ဝၢတ်ႇ)။ ရူတ်ႉပၢတ်ႉသ် ၸိူဝ်းဢၼ်လႅၼ်ႈတီႈၵႆ ၵေႃႈ ၼိုင်ႈဝၼ်း ဢွၵ်ႇယူႇ 3-4 လမ်း၊ ပဵၼ်ၸိူဝ်းဢၼ်ဢွၵ်ႇၶၢဝ်းတၢင်း ဢၼ်တၢင်းႁိုင် 1.5 ၸူဝ်ႈမူင်း၊ ၵူၺ်းၵႃႈဝႃႈ ၶၢဝ်းယၢမ်းမၼ်းတႄႉ ပေႃးပဵၼ်ၶၢဝ်းတၢင်းၵႆၼင်ႇ ၵႂႃႇၸူး ၵဵင်းမႂ်ႇ ဢမ်ႇၼၼ် မိူင်းၵွၵ်ႇ ၼၼ်ႉ ၶႅၼ်းၸႂ်လိူဝ် တႃႇၵႂႃႇမႃး ၸူး ၵဵင်းႁၢႆးၼၼ်ႉယဝ်ႉ။ ရူတ်ႉသွင်ထႅဝ်သီသွမ် ဢၼ်မႃးတီႈ မႄႈသၢႆသေ လုၵ်ႉတီႈ သၢမ်လႅမ်ထွင်းၶမ်း သေ ၵႂႃႇၸူး ၵဵင်းသႅၼ်ၼၼ်ႉၵေႃႈ မီးသေ တၢင်းႁိုင် မွၵ်ႈ 1 ၸူဝ်ႈမူင်း။ လွၵ်းသဵၼ်ႈၶၢဝ်းယၢမ်း တွၼ်ႈတႃႇ ၵၢၼ်ၸွႆႈသၢင်ႈဢၼ်ၼႆႉ တေလႆႈႁၼ်တႅမ်ႈမၢႆဝႆႉတီႈႁိမ်း ၶၢင်ႈ တီႈၵိုတ်းရူတ်ႉပၢတ်ႉသ်ယူႇ။ ၶိုင်ႈၸူဝ်ႈမူင်း လႅပ်ႈတေဢွၵ်ႇယူႇတိၵ်းတိၵ်း။ ၵၢၼ်ၸွႆႈသၢင်ႈ ဢၼ်လုၵ်ႉတီႈ သၢမ်လႅင်ထွင်းၶမ်း ၸူး ၵဵင်းသႅၼ် ၼႆႉ မၼ်းလႅပ်ႈဢမ်ႇမီး တႃႇသေႇ။ ၵၢၼ်ၸွႆႈသၢင်ႈၼၼ်ႉတႄႉ ဢိင်ၼိူဝ် လွင်ႈမီးၵူၼ်းၶီႇမၼ်း လႄႈ ဢိင်ၼိူဝ်ၸၢတ်ႈပၢၼ်ၵူၼ်း ၸိူဝ်းမီးၸွမ်း ၼမ်ႉမႄႈၶွင် လႄႈ လႅၼ်လိၼ်မိူင်းမျၢၼ်ႇမႃႇ သေၵေႃး ၸၢင်ႈလႅၵ်ႈလၢႆႈယူႇ။
တႃးရူတ်ႉပၢတ်ႉသ် လႄႈ ဢွင်ႈတီႈၵိုတ်း ရူတ်ႉသွင်ထႅဝ်ၼႆႉ မီးတီႈ မိူဝ်ႈပႆႇထိုင် သဵၼ်ႈတၢင်းလူင် (Hwy 1016) ယၢၼ်မွၵ်ႈ 50 မီႇတႃႇ တီႈဢၼ်ပဵၼ် သဵၼ်ႈတၢင်းႁူပ်ႉ ႁၢင်ႈ T ဢၼ်မီးတီႈၽင်ႇၼမ်ႉမႄႈၶွင်ၼၼ်ႉယဝ်ႉ။
တီႈၼၼ်ႈၼႆႉ လိူဝ်သေဝႃႈ မၢင်ပွၵ်ႈမၢင်လႂ် မီးရူတ်ႉသွင်ထႅဝ်သေ ဢမ်ႇႁၼ်မီး ၵၢၼ်တေႃႉသူင်ႇ ဢၼ်ၵဵဝ်ႇလူၺ်ႈ ၵူၼ်းတင်းၼမ် ဢၼ်ၵႂႃႇၸူး ၵဵင်းၶွင် လႄႈ တီႈလတ်းၶၢမ်ႈ လႅၼ်လိၼ်လၢဝ်း။ ယွၼ်ႉပိူဝ်ႈဝႃႈ ၶၢဝ်းယၢမ်းရူတ်ႉဢွၵ်ႇၼႆႉ မၼ်းလႅၵ်ႈလၢႆႈယူႇ တႃႇသေလႄႈ တွၼ်ႈတႃႇ လွင်ႈတၢင်းႁူဝ်ယွႆႈမၼ်းတႄႉ ထၢမ်ၵူၼ်းပိုၼ်ႉတီႈၶဝ်လႄႈ။
ၵႂႃႇတင်း ၵႃး[မႄးထတ်း]
လုၵ်ႉတီႈ ၵဵင်းႁၢႆးသေ ၵႂႃႇၸွမ်းသဵၼ်ႈတၢင်းလူင် 110 မွၵ်ႈ 30 ၵီႇလူဝ်ႇမီႇတႃႇၼႆ တေႁွတ်ႈလႆႈ ၸႄႈတွၼ်ႈယူႇ။ ဝၢႆးသေၼၼ်ႉ ဢဝ်ၽၢႆႇၶႂႃသေ ငွၵ်းၶိုၼ်ႈၼိူဝ် သဵၼ်ႈတၢင်းလူင် 1016 သေ သိုပ်ႇၵႂႃႇထႅင်ႈ မွၵ်ႈ 30 ၵီႇလူဝ်ႇမီႇတႃႇ။
ၵႂႃႇတင်း ႁိူဝ်း[မႄးထတ်း]
မီးႁိူဝ်း ဢၼ်ၸၢင်ႈၶီႇလႆႈထိုင် ၵူၼ်း 8 ၵေႃႉ ဢၼ်ၵႂႃႇၸွမ်း ၼမ်ႉမႄႈၶွင် ၵႂႃႇၸူး ၵဵင်းၶွင် (1.5 မူင်း) တေလႆႈပၼ်မွၵ်ႈ 1,500 ဝၢတ်ႇ၊ ဢမ်ႇၼၼ် တေႃႇထိုင် သူပ်းရုၵ်ႉ (သၢမ်လႅမ်ထွင်းၶမ်း) (မွၵ်ႈ 40 မိတ်ႉၼိတ်ႉ)။
ၸွၼ်ႇ[မႄးထတ်း]
တူၺ်း[မႄးထတ်း]
ၵေႃႈမိူၼ်ၼင်ႇ ၵဵင်းမႂ်ႇၼင်ႇၵဝ်ႇ၊ တီႈၵဵင်းသႅၼ်ၼႆႉၵေႃႈ မီးဝႆႉ ႁူဝ်ႉဝဵင်း ဢၼ်လွမ်ႉႁွပ်ႈဝႆႉ ဝဵင်းၵိုၵ်းပိုၼ်း၊ ဢၼ်ပဵၼ် "ႁူဝ်ႉ" ထူၼ်ႈသီႇၼၼ်ႉတႄႉ ပဵၼ် ၼမ်ႉမႄႉၶွင် ၵေႃႉႁဵတ်းဝႆႉပၼ်ယဝ်ႉ။
- ၼွင်ၵဵင်းသႅၼ် (ทะเลสาบเชียงแสน) (လုၵ်ႉတီႈၸႄႈတွၼ်ႈ တီႈၼိူဝ် သဵၼ်ႈတၢင်းလူင် 1016 ဢၼ်ပဵၼ် သၢႆတၢင်း ၵဵင်းသႅၼ်-မႄႈၶျၼ် သေ ယၢၼ် 5 ၵီႇလူဝ်ႇမီႇတႃႇ။ ပေႃးထိုင်တီႈ ၵီႇလူဝ်ႇမီႇတႃႇ 27 ၼႆ ငွၵ်းၽၢႆႇသၢႆႉသေ သိုပ်ႇၵႂႃႇထႅင်ႈ မွၵ်ႈ 2 ၵီႇလူဝ်ႇမီႇတႃႇၼႆ တေၽႅဝ်ၵႂႃႇတီႈ ဢွင်ႈတီႈၼၼ်ႉ။)။ ပဵၼ်ၼွင်ၼမ်ႉလူင် သၽႃႇဝ ဢၼ်မီး သိုင်ႇဝႅတ်ႉလွမ်ႉ ႁၢင်ႈလီ။ ပေႃးထိုင်ၶိင်ႇၶၢဝ်းၵတ်းမႃး ၼူၵ်ႉၸိူဝ်းၶၢႆႉဢွင်ႈတီႈၼၼ်ႉ မႃးယူႇသဝ်းတီႈၼၼ်ႈတင်းၼမ်ယဝ်ႉ။
- ႁူင်းၼႄၶွင်မွၼ်ႇ ၸိူဝ်ႉၸၢတ်ႈ ၵဵင်းသႅၼ် (พิพิธภัณฑสถานแห่งชาติเชียงแสน) - ☏ +66 53 777102။ ပုတ်ႉ-ဢႃးတိတ်ႉ၊ 09:00-16:00.။ ၶွင်ၵဝ်ႇမွၼ်ႇ၊ လွင်ႈယူႇသဝ်း လႄႈ ပိုၼ်းဝဵင်း။ တီႈၼၼ်ႈၼႆႉ မီးဝႆႉႁၢင်ႈမိူၼ် ဝၢၼ်ႈ၊ ၶွင်ၶႅၵ်း ပိူင်လၢၼ်ႉၼႃး၊ ႁုၼ်ႇႁၢင်ႈပုတ်ႉထ လႄႈ ၶႅပ်းလိၵ်ႈႁိၼ် ဢိၵ်ႇတင်း ၶူဝ်းပူၺ်ႈၵဝ်ႇမွၼ် တင်းၼမ်။ လိူဝ်သေၼၼ်ႉဢမ်ႇၵႃး မီးတီႈၼႄပႃး ၶူဝ်းၶွင်ပၢႆးမွၼ်း တႆး (ထႆးယႂ်ႇ - ไทยใหญ่)၊ တႆးလိုဝ်း (ไทยลื้อ) လႄႈ ၸၢဝ်းၶိူဝ်းၵူၼ်းၼိူဝ်လွႆ တၢင်ႇၸိူဝ်း။ ၼႂ်းၶွင်ၸိူဝ်းၼၼ်ႉၼႆႉ ၶဝ်ႈပႃး ၶိူင်ႈတွႆႇတိုင်ႈၽဵင်း၊ ၶိူင်ႈတႃႇလူတ်ႇလႅၼ်းယႃႈ ၸိူဝ်းၼႆႉယဝ်ႉ။
- ဝတ်ႉပႃႇသၵ်း (วัดป่าสัก) (မီးၽၢႆႇတူၵ်း ၵဵင်းသႅၼ် ယၢၼ် 1 ၵီႇလူဝ်ႇမီႇတႃႇ)။ ၶုၼ်ႁေႃၶမ်း သႅၼ်ၽူး လႆႈသၢင်မႃး မိူဝ်ႈပီ 1290 မိူဝ်ႈၽုၵ်ႇသွမ်ႈမႃး တူၼ်ႈမႆႉသၵ်း သၢမ်ပၢၵ်ႇတူၼ်ႈလႄႈ ၸင်ႇလႆႈႁွင်ႉဝႃႈ ၸိုဝ်ႈမၼ်း ပႃႇသၵ်း ၼႆယဝ်ႉ။ မၼ်းလႆႈပဵၼ် ဢွင်ႈတီႈလိုဝ်ႈသဝ်း ၶွင် ၽူႈဢွၼ်ႁူဝ်ၸၢဝ်းၶိူဝ်းမႃး။ ၵွင်းမူး ႁင်း ၵျွင်းၽြႃးၼၼ်ႉ ပဵၼ်ဢၼ်ႁၢင်ႈလီသေ ပဵၼ်လၢႆးၵဵင်းသႅၼ် လႄႈ ဢၼ်ပဵၼ် ၽၢင်ႁၢင်ႈၽၢႆႇၼွၵ်ႈမၼ်းၵေႃႈ ႁၢင်ႈၶိူင်ႈဝႆႉ ႁၢင်ႈလီႁၢင်ႈငၢမ်းယဝ်ႉ။ ၵွင်းမူးၼၼ်ႉ တၢင်းသုင်မၼ်းမီး 12.5 မီႇတႃႇ တၢင်းၵႂၢင်ႈတီႈတိၼ်မၼ်း မီး 8 မီႇတႃႇ သေ ဢဝ်ထၢတ်ႈတေႃႇ ၽြႃးပဵၼ်ၸဝ်ႈ ထႃႇပၼႃႇဝႆႉၼႆယဝ်ႉ။
- ဝတ်ႉၽရႃႉၸဝ်ႈလၢၼ်ႊထွင်ႇ (วัดพระเจ้าล้านทอง) (မီးဝႆႉ တီႈၼႂ်း ဝဵင်း ဢၼ်လွမ်ႉႁူဝ်ႉဝႆႉ)။ ၸဝ်ႈၸၢႆးထွင်ႇငူႇ ၵေႃႉဢၼ်ပဵၼ် လုၵ်ႈၸၢႆး ၶုၼ်ႁေႃၶမ်း ထီလူၵ်ႇၵရတ်ႉ ဢၼ်ပဵၼ် ၶုၼ်ၽွင်းငမ်း လၢၼ်ႉၼႃး ထူၼ်ႈ 12 ၼၼ်ႉ လႆႈၵေႃႇသၢင်ႈမႃး မိူဝ်ႈပီ 1489။ လႆႈလေႃႇႁုၼ်ႇႁၢင်ႈၽြႃး ဢၼ်မီးတၢင်းၼၵ်း 1,200 ၵီႇလူဝ်ႇၵရမ်ႇ၊ တၢင်းၵႂၢင်ႈ 2 မီႇတႃႇ တၢင်းသုင် 3 မီႇတႃႇ သေ လႆႈပၼ်ၸိုဝ်ႈမႃးဝႃႈ ၽရႃႉၸဝ်ႈလၢၼ်ႊထွင်ႇ။ ဢၼ်ပဵၼ်ႁုၼ်ႇႁၢင်ႈၽြႃးထႅင်ႈတၢင်ႇသူႇ ဢၼ်ႁွင်ႉဝႃႈ ၽရႃႉၸဝ်ႈထွင်ႇထိပ်ႉ ၼၼ်ႉၵေႃႈ လႆႈဢဝ် တွင်းလိူင်သေ လေႃႇႁဵတ်းမႃး ၼင်ႇ လၢႆးသုၵ်ႉၶူဝ်ထႆးယဝ်ႉ။
- ဝတ်ႉၽရႃႉထၢၼ်ႈၸေႇတီႇလူင် (วัดพระธาตุเจดีย์หลวง) (မီးတီႈ ၵဵင်းသႅၼ်ဝဵင်းၵဝ်ႇ)။ ၶုၼ်ႁေႃၶမ်း သႅၼ်ၽူး ဢၼ်ပဵၼ် ၶုၼ်ၽွင်းၶမ်း ထူၼ်ႈသၢမ် တီႈ မိူင်းၶုၼ်ႁေႃၶမ်းလၢၼ်ႉၼႃး လႆႈၵေႃႇသၢင်ႈမႃး မိူဝ်ႈပွတ်းၸဝ်ႉ ပီႁူဝ်ပၢၵ်ႇ 13 ၼၼ်ႉယဝ်ႉ။ တီႈဢွင်ႈတီႈၵဝ်ႇမွၼ်ၼၼ်ႉ ၶဝ်ႈပႃး ၵွင်းမူးၽၢင်ႁၢင်ႈလၢၼ်ႉၼႃး ဢၼ်မီးၼင်ႇႁၢင်ႈႁိင်ႇ၊ တၢင်းသုင်မီး 88 မီႇတႃႇ လႄႈ တၢင်းၵႂၢင်ႈတီႈတိၼ်မၼ်းၼႆႉ မီး 24 မီႇတႃႇ၊ ပဵၼ်ယူင်ႉသၢင်ႈ ဢၼ်ယႂ်ႇသေပိူၼ်ႈ တီႈ ၵဵင်းသႅၼ်။ တီႈၼၼ်ႈၵေႃႈ တိုၵ်ႉမီး ဝိႁၢၼ် လႄႈ ၸေႇတီႇ ဢၼ်ၵဝ်ႇမွၼ်ၼၼ်ႉယူႇ။
- ဝတ်ႉၽရႃႉထၢတ်ႈၽႃငဝ်း (วัดพระธาตุผาเงา) (လုၵ်ႉတီႈ ၵဵင်းသႅၼ် ၵႂႃႇ မွၵ်ႈ 4 ၵီႇလူဝ်ႇမီႇတႃႇ မီးဝႆႉ တီႈၼိူဝ်သဵၼ်ႈတၢင်း ၵႂႃႇ ၵဵင်းၶွင်)။ ပဵၼ် ၵွင်းမူး ဢၼ်မိူၼ်ၼင်ႇ ႁၢင်ႈႁိင်ႇ ဢၼ်မီးတီႈၼိူဝ် မၢၵ်ႇႁိၼ်လူင်။ တီႈႁိမ်းမၼ်း မီးဝိႁၢၼ် ဢၼ်မီး ႁုၼ်ႇႁၢင်ႈၽြႃး ဢၼ်ပဵၼ်ႁွႆးၵဝ်ႇ ႁၢင်ႈၵဵင်းသႅၼ်။ တီႈၼၼ်ႈၼႆႉ မီးပႃး ဢွင်ႈတီႈမုင်ႈယဵမ်ႈတူၺ်း မႄႈၶွင် လႄႈ ၵဵင်းသႅၼ်။ ၵျွင်းၽြႃးဢၼ်ၼႆႉ ၸၼ်ၸႂ် ၵူၼ်းထႆး ၸိူဝ်းဢႅဝ်ႇလႄႇ။ ပွတ်းတွၼ်ႈၵျွင်းၽြႃးၼႆႉ လႆႈႁၼ်မီး ဢႃႇယုႇ တီႈဢေႇသုတ်း 700-1,300 ပီ ၼႆႉယဝ်ႉ။ ၵျွင်းၽြႃးဢၼ်ၼႆႉ မိူဝ်ႈပူၼ်ႉမႃး လၢႆႁူဝ်သိပ်းပီၼၼ်ႉ လႆႈႁပ်ႉတွၼ်ႈမႃး မုင်ႉႁေႃႁိူၼ်းၶိူဝ်းၶုၼ် လၢႆပွၵ်ႈလၢႆၶႃႇယဝ်ႉ။
တီႈၽၢႆႇၼွၵ်ႈ ဝဵင်းလွမ်ႉႁူဝ်ႉၼၼ်ႉ မီးဝႆႉ ဢွင်ႈတီႈၵဝ်ႇမွၼ် လၢႆတီႈ ၶဝ်ႈပႃး ဝတ်ႉၽရႃႉထၢတ်ႈၽႃငဝ်း (วัดพระธาตุผาเงา)၊ ဢၼ်ပဵၼ် ဢွင်ႈတီႈၵျၢင်ႉၵမ်တြႃး။ ဝတ်ႉၸေႇတီႇၸဵတ်းယွတ်ႈ (วัดเจดีย์เจ็ดยอด) ၼႆႉၵေႃႈ ပဵၼ်ဢွင်ႈတီႈ ဢၼ်ၵတ်းယဵၼ်ၸႂ်၊ ဢၼ်လႆႈပူၼ်ႉၵႂႃႇ ဝတ်ႉၽရႃႉထၢတ်ႈၽႃငဝ်း မွၵ်ႈ 1 ၵီႇလူဝ်ႇမီႇတႃႇၼၼ်ႉ။ ဝတ်ႉၽရႃႇထၢၼ်ႈၸွမ်ၶိတ်ႉတီႇ (วัดพระธาตุจอมกิตติ) ဢၼ်လုၵ်ႉတီႈ ဝဵင်း လႆႈၵႂႃႇ 1.7 ၵီႇလူဝ်ႇမီႇတႃႇ လႄႈ ဝတ်ႉသင်ႇၶႃႇၵႅဝ်ႈတွၼ်ႈႁၼ် (วัดสังฆาแก้วดอนหัน) တီႈဢၼ်ၶႅၵ်းတႅမ်ႈႁၢင်ႈပိုၼ်းပုတ်ႉထ ဝႆႉ တီႈၼိူဝ် မၢၵ်ႇဢုတ်ႇ။
ႁဵတ်း[မႄးထတ်း]
- ပွႆးသၢင်းၵျၢၼ်ႇ လႄႈ ၶႄႉႁိူဝ်းၵၼ် (งานประเพณีสงกรานต์และแข่งเรือเมืองเชียงแสน)။ ၸတ်းႁဵတ်း 13-18 ဢေႇပရႄႇ ၵူႈပီယဝ်ႉ။ တီႈၼႂ်းပွွႆးၼႆႉ မီးပႃး ပွႆးသွၼ်းၼမ်ႉ ႁုၼ်ႇႁၢင်ႈပုတ်ႉထ ၽရႃႉၸဝ်ႈလၢၼ်ႉထွင် ။ မီးပႃး ပၢင်ႁေႃႈႁိူဝ်း ၶႄႉၶဵင်ႇ ဢိၵ်ႇတင်း လွင်ႈလဝ်ႇမူၼ်ႈတူၼ်ႈၸႂ် တၢင်းၵႃႈ ၽိင်ႈငႄႈ။
- ပွႆးလွႆၶရတ်ႉထွင် ဝၼ်းပွႆးၼႆႉ ဢိင်ၼိူဝ် ပၵ်းယဵမ်ႈဝၼ်းထႆး သေၵေႃႈ ၸတ်းႁဵတ်း တီႈၼႂ်းလိူၼ် ၼူဝ်ႇဝႅမ်ႇပႃႇယဝ်ႉ။
သိုဝ်ႉ[မႄးထတ်း]
ၵိၼ်[မႄးထတ်း]
ပေႃးႁူဝ်ၶမ်ႈမႃး လၢၼ်ႉတၢင်းၵိၼ်ပိုၼ်ႉတီႈ ပိုတ်ႇၸွမ်းၽင်ႇ မႄႈၼမ်ႉၶွင် တီႈၽၢႆႇႁွင်ႇ တၢင်းၽႄ T ၼၼ်ႉ။ ၽိူၼ်ၶဝ်ၼၼ်ႉ လဵၵ်ႉလဵၵ်ႉဢွၼ်ႇၵူၺ်း လႄႈ ၸဝ်ႈၵဝ်ႇ ၵေႃႈ လူဝ်ႇၼင်ႈ တီႈၼိူဝ်သၢတ်ႇ ဢၼ်သိူဝ်ႇဝႆႉတီႈၼိူဝ်လိၼ် ၼင်ႇ ၵူၼ်းပိုၼ်ႉတီႈၶဝ် ႁဵတ်းၼၼ်ႉ။ သဵၼ်ႈတၢင်းၵိၼ်ၶဝ် တႅမ်ႈဝႆႉ ၼင်ႇ ဢိင်းၵလဵတ်ႈ လႄႈ ထႆး။ ၸိမ်းတူၺ်း ၼိူဝ်ၵႆႉလၢမ် လႄႈ ပႃလၢမ် ၶဝ်လႄႈ။
ပေႃးၸဝ်ႈၵဝ်ႇ ပႆႇပူၼ်ႉ ၵၢတ်ႇၵၢင်ၶမ်ႈၵႂႃႇ ၽၢႆႇႁွင်ႇ တီႈတၢင်း ဢၼ်လုၵ်ႉတီႈ မႄႈၼမ်ႉသေ ငွၵ်းၵႂႃႇတၢင်ႇၽၢႆႇၼၼ်ႉ တေလႆႈႁၼ် မီး လၢၼ်ႉတၢင်းၵိၼ် တင်းၼမ် ဢၼ်လႆႈၶိုၼ်ႈႁၢၼ်ႉၶူဝ်လႆ ဢၼ်မီးတီႈ ၽၢႆႇၼိူဝ် မႄႈၼမ်ႉ။ တီႈၵိုတ်းရူတ်ႉၵေႃႈ မီးဝႆႉယူႇ။ တီႈၼၼ်ႈၼႆႉ မီးဝႆႉ ၵၽႄး/လွင်ႈႁၢင်ႈႁႅၼ်း ပိုၼ်ႉထၢၼ် လၢၼ်ႉတၢင်းၵိၼ် ၸိူဝ်းၼႆႉယူႇ။ တၢင်းၵိၼ် ၸိူဝ်းလႆႈတီႈ လၢၼ်ႉတင်းသဵင်ႈ တီႈၼႆႈၼႆႉ ႁူမ်ႈဝႃး မၼ်းငၢႆးမိူၼ်ၵၼ်သေတႃႉ တၢင်းၵိၼ်ပိူင်လူင် တီႈလၢၼ်ႉၽႂ်လၢၼ်ႉမၼ်းၼၼ်ႉတႄႉ ၵိၼ်ဝၢၼ်ယူႇတႄႉတႄႉ။ တၢင်းၶႅမ်ႉမၼ်းတႄႉ ၵုမ်ႇထူမ်ႈလီ၊ ၵိုင်ၵႃႈမၼ်းလီသေ ၶဝ်ႁၢင်ႈႁႅၼ်းဝႆႉလီလီ၊ ပေႃးသင်ႇ ၸင်ႇၵႆႈႁဵတ်းပၼ်၊ ၼမ်ႉဝၢၼ်မၼ်း ၸႅတ်ႈၸၢင်ႇမၢၼ်ႇမႅၼ်ႈလီၼၼ်ႉယဝ်ႉ။ ၵၢၼ်ၸွႆႈသၢင်ႈၶဝ်ၵေႃႈ ထုၵ်ႇမႅၼ်ႈၸႂ် ပီႇယႃႇၶဝ်ၵေႃႈ ၵတ်းလီ။ ၵူၼ်းတူမ်ႈႁုင်ၶဝ်ၵေႃႈ ဢဝ်ၵုင်မုၼ်ၸွမ်း ၼႃႈၵၢၼ်ၶဝ်ႈဝႆႉယူႇ။
တီႈတေႃႇၼႃႈတင်း လွင်ႈၵေႃႇသၢင်ႈ ၽင်ႇၼမ်ႉမႂ်ႇ ၼၼ်ႉ မီးဝႆႉ လၢၼ်ႉတၢင်းၵိၼ်ဢွၼ်ႇ ၶႂ်ႈဝႃႈ မီးပဵၼ်ၶိုင်ႈ တီႈၼိူဝ်သဵၼ်ႈတၢင်းလူင် (ပေႃးဝၢႆႇၼႃႈတေႃႇ မႄႈၼမ်ႉၼႆ မီးၽၢႆႇသၢႆႉၸဝ်ႈၵဝ်ႇ)။ တၢင်းၵိၼ်ၶဝ်ၼႆႉ မီးဝႆႉ ဢၼ်ၵုမ်ႇထူၼ်ႈလီသေ ဢၼ်ၼိုင်ႈၵေႃႈ တေဢမ်ႇလႆႈၸႂ်လုၸွမ်းၼင်ႇၵဝ်ႇ။ ၵႃႈၶၼ်မၼ်းၵေႃႈ ၶႅမ်ႉ သေ ပီႇယႃႇၶဝ်ၵေႃႈ ၵတ်းလီ။ ၵၢၼ်ၸွႆႈသၢင်ႈၶဝ်ၵေႃႈ ၶႅမ်ႉသေ ၸဝ်ႈၶဝ်မၼ်းၵေႃႈ ဢွၼ်ၵၼ် ၶတ်းၸႂ်ၵၢၼ်တႄႉ။
ဢွၵ်ႉ[မႄးထတ်း]
ၼွၼ်း[မႄးထတ်း]
လွင်ႈလိုဝ်ႈသဝ်း တီႈၵဵင်းသႅၼ်ၼႆႉ မီးဝႆႉလွင်ႈမၵ်းၶၢၼ်း။ တႃႇၶုတ်းႁႃ လွင်ႈမေႃႁၵ်ႉတႄႉ မီးဝႆႉတီႈ သၢမ်လႅမ်ထွင်းၶမ်း ဢၼ်မီး ၽၢႆႇႁွင်ႇ ၵဵင်းသႅၼ် ၼၼ်ႉယူႇ။
- ဢွင်ႈလိုဝ်ႈသဝ်း ၵဵင်းသႅၼ် (လုၵ်ႉတီႈ တၢင်းၽႄ T ၸွမ်းမႄႈၼမ်ႉသေ ပႆၵႂႃႇၽၢႆႇႁွင်ႇ မွၵ်ႈ 5-10 မိတ်ႉၼိတ်ႉ)။
- ႁူင်းလႅမ်းလွႆမႄႈၼမ်ႉ ၵဵင်းသႅၼ်။ တၢင်းလိူၵ်ႈ တွၼ်ႈတႃႇ ၵႃႈၶၼ်ပၢၼ်ၵၢင်။ ဢွင်ႈၼွၼ်းမၼ်း ႁၢင်ႈႁႅၼ်းဝႆႉ လီလီ၊ သႅၼ်းမၼ်းၵေႃႈ ဢမ်ႇႁၢင်ႈႁၢႆႉသေ ၵူၼ်းႁဵတ်းၵၢၼ်တီႈၼၼ်ႈၵေႃႈ မေႃမိုတ်ႈၵိုတ်း မေႃၸွႆႈထႅမ်။ ႁူင်းလႅမ်းၼႆႉတႄႉ ၸိူဝ်းပဵၼ်ၸုမ်းထွင်ႈတဵဝ်းၶဝ် ၶဝ်ႈဢွၵ်ႇဝႆႉယူႇ။ ၽွင်းၸဝ်ႈၵဝ်ႇမီးတီႈၼၼ်ႈ သင်ဝႃႈ ၸုမ်းထွင်ႈတဵဝ်းဢၼ်ယႂ်ႇ ၶဝ်ႈမႃးၼႆတႄႉ ၵူၼ်းႁၢပ်ႇၵၢၼ်တီႈၼၼ်ႈၵေႃႈ လႆႈၸိုၼ်ႇႁဵတ်းၵၢၼ်လႄႈ ၶဝ်တေဢမ်ႇတၢင်းၽၢင်ႉမႅၼ်ႈတူၺ်းထိုင်ၸဝ်ႈၵဝ်ႇ ၵေႃႈ တေပဵၼ်လႆႈ။ သင်ၸိူဝ်ႉဝႃႈ ဢွင်ႈၼွၼ်းၸဝ်ႈၵဝ်ႇ မီးတီႈၽၢႆႇၼိူဝ် ဢွင်ႈတီႈ လၢၼ်ႉတၢင်းၵိၼ်/ပႃး ၼႆၸိုင် ယွၼ်ႉပိူဝ်ႈ သဵင်မေႃးပၼ် ၶႃႇလႃႇဢူဝ်ႇၶေႇ ၸိူဝ်းၼၼ်ႉသေ ၸဝ်ႈၵဝ်ႇ လႅပ်ႈတေၽႅတ်းတိုၼ်ႇယူႇ၊ ၵူၺ်းၵႃႈဝႃႈ ႁူင်းလႅမ်းၶဝ်တႄႉ ပေႃးထိုင် 22:00 မူင်းမႃး ၶဝ်ၶတ်းၸႂ် ႁႂ်ႈယွမ်းသဵင်ပၼ်ယူႇ။ ႁူင်းလႅမ်းၼႆႉတႄႉ ပေႃးဢဝ် ၵႃးၶၼ်ပၢၼ်ၵၢင်ဝႃႈ ပဵၼ်တၢင်းလိူၵ်ႈ ဢၼ်လီသေပိူၼ်ႈယူႇ။ တီႈဢွင်ႈတီႈႁပ်ႉၶႅၵ်ႇၼၼ်ႉ တေၸၢင်ႈၸႂ်ႉလႆႈ ဝၢႆႇၾၢႆႇယူႇ။ 900 baht။
- ရီသွတ်ႉ သၢႆလႅတ်ႇ မႄႈၶွင် (Baan Rot Fai) 155 Chiang Saen-Chiang Khong Rd, Wiang (မီးဝႆႉတီႈၼိူဝ် ၼမ်ႉမႄႈၶွင် လႄႈ တီႈၼိူဝ်သဵၼ်ႈတၢင်းလူင်။ မီးၽၢႆႇၸၢၼ်း တၢင်းၽႄထီႇ (ငွၵ်းၶႂႃ)။) - ☏ +66 81 8465059။ Check-in: ၶဝ်ႈလႆႈ ၵူႈၶၢဝ်း - check-out: 12:00။ မီးတီႈ လႅၼ်လိၼ် ၼမ်ႉမႄႈၶွင် သေ ၸၢင်ႈမုင်ႈတူၺ်း လႄႈ လၢဝ်း လႄႈ မျၢၼ်ႇမႃႇ။ ယွၼ်ႉ သၢႆလူမ်းၵတ်းယဵၼ် လႄႈ ၵၢၼ်ၸွႆႈသၢင်ႈ ဢၼ်ဢုၼ်ၸႂ်သေ တေၸၢင်ႈလိုဝ်ႈသဝ်းလႆႈ လူမ်ၸႂ်လူမ်ၶေႃး။ တီႈၶွင်ႉတၢင်းသဵင်ႈၼႆႉ မီးတီႈမုင်ႈယဵမ်ႈၵူႈၶွင်ႉ။ တႄႇလိူၵ်ႈဢဝ် ပိုၼ်ႉထၢၼ်မၼ်း၊ ဢွင်ႈၼွၼ်းၸိူဝ်းဢၼ်သႅၼ်ႈသႂ်ၼႆႉ တႄႇတီႈ 800 ဝၢတ်ႇ တေႃႇ ဢွင်ႈၼွၼ်း ဢၼ်လၢၵ်ႇလၢႆးၶႅမ်ႉလႅပ်ႈ၊ ဢၼ်ပဵၼ်ၶွင်ႉရူတ်ႉလဵၼ်း ပၢၼ်သိုၵ်းၵမ်ႇၽႃႇပွၵ်ႈၼိုင်ႈ ၼၼ်ႉ။ မီးႁိူၼ်းလူင် ဢၼ်ပႃး ၶွင်ႉၼွၼ်း ၼိုင်ႈၶွင်ႉ သွင်ၶွင်ႉ ဢိၵ်ႇတင်း သိုင်ႇၽႆးသေလႄႈ မၼ်းၶႅမ်ႉတွၼ်ႈတႃႇ မုင်ႉႁေႃႁိူၼ်းယဝ်ႉ။ ပေႃးဢမ်ႇသင်ႇမၢႆဝႆႉထႃႈသေ ပႆၶဝ်ၵႂႃႇတႄႉ ၵႃႈၶၼ်မၼ်း တေသုင်ဝႆႉ။ 800 ဝၢတ်ႇ။
- ဢွင်ႈလိုဝ်ႈသဝ်း ၸၼေႇၶျၢၼ်း (လုၵ်ႉတီႈ တၢင်းၽႄ T ၸွမ်းမႄႈၼမ်ႉသေ ပႆၵႂႃႇၽၢႆႇႁွင်ႇ မွၵ်ႈ 5-10 မိတ်ႉၼိတ်ႉ)။ ၶွင်ႉဢၼ်ပႃးၽတ်ႉလူမ်း တႄႇ 250 ဝၢတ်ႇ။
- ႁူင်းလိုဝ်ႈသဝ်း တၼ်ၵုၼ် (လုၵ်ႉတီႈ တၢင်းၽႄ T ၸွမ်းမႄႈၼမ်ႉသေ ပႆၵႂႃႇၽၢႆႇႁွင်ႇ မွၵ်ႈ 5-10 မိတ်ႉၼိတ်ႉ)။ ဝၢႆႇၾၢႆႇ လႄႈ ၵႃႇၾီႇ လႆႈလၢႆလၢႆ။ ဢွင်ႈၼွၼ်း 99 ဝၢတ်ႇ။
ၵပ်းသိုပ်ႇ[မႄးထတ်း]
ၵႂႃႇထႅင်ႈ[မႄးထတ်း]
- ၵဵင်းၶွင် - တွၼ်ႈတႃႇ လတ်းၶၢမ်ႈ လႅၼ်လိၼ် ၵႂႃႇၸူး မိူင်းလၢဝ်း
- ၵဵင်းႁၢႆး - ပဵၼ်ဝဵင်းလူင် တီႈၼႂ်း တွၼ်ႈၼႆႉ
- သၢမ်လႅမ်ထွင်းၶမ်း - တီႈတူၺ်းယႅမ်ႈ ဢၼ် မိူင်းထႆး၊ မိူင်းမျၢၼ်ႇမႃႇ လႄႈ မိူင်းလၢဝ်း မႃးႁူပ်ႉၵၼ်
- မႄႈသၢႆ - ဝဵင်းၽၢႆႇႁွင်ႇသုတ်း ၶွင် မိူင်းထႆး
- ၾႄႇရီႇ ၸွမ်းသၢႆၼမ်ႉမႄႉၶွင် တီႈၼႂ်းၵႄႈ လႅၼ်လိၼ် ၶွင် လၢဝ်း လႄႈ မျၢၼ်ႇမႃႇ (တွၼ်ႈတႃႇၼႆႉတႄႉ ဢမ်ႇတၢပ်ႈလူဝ်ႇ ဝီႇသႃႇ တႃႇ မိူင်းသွင်မိူင်းၼၼ့်) ၵႂႃႇၸူး ၸိင်ႁူင်၊ မိူင်းၶႄႇ


text:
မိူဝ်ႈၼႆႉ ဝၼ်းတီႈ 25/11/2022 ယၢမ်းၵၢင်ၼႂ် 6 မူင်း သိုၵ်းမၢၼ်ႈဢဵၼ်ႁႅင်း မွၵ်ႈ 80 လေႃႇတိုၵ်း ပႃႇတီႇမႂ်ႇသုင်ၸိုင်ႈတႆး/ တပ်ႉ သိုၵ်းၸိုင်ႈတႆး SSPP/SSA တီႈဝၢၼ်ႈၵုင်းသႃႇ ယၢၼ်ဝဵင်းမွၵ်ႈ 30 လၵ်းပၢႆ ၼႂ်းၸႄႈဝဵင်းသီႇပေႃႉ ၸႄႈတွၼ်ႈၵျွၵ်ႉ မႄး ၸိုင်ႈတႆးပွတ်းႁွင်ႇ။
ၽူႈၸၢႆး ဢႃယု 30 ပၢႆ ၵူၼ်းဝဵင်းသီႇပေႃႉ လၢတ်ႈတီႈၽူႈတွႆႇႁွၵ်ႈဝႃႈ – “သိုၵ်းမၢၼ်ႈ ဢၼ်ပၵ်းဝႆႉတီႈႁူဝ် ဝၢၼ်ႈၵုင်းသႃႇတင်း တပ်ႉ 23 သီႇပေႃႉ ႁူမ်ႈၵၼ် ဢဵၼ်ႁႅင်းမွၵ်ႈ 80 ၼႆႉ ၶဝ်ႈမႃးၼႂ်းဝၢၼ်ႈၵုင်းသႃႇသေ ယိုဝ်း SSPP ။ သွင်ၾၢႆႇ ယိုဝ်းၵၼ်ႁိုင်မွၵ်ႈ 30 မိၼိတ်ႉၼႆႉ။ ၾၢႆႇသိုၵ်းမၢၼ်ႈ တၢႆ 5 ၵေႃႉ တီႈၼိူဝ်သဵၼ်ႈတၢင်းဝၢၼ်ႈၵုင်း သႃႇ – သီႇပေႃႉ”- ဝႃႈၼႆ။
ယၢမ်းလဵဝ် ၵူၼ်းဝၢၼ်ႈႁိမ်းႁွမ်းၼၼ်ႉမွၵ်ႈ 3 ဝၢၼ်ႈ လႆႈဢွၼ်ၵၼ်ပၢႆႈ ၵႂႃႇတၢင်းဝၢၼ်ႈလူင်ယူမ်းလႄႈ ဝဵင်းသီႇ ပေႃႉ ႁူဝ်ၵူၼ်းတေမီးမွၵ်ႈ 600 ။
“တေပဵၼ်ၵူၼ်းဝၢၼ်ႈၵုင်းသႃႇ၊ ဝၢၼ်ႈၼွင်ဢၢင်လႄႈ ဝၢၼ်ႈၵုင်းပိင် ၸိူဝ်းၼႆႉ။ၵမ်ႈၽွင်ႈ ဢွၼ်ၵၼ်ၽူင်ႉပၢႆႈၵႂႃႇသွၼ်ႈတၢင်း ဝဵင်းသီႇပေႃႉ၊ ဝၢၼ်ႈလူင်ယူမ်း တေမီးႁူဝ်ၵူၼ်းမွၵ်ႈ 600 ။ ယၢမ်းလဵဝ် သိုၵ်းမၢၼ်ႈၼႆႉ ဢဝ်တီႈယူႇဝႆႉ ၼႂ်းဝၢၼ်ႈၵုင်းသႃႇ မူတ်းယဝ်ႉ”- ၵူၼ်းပိုၼ်ႉတီႈ ဝဵင်းသီႇပေႃႉ သိုပ်ႇလၢတ်ႈၼႄၼင်ႇၼႆ။
လိူဝ်ၼၼ်ႉ သိုၵ်းမၢၼ်ႈ ဢၼ်ဢဝ်တီႈယူႇဝႆႉ ၼႂ်းဝၢၼ်ႈၵုင်းသႃႇၼၼ်ႉ လၢမ်းလိမ်းယိုဝ်းၵွင်ႈလူင် ၵႂႃႇၸွမ်းႁူၺ်ႈလွႆ ၸိူဝ်းၼႆႉ ထႅင်ႈ တင်းၼမ်။
“ယၢမ်းလဵဝ် သိုၵ်းမၢၼ်ႈၼႆႉ ၸွမ်းၼင်ႇၶဝ်ထၢင်ႇဝႃႈ SSPP ယူႇဝႆႉတၢင်းၼႆႉတၢင်းၼၼ်ႉၼႆသေ ယိုဝ်းၵွင်ႈ လူင်ၵႂႃႇၸွမ်းၼႂ်း ႁူၺ်ႈလွႆတင်းၼမ်။ ယဝ်ႉၵေႃႈ ယိုဝ်းၵႂႃႇတၢင်းဝၢၼ်ႈၶျွင်းသူင်ႇ တၢင်းပူၼ်ႉၵေႃႈၼမ် ၶႃႈ ဢေႃႈ။ တီႈဝၢၼ်ႈၵုင်းသႃႇၼႆႉ SSPP ၶဝ်မႃးပၵ်းယူႇဝႆႉႁိုင်ယဝ်ႉၶႃႈ။ မိူဝ်ႈဝႃးသမ်ႉ တီႈဝၢၼ်ႈၵုင်းသႃႇၼႆႉ ၸတ်းႁဵတ်းပၢင်ပွႆးႁူမ်ၸူမ်းႁပ်ႉတွၼ်ႈပီမႂ်ႇတႆးသေ ယူႇတီႈ SSPP ဢဝ်ႁူမ်ႇလူမ်ႈပၢင်ပွႆးပၼ်။ ၵွပ်ႈၼႆ လႄႈ ၶဝ်တေဢဝ်လွင်ႈၼႆႉသေ ၶဝ်ႈယိုဝ်းႁိုဝ် ဢမ်ႇႁူႉ”- ၵူၼ်းပိုၼ်ႉတီႈ သိုပ်ႇ လၢတ်ႈၼႄၼင်ႇၼႆ။
ယၢမ်းလဵဝ် တီႈၼႂ်းဝၢၼ်ႈၵုင်းသႃႇၼႆႉ သိုၵ်းမၢၼ်ႈ ဢဵၼ်ႁႅင်းမွၵ်ႈ 80 ဢဝ်တီႈယူႇပၵ်းဝႆႉ ၼႂ်းဝၢၼ်ႈမူတ်း ယဝ်ႉ ဝႃႈၼႆ။


text:
လွင်ႈမႆႈၸႂ်ၵဵဝ်ႇၵပ်းၽၢႆၼွင်ၽႃၼိူဝ်မႄႈၼမ်ႉၶူင်း
ၶေႃႈမုၼ်းပိုၼ်းပိူင်ႈလင်ၽၢႆၼွင်ၽႃ
ဢွင်ႈတီႈ- ၼိူဝ်မႄႈၼမ်ႉၶူင်းၼႂ်းၵႄႈၸႄႈဝဵင်းလႃႈသဵဝ်ႈလႄႈႁူဝ်ပၢင်ႇၸိုင်ႈတႆးပွတ်းႁွင်ႇ
တၢင်းသုင်- 90မဵတ်ႊ
ႁႅင်းၾႆး- 1,200 မီႊၵႃႊဝတ်ႊ (တႃႇ 90% တေသူင်ႇဢွၵ်ႇၸူးမိူင်းၶႄႇ)
သႅၼ်းဢၢင်ႇၵဵပ်းၼမ်ႉ-31.28 ၵီႊလူဝ်ႊမဵတ်ႊ (တၢင်းယၢဝ်းပိုၼ်ႉတီႈၼမ်ႉယိုင်ႈ 110 ၵီႊလူဝ်ႊမဵတ်ႊ)
ၶွမ်ႊပၼီႊၸိူဝ်းႁူမ်ႈပုၼ်ႈ- Hydrochina Corporation (China – state-owned) ႁႆႊတရူဝ်ႊၶျႆႊၼႃႊၶူဝ်ႊပေႃႊရေႊသျိၼ်ႊ (လူင်ပွင်ၸိုင်ႈၶႄႇပဵၼ်ၸဝ်ႈၶွင်)
International Group of Entrepreneurs (Burma) ၸုမ်းပၢႆးမၢၵ်ႈမီးၵူႈၸိုင်ႈမိူင်း (မၢၼ်ႈ)
လူင်းလႆၢးမိုဝ်းMOU- လိူၼ်ၻီႊသိမ်ႊပိူဝ်ႊ 2009 (ၼႂ်းပၢၼ် လီႊၸိၼ်ႊပိၼ်ႊတေပဵၼ်မႃးၸွမ်ၸိုင်ႈၶႄႇ)
လူင်းလၢႆးမိုဝ်း MOA- လိူၼ်မၢတ်ႉၶ်ျ 2014
လွင်ႈတုမ်ႉတိူဝ်ႉတၢင်းတူင်ႇဝူင်းၵူၼ်းလႄႈၾိင်ႈတိုၼ်းသၽႃဝ(ESIA) တႄႉၶွမ်ႊပၼီႊ SMEC မိူင်းဢေႃႊသ်တြေးရီႊယႃႊတိုၵ်ႉလူင်းႁဵတ်းသၢင်ႈသေတေယဝ်ႉတူဝ်ႈၼႂ်းလိူၼ်သႅပ်ႊထႅမ်ႊပိူဝ်ႊ 2016။
- သူၼ်းၾႆးပၢင်တိုၵ်း
ၽၢႆၼွင်ၽႃၼႆႉမီးယူႇၼႂ်းပိုၼ်ႉတီႈပၢင်တိုၵ်းသိုၵ်းသိူဝ်။ဢွင်ႈတီႈၽၢႆၼႃႈတၢင်းတူၵ်းလႄႈပိုၼ်ႉတီႈၶူင်းၵၢၼ်ဢၢင်ႇၵဵပ်းၼမ်ႉ၊သိုၵ်းမၢၼ်ႈလႄႈပျီႇတုၸိတ်ႉမၼ်းပိုတ်ႇၼႃႈသိုၵ်းတိုၵ်းတေႃးၸုမ်းမႅၵ်ႇၵွင်ႈၵၢင်ႇပႃးၸဵမ်ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး SSPP/SSA တပ်ႉသိုၵ်းၶၢင်လွတ်ႈလႅဝ်း KIA တပ်ႉသိုၵ်းပူတ်းပွႆႇၸိူဝ်ႉၸၢတ်ႈတဢၢင်း TNLA ၸိူဝ်းၼႆႉပိူဝ်ႈတႃႇၵုမ်းၵမ်ပိုၼ်ႉတီႈၶဝ်လႄႈၶူဝ်းတိုၼ်းသၽႃဝၶဝ်ၼၼ်ႉယဝ်ႉ။ၸုမ်းၸိူဝ်းၼႆႉတိုၼ်းပႆႇလူင်းလၢႆးမိုဝ်းၵိုတ်းတိုၵ်းတူဝ်ႈမိူင်း NCA မိူဝ်ႈဝၼ်းထိ 15/10/2015 ၼၼ်ႉသင်။
ပိုၼ်ႉတီႈသၢင်ႈၽၢႆၼႃႈတၢင်းဢွၵ်ႇတေႃႇၸူးပိုၼ်ႉတီႈၽွင်းငမ်းတူဝ်ၵဝ်ႇဝတပ်ႉသိုၵ်းမိူင်းဝၽွမ်ႉႁူမ်ႈ UWSA ဢၼ်မီးႁႅင်းသိုၵ်းယႂ်ႇလူင်ၵုမ်းၵမ်သေၸုမ်းၼႆႉၵေႃႈဢမ်ႇလူင်းလၢႆးမိုဝ်း NCA။ၵဵဝ်ႇၵပ်းလွင်ႈၼႃႈလိၼ်ၼႃႈတီႈၵုမ်းၵမ်မႃးၼႆႉတပ်ႉသိုၵ်းမိူင်းဝၽွမ်ႉႁူမ်ႈ UWSA လႄႈသိုၵ်းလူင်ပွင်ၸိုင်ႈမၢၼ်ႈၵေႃႈယၢမ်ႈမီးလွင်ႈၶဵင်ႈၶႅင်တေႃႇၵၼ်ၵွပ်ႈဝႃႈပိုၼ်ႉတီႈဢၼ်သိုၵ်းဝၵုမ်းၵမ်သေပၼ်ပဵၼ်ၼႃႈတီႈၽွင်းငမ်းတူဝ်ၵဝ်ႇဝတၢမ်ၼႂ်းပိူင်ပိုင်းလၵ်းမိူင်း 2008 ၼၼ်ႉဢမ်ႇမီးၼမ်။သိုၵ်းမၢၼ်ႈယၢမ်ႈၸိသင်ႇႁႂ်ႈသိုၵ်းဝ UWSA ၶဝ်ထွၼ်တပ်ႉထွၼ်သိုၵ်းၶဝ်ၸိူဝ်းမီး တၢင်းပွတ်းၸၢၼ်းၸွမ်းလႅၼ်လိၼ်တႆး-ထႆးယူႇ၊ၵူၺ်းၵႃႈသိုၵ်းဝ UWSA ဢမ်ႇယွမ်းလႄႈယင်းႁဵတ်းႁႂ်ႈတင်း သွင်ၾႆၢႇ မီးၵၢၼ်တင်ႈတပ်ႉတေႃႇၵၼ်သေယင်းထိုင်မီးၵၢၼ်တွၵ်ႉတႅၵ်ႉၵၼ်တၢင်းၵၢၼ်သိုၵ်းမႃးမိူဝ်ႈၼႂ်းလိူၼ် ၵျုၼ်ႊ 2015။
သင်ဝႃႈၽၢႆၼွင်ၽႃတႄႇသၢင်ႈယဝ်ႉၼႆၸိုင်သိုၵ်းမၢၼ်ႈတိုၼ်းတေၽိူမ်ႉထႅမ်ႁႅင်းသိုၵ်းမၼ်းၶဝ်ႈၼႂ်းပိုၼ်ႉတီႈ ပိူဝ်ႈတႃႇဢဝ်ႁူမ်ႇလူမ်ႈဢွင်ႈတီႈသၢင်ႈၽၢႆလႄႈပိုတ်ႇၼႃႈသိုၵ်းပိူဝ်ႈတႃႇၵႂၢတ်ႇလၢင်ႉၸုမ်းမႅၵ်ႇၵွင်ႈၵၢင်ႇၼႂ်း ပိုၼ်ႉတီႈၼၼ်ႉဢမ်ႇႁၢင်ႉ။လွင်ႈၼႆႉတိုၼ်းတေႁဵတ်းႁႂ်ႈမီးပၢင်တိုၵ်းသိုၵ်းသိူဝ်လႄႈသိုၵ်းမၢၼ်ႈတိုၼ်း တေသိုပ်ႇ ပူၼ်ႉပႅၼ်သုၼ်ႇလႆႈသုၼ်ႇပဵၼ်ၵူၼ်းမိူင်းၸိူဝ်းၶဝ်ထၢင်ႇထိူမ်ဝႃႈၸွႆႈထႅမ်ၸုမ်းမႅၵ်ႇၵွင်ႈၵၢင်ႇၼႆၼၼ်ႉယဝ်ႉ။
ၼွၵ်ႈသေၼၼ်ႉလွင်ႈဢၼ်လူင်ပွင်ၸိုင်ႈၼေႇပျီႇတေႃႇမၢၼ်ႈယူႇတီႈၾၢႆႇလဵဝ်သေတႅပ်းတတ်းပိူဝ်ႈတႃႇသိုပ်ႇၶိုင်သၢင်ႈၽၢႆၼမ်ႉၶူင်းဢိၵ်ႇပႃးၽၢႆၼွင်ၽႃပဵၵ်ႉသမ်ႉၵူၼ်းမိူင်းၼႂ်းပိုၼ်ႉတီႈၸွမ်းသၢပ်ႇမႄႈၼမ်ႉၶူင်းဢွၼ်ၵၼ် သၢၼ်ၶတ်းယူႇၵေႃႈယဝ်ႉၼၼ်ႉတိုၼ်းပဵၼ်လွင်ႈၶတ်းၶႂၢင်ၵႂၢမ်းမၼ်ႈလူင်ပွင်ၸိုင်ႈၶဝ် ဢၼ်မီးတေႃႇလွင်ႈငမ်း ယဵၼ်ၼၼ်ႉယဝ်ႉ။ပိူင်လူင်ဢၼ်ႁဵတ်းႁႂ်ႈမီးပၼ်ႁႃပၢင်တိုၵ်းသိုၵ်းသိူဝ်ယူႇၼႆႉၵေႃႈယွၼ်ႉပိူဝ်ႈလူင်ပွင်ၸိုင်ႈၵၢင်ယႃႉၵဝ်းၶူဝ်းတိုၼ်းသၽႃဝၵိၼ်ႁူဝ်တေႃႇၵူၼ်းၵိုၵ်းမိူင်း(ၸၢဝ်းၶိူဝ်း)ၶဝ်ၼၼ်ႉယဝ်ႉ။ၵွပ်ႈၼၼ်လွင်ႈၶၢႆၼမ်ႉၶူင်းၸူးၵူၼ်းလူင်းတိုၼ်းလၢင်းၼွၵ်ႈမိူင်းၶဝ်ၵွၼ်ႇၼႃႈပၢင်ဢုပ်ႇဢူဝ်းၵၢၼ်မိူင်းၵဵဝ်ႇၵပ်းလွင်ႈၸႅၵ်ႇၽေဢႃႇၼႃႇ ၾႅတ်ႊ ၻိူဝ်ႊရိူဝ်ႊတေတႄႇၼႆႉတိုၼ်းဢဝ်လွင်ႈထၢင်ႇထိူမ်ပိူဝ်ႉသႂ်ႇၼိူဝ်လူင်ပွင်ၸိုင်ႈဢၼ်ဝႃႈမီး ၵၢင်ၸႂ်တႃႇႁပ်ႉ ႁွင်း လွင်ႈ ၵူၼ်းၵိုၵ်းမိူင်း (ၸၢဝ်းၶိူဝ်း)ၶဝ်တုၵ်းယွၼ်းသုၼ်ႇလႆႈၽဵင်ႇပဵင်းလႄႈပဵၼ်သၢႆငႆၢဢမ်ႇလီတႃႇ ၶၵ်ႉၵၢၼ်လွင်ႈ ငမ်းယဵၼ်ၼၼ်ႉယဝ်ႉ။
လွင်ႈဢၼ်လူင်ပွင်ၸိုင်ႈမၢၼ်ႈပိုၼ်ၽၢဝ်ႇလၢတ်ႈဝႃႈလူဝ်ႇသၢင်ႈၽၢႆၼမ်ႉၶူင်းပိူဝ်ႈတႃႇႁႂ်ႈၵူၼ်းမိူင်းပေႃးလႆႈၸႂ်ႉၾႆးၾႃႉၼႆၼၼ်ႉၵေႃႈတိုၼ်းၽိတ်းၾူၼ်ယူႇၵွပ်ႈဝႃႈႁႅင်းၾႆးၾႃႉၵမ်ႈၼမ်ဢၼ်တေလႆႈတီႈၽႅၼ်ၵၢၼ် ၽၢႆႁႃႈ ဢၼ်ၼႆႉတိုၼ်းတေသူင်ႇဢွၵ်ႇၸူးမိူင်းႁိမ်းႁွမ်းၶဝ်ၼၼ်ႉယဝ်ႉ။ႁႅင်းၾႆးၾႃႉၽႆၢၼွင်ၽႃ 1,200 မီႊၵႃႊဝတ်ႊၼႆႉတႃႇ 90 % တိုၼ်းတေသူင်ႇဢွၵ်ႇၸူးမိူင်းၶႄႇသေၵူၼ်းမိူင်းၼႂ်းပိုၼ်ႉတီႈတႄႉၵူၺ်းတေလႆႈၺႃးၽွၼ်းႁႆၢႉလွင်ႈ တုမ်ႉတိူဝ်ႉမၼ်းၼၼ်ႉၵူၺ်း။
လွၵ်းတွၼ်ႈၶႄႇၼႂ်းၵၢၼ်ပၼ်ႁႅင်းဢီးသူၼ်းႁႂ်ႈလူင်ပွင်ၸိုင်ႈမၢၼ်ႈယွမ်းႁပ်ႉၽၢႆၼမ်ႉၶူင်းဢၼ်ၵူၼ်းမိူင်းဢမ်ႇၸူမ်းတွၼ်ႈပိူဝ်ႈတႃႇၵူၼ်းမိူင်းၶႄႇလႆႈၸႂ်ႉၾႆးၾႃႉၼႆႉထုၵ်ႇလႆႈထတ်းသၢင်ႈယူႇ။ပွႆႇႁႂ်ႈၽၢႆသူၼ်းၾႆးပၢင်တိုၵ်းသိုၵ်းသိူဝ်၊ၼႆႉတႄႉတိုၼ်းပဵၼ်လွင်ႈၶႄႇၶဝ်ႈၸိမ်ၼႂ်းၵၢၼ်မိူင်းမၢၼ်ႈလႄႈယႃႉၵဝ်းၶၵ်ႉၵၢၼ်လွင်ႈငမ်းယဵၼ်ဢၼ်ၶႄႇဝႃႈၶႄႇၵမ်ႉထႅမ်ၼၼ်ႉယဝ်ႉ။
လွင်ႈၶႄႇမိပ်ႇဢီးသိုၵ်းဝ UWSA ႁႂ်ႈယွမ်းႁပ်ႉၽၢႆၼွင်ၽႃပဵၵ်ႉသမ်ႉတေမီးလွင်ႈတုမ်ႉတိူဝ်ႉၵူၼ်းမိူင်းၼႂ်းပိုၼ်ႉတီႈၼၼ်ႉၵေႃႈထုၵ်ႇလႆႈထတ်းသၢင်ႈ။မၼ်းႁဵတ်းႁႂ်ႈသိုၵ်းဝ UWSA လႄႈၽွင်းတႅၼ်း/တႅၼ်းၽွင်းၼႂ်းပိုၼ်ႉတီႈတေႃႇသူႈၵၼ်၊ၼွၵ်ႈသေၼၼ်ႉယင်းသၢၼ်ၶတ်းတေႃႇၸုမ်းမႅၵ်ႇၵွင်ႈၵၢင်ႇတၢင်ႇၸုမ်းၸိူဝ်းသၢၼ်ၶတ်းၽၢႆၼမ်ႉၶူင်း၊သူၼ်းၾႆးၸႅၵ်ႇယႅၵ်ႈၸၢဝ်းၶိူဝ်းၼင်ႇႁိုဝ်တေဢမ်ႇမီးလွင်ႈငမ်းယဵၼ်။
ၽေးၶဵၼ်ၽၢႆတႅၵ်ႇၵွပ်ႈဢိင်ႇသၼ်ႇ(ၽႅၼ်ႇလိၼ်ဝႆ)
ၸႄႈတွၼ်ႈယူႊၼၼ်ႊၼႆႉပဵၼ်ပိုၼ်ႉတီႈဢၼ်မီးသၢႆဢိင်ႇသၼ်ႇၼမ်တီႈၼိုင်ႈၼႂ်းမိူင်းၶႄႇ။လွင်ႈဢၼ်သၢႆမႄႈၼမ်ႉၶူင်း/ၼုလႆၸွမ်းသဵၼ်ႈသၢႆဢိင်ႇသၼ်ႇမႄႈၼမ်ႉၼုၼၼ်ႉၵေႃႈပဵၼ်ပိူင်လူင်မၼ်းယဝ်ႉဢၼ်လူင် ပွင် ၸိုင်ႈၶႄႇလႆႈၵိုတ်းယိုတ်းပႅတ်ႈၽႅၼ်ၵၢၼ်မၼ်းတႃႇသၢင်ႈၽၢႆၼိူဝ်မႄႈၼမ်ႉၼႂ်းမိူင်းၶႄႇ။တၢမ်ၼင်ႇၽူႈလူင်ႉၾၢႆႇ လွင်ႈဢိင်ႇသၼ်ႇၶႄႇၶဝ်လၢတ်ႈဝႃႈၼမ်ႉၼၵ်းၼမ်ႉၼႂ်းဢၢင်ႇၵဵပ်းၼမ်ႉဢၼ်ယူႇၼိူဝ်သဵၼ်ႈသၢႆဢိင်ႇသၼ်ႇၼၼ်ႉၸၢင်ႈပဵၼ်ၼဵၼ်ဢၼ်တေႁဵတ်းႁႂ်ႈဢိင်ႇသၼ်ႇ(ၽႅၼ်ႇလိၼ်ဝႆ) ၼႆယဝ်ႉ။
ပိုၼ်ႉတီႈမိူင်းတႆးပွတ်းႁွင်ႇဢၼ်တိတ်းၸပ်းမိူင်းၶႄႇၸိူဝ်းၼၼ်ႉၵေႃႈမီးသဵၼ်ႈသၢႆဢိင်ႇသၼ်ႇ။ ၽၢႆၼွင်ၽႃၼႆႉမီးယူႇႁိမ်းၸမ်သဵၼ်ႈသၢႆဢိင်ႇသၼ်ႇၼမ်ႉပွင်ႈသေဢၢင်ႇၵဵပ်းၼမ်ႉမၼ်းသမ်ႉတေၶႂၢၵ်ႈတေႃႇထိုင်သဵၼ်ႈသၢႆဢိင်ႇသၼ်ႇၼမ်ႉတိင်ၼၼ်ႉယဝ်ႉ။ ၼႂ်းၶၢဝ်းတၢင်းလိူၼ်ၵျူႊလၢႆႊလႄႈဢေႃႊၵၢတ်ႊၼႆႉၵူၺ်းဢိင်ႇသၼ်ႇတီႈဝဵင်းႁူဝ်ပၢင်ႇသၢမ်ပွၵ်ႈယဝ်ႉၸွမ်းႁိမ်းႁွမ်းသဵၼ်ႈသၢႆဢိင်ႇသၼ်ႇၼမ်ႉတိင်ၼၼ်ႉ။
ၵွပ်ႈၼၼ်ၵူၼ်းမိူင်းၸိူဝ်းယူႇတွၼ်ႈတၢင်းတႂ်ႈၽၢႆၼွင်ၽႃတိုၼ်းလႆႈၵူဝ်ၽၢႆတႅၵ်ႇလႄႈလွင်ႈလုသုမ်းသၢႆၸႂ်ဢိၵ်ႇ တင်းၶူဝ်းၶွင်သင်ဝႃႈၵိုင်ႉၵၢင်ႉပွႆႇၼမ်ႉထူမ်ႈယႂ်ႇလူင်။
ယင်းမီးလွင်ႈမႆႈၸႂ်ၵဵဝ်ႇၵပ်းၽၢႆၵုၼ်လူင်ဢၼ်မီးႁႅင်းၾႆး1,400 မီႊၵႃႊဝတ်ႊ၊Chinese Hanenergy ၶွမ်ႊပၼီႊႁႅၼ်ႊဢႅၼ်ႊၼိူဝ်ႊၵျီႊၶႄႇၽႅၼ်ၵၢၼ်တႃႇသၢင်ႈၼိူဝ်မႄႈၼမ်ႉၶူင်းသေမီးယူႇၼိူဝ်သဵၼ်ႈသၢႆဢိင်ႇသၼ်ႇၼမ်ႉတိင်။သင်ဝႃႈဢိင်ႇသၼ်ႇႁႂ်ႈၽႆၢၵုၼ်လူင်တႅၵ်ႇၸိုင်ဝဵင်းၵုၼ်လူင်ဢၼ်ယူႇတၢင်းၸၢၼ်းၽၢႆဢိတ်းၼိုင်ႈၵူၺ်းၼၼ်ႉတိုၼ်းတေၵွႆတင်းမူတ်းယွၼ်ႉၵဵၼ်ၼမ်ႉလူင်တေပုင်ႈသႂ်ႇၼၼ်ႉယဝ်ႉ။
ၽေးၶဵၼ်ၼမ်ႉထူမ်ႈၽိူမ်ႉၶိုၼ်ႈ
ဢၢင်ႇၵဵပ်းၼမ်ႉၽၢႆၼွင်ၽႃတေယၢဝ်း 110 ၵီႊလူဝ်ႊမဵတ်ႊထိုင်သူပ်းပၢၵ်ႇမႄႈၼမ်ႉတိင်။ပေႃးၶၢဝ်းႁိုဝ်ႉ/ၾူၼ်ၼႆၼမ်ႉပေႃးၼွင်းပေႃးထူမ်ႈယူႇယဝ်ႉ၊လိူၼ်ပူၼ်ႉမႃးၼႆႉၵေႃႈယင်းႁဵတ်းႁႂ်ႈမီးလွင်ႈတုမ်ႉတိူဝ်ႉႁႆႈၼႃး လႆၢႁဵင်ဢေႊ ၵႃႊသေဝူင်ႈပူၼ်ႉမႃးၼႆႉၵေႃႈယင်းႁဵတ်းႁႂ်ႈၶူဝ်းၶွင်ၼႂ်းဝဵင်းႁူဝ်ပၢင်ႇလုသုမ်းၸွမ်း။သင်ဝႃႈသၢင်ႈၽၢႆၼွင်ၽႃၸိုင်ၵၢၼ်ၶၢင်ႇၼမ်ႉၸွမ်းၼမ်ႉတိင်ၵေႃႈတေလူတ်းလူင်းထႅင်ႈပွင်ႇဝႃႈတေမီးလွင်ႈၼမ်ႉထူမ်ႈႁႅင်းလႄႈတေႁဵတ်းႁႂ်ႈၸိူဝ်ႉၾၼ်းဢိၵ်ႇတင်းႁိူၼ်းယေးၼႂ်းႁူၺ်ႈၼမ်ႉတိင်လုၵွႆ။
လွင်ႈၼမ်ႉၼွင်းတၢင်းၼိူဝ်ၽၢႆၼၼ်ႉတေလူဝ်ႇႁႂ်ႈၵိုင်ႉၵၢင်ႉပွႆႇၼမ်ႉလူင်းတၢင်းတႂ်ႈၽၢႆၼမ်လႄႈတေႁဵတ်းႁႂ်ႈမီးၽေးၼမ်ႉထူမ်ႈတွၼ်ႈတၢင်းတႂ်ႈယူႇယဝ်ႉ။
လွင်ႈမႆႈၸႂ်ၵဵဝ်ႇၵပ်း ESIA ၶွင် SMEC တႃႇၽၢႆၼွင်ၽႃ
မိူဝ်ႈပီ 2015 ၼၼ်ႉ SMEC ၶဝ်ၶတ်းၸႂ်ႁႃတၢင်းပိူဝ်ႈတႃႇလူင်းႁဵတ်း ESIA တႃႇၽၢႆမိူင်းတူၼ်ၼိူဝ်မႄႈၼမ်ႉၶူင်းဢၼ်မီးႁႅင်းၾႆး 7000 မီႊၵႃႊဝတ်ႊၼႂ်းၸိုင်ႈတႆးပွတ်းဢွၵ်ႇ/ၸၢၼ်းၼၼ်ႉယူႇ။ၵူၺ်းၵႃႈၵူၼ်းမိူင်းလုၵ်ႉတိုၼ်ႇသၢၼ်ၶတ်းၽၢႆ ႁၢမ်ႈတၢပ်ႈ SMEC ၶဝ်တႃႇလူင်းႁဵတ်း ESIA လၢႆလၢႆၸႄႈဝဵင်းၼၼ်ႉယဝ်ႉ။
ၼင်ႇႁိုဝ်တေငိူင်ႉဝႄႈလွတ်ႈလႆႈလွင်ႈသၢၼ်ၶတ်းၸိူင်ႉၼၼ်ၼၼ်ႉ SMEC ၶဝ်လူင်းႁဵတ်း ESIA တႃႇၽၢႆၼွင်ၽႃ လပ်ႉလပ်ႉယူႇယဝ်ႉ။ၶဝ်ဢမ်ႇၸတ်းပၢင်ႁူပ်ႉထူပ်းဢုပ်ႇဢူဝ်းၵူၼ်းမိူင်းယႂ်ႇလူင်မိူၼ်တီႈဝဵင်းလူင်ၸိုင်ႈတႆး ဝဵင်း တူၼ်ႈတီးပိူဝ်ႈတႃႇပိုၼ်ၽၢဝ်ႇတႄႇႁဵတ်း ESIA ဢၼ်မၼ်းယၢမ်ႈႁဵတ်းမႃးၼင်ႇ ESIA တီႈမိူင်းတူၼ်ၼၼ်ႉယဝ်ႉ။ၶဝ်မွၵ်ႇၵူၼ်းမိူင်းၼႂ်းပိုၼ်ႉတီႈတႃႇ”ပၢင်ႁူပ်ႉထူပ်းၵူၼ်းမိူင်း” ၼႂ်းဝဵင်းမိူၼ်ၼင်ႇၵုၼ်လူင်လႄႈႁူဝ်ပၢင်ႇ သေမွၵ်ႇလၢတ်ႈၼႄလွင်ႈတၢင်းပၢင်ၵုမ်ဢိတ်းဢွတ်းၵူၺ်း။
ၵူၼ်းၸိူဝ်းမႃးၶဝ်ႈႁူမ်ႈၵေႃႈတိုၼ်းလၢတ်ႈၼႄတၢင်းမႆႈဢူၵ်းမႆႈၸႂ်ၶဝ်ၵဵဝ်ႇၵပ်းၽၢႆတီႈပၢင်ႁူပ်ႉထူပ်းၵူၼ်းမိူင်းၼၼ်ႉယဝ်ႉ။တီႈၼႂ်းႁူဝ်ပၢင်ႇတႄႉၸဝ်ႈၼႃႈတီႈၸႄႈဝဵင်းၶဝ်တိုၼ်းလၢတ်ႈသၢၼ်ၶတ်းၽၢႆၵွပ်ႈဝႃႈၵူဝ်ၼမ်ႉထူမ်ႈၼႂ်းပိုၼ်ႉတီႈမၼ်းၼၼ်ႉယဝ်ႉ။ၵူၺ်းၵႃႈဝႅပ်ႊသႆၢႊဢၼ်ပၼ်ႁႅင်းၽၢႆၼွင်ၽႃ (naopha.com) ၶဝ်လၢတ်ႈဝႃႈပၢင်ႁူပ်ႉထူပ်းၵူၼ်းမိူင်းၼၼ်ႉ ”ဢွင်ႇမၢၼ်”ထိုင်တီႈၼႆသေလၢတ်ႈထႅင်ႈဝႃႈၵူၼ်းမိူင်းတုၵ်းယွၼ်းၶွမ်ႊပၼီႊ ”ႁႂ်ႈသၢင်ႈၽၢႆၽႂ်းၽႂ်း” ဝႃႈၼႆ။
လွင်ႈတၢင်းဢၼ်တေႃႇမႃးမၼ်းၼၼ်ႉတႄႉၵူၼ်းမိူင်းၼႂ်းပိုၼ်ႉတီႈၶွၼ်ႈတုမ်ၵၼ်သေသၢၼ်ၶတ်းၽၢႆၼၼ်ႉယဝ်ႉ။မိူဝ်ႈဝၼ်းထိ 05/08/2016 ၼၼ်ႉၵူၼ်းမိူင်း9 ဢိူင်ႇၼႂ်းၸႄႈဝဵင်းတၢင်ႉယၢၼ်းမွၵ်ႈ 250 ႁူမ်ႈတင်းၽွင်းတႅၼ်း/ တႅၼ်းၽွင်းပႃႇတီႇႁူဝ်သိူဝ်တၢင်ႉယၢၼ်းၸတ်းပၢင်ၼႄၵၢင်ၸႂ်သၢၼ်ၶတ်းၽၢႆ။
မိူဝ်ႈဝၼ်းထိ 21/08/2016 ၼၼ်ႉၵေႃႈၵူၼ်းဝၢၼ်ႈၸၼ်ႉၽူႈၼမ်းမွၵ်ႈ 60 ၸိူဝ်းလုၵ်ႉမႃးတီႈႁူဝ်ပၢင်ႇ၊ၵုၼ်လူင်၊တၢင်ႉယၢၼ်း၊လႃႈသဵဝ်ႈလႄႈသႅၼ်ဝီပႃးၸဵမ်ၽွင်းတႅၼ်းပႃႇတီႇႁူဝ်သိူဝ်သၢမ်ၵေႃႉၸတ်းပၢင်သၢၼ်ၶတ်းၽၢႆ ၼွင်ၽႃထႅင်ႈ။
ၵပ်းသိုပ်ႇတွင်ႈထၢမ်
ၸၢႆးၶိူဝ်းသႅင် +66 81-6722-031 +95 92 6436 2973
ၼၢင်းၸၢမ်တွင်း +66 81-630-6655
ၸၢႆးႁေႃသႅင် +66 62- 941-9600
ဢဝ်ၾၢႆႊ PDF ပိုၼ်းၵႅပ်ႈၵဵဝ်ႇၵပ်းၽၢႆၼွင်ၽႃ Shan|Burmese| English| Thai
ဢဝ်ၾႆၢႊ PDF ၶေႃႈပိုၼ်ၽၢဝ် Shan| Burmese| English| Thai
[1] Eleven media, “Hydropower essential: govt” http://www.elevenmyanmar.com/politics/5655


text:
– ၸဝ်ႈသိလ်ထမ်းၶူးဝႃးဝုၼ်းၸုမ်ႉ ၵႂႃႇယူတ်းယႃတူဝ်တီႈႁူင်းယႃ ၵုင်းထဵပ်ႈ ။
– ၸဝ်ႈၶွင်လၢၼ်ႉၶၢႆၶဝ်ႈၽၵ်း 2ၵေႃ့တီႈဝဵင်းၼွင်ၶဵဝ် ထုၵ်ႇသိုၵ်းမၢၼ်ႈ တီ့ၺွပ်းၵႂႃႇ ။
– သိုၵ်းမၢၼ်ႈ တီ့ၺွပ်းၵုမ်းၶင်တူဝ်ၵူၼ်းၼုမ်ႇၸႄႈဝဵင်းတူၼ်ႈတီးဝႆႉ 5 ၵေႃ့ ။
– ၶႃႈႁၢပ်ႇၵၢၼ်ၶုၼ် Non – CDM တီႈဝဵင်းႁူဝ်ပူင်း ဢမ်ႇလႆႈငိုၼ်းလိူၼ်ႁိုင် 8 လိူၼ်ယဝ့် ။
– ၵုမ်ႇပၼီႇ ဢၼ်ႁဵတ်းၼၢႆးၼႃႈ(ပွႆးၸႃး)ၵွင်ႈၵၢင်ႇ တႃႇသိုၵ်းမၢၼ်ႈယိုတ်းမိူင်းၼၼ့် မီးဝႆ့ 116 ဢၼ်ၼႆ Justice for Myanmar ပိုၼ်ၽၢဝ်ႇဢွၵ်ႇဝႆ့ ။
– သိုၵ်းရသျႃးလေႃႇတိုၵ်း တပ့်သိုၵ်းယူႇၶရဵၼ်း ႁိမ်းႁူင်းၸၢၵ်ႈ ၼိဝ်းၶရီႊယိူဝ်း ၵူၼ်းမိူင်းလူ့တၢႆ 13 ၵေႃ့ ။
– ၽၢႆႇၽွင်းငမ်း ၸႄႈဝဵင်း သိုပ်ႇပၼ်ၶႂၢင့်လႄႈ ပၢင်တေႃႇလွင်းၵျွၵ်းမႄး သိုပ်ႇမီးထႅင်ႈလၢႆလၢႆတီႈ ။


text:
ပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး တီႈတူင်ႇဝဵင်းလၢႆးၶႃႈ ပီၼႆႉ လူတ်းယွမ်းဢေႇလိူဝ်ၵူႈပီ ယွၼ်ႉငဝ်းလၢႆး ဝၢၼ်ႈမိူင်းဢမ်ႇၼိမ်သဝ်း ဝႃႈၼႆ။
မိူဝ်ႈဝၼ်းတီႈ 12/5/2022 ယူႇတီႈသင်ၶၸဝ်ႈ တူင်ႇဝဵင်းလၢႆးၶႃႈ ဢွၼ်ႁူဝ်သေ ၸတ်းႁဵတ်းပၢင်ပွႆးတွပ်ႇလိၵ်ႈၾိင်ႈငႄႈပုတ်ႉထလႄႈ လိၵ်ႈလၢႆး တႆး ပွၵ်ႈၵမ်း 26 ၼႂ်းတူင်ဝဵင်းလၢႆးၶႃႈ ၸႄႈတွၼ်ႈလွႆလႅမ် ၸိုင်ႈတႆးပွတ်းၸၢၼ်း တင်းမူတ်းလုၵ်ႈႁဵၼ်းၶဝ်ႈတွပ်ႈလိၵ်ႈ 1,417 ၵေႃႉ ။
ၸဝ်ႈၶူး ၽူႈမီးပုၼ်ႈၽွၼ်း ၸဝ်ႈၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ – “ပီၼႆႉ ယွၼ်ႉငဝ်းလၢႆးဝၢၼ်ႈမိူင်း ဢမ်ႇၼိမ်သဝ်း မၢင်တီႈမၢင်ဝၢၼ်ႈယွၼ်ႉမီး သိုၵ်းယူႇၼႂ်းဝၢၼ်ႈဢမ်ႇၸၢင်ႈပိုတ်ႇပၢင်သွၼ်၊ မၢင်ဝၢၼ်ႈ ပိုတ်ႇဢမ်ႇတၼ်းယဝ်ႉသေ လႆႈပိၵ်ႉဢိုတ်းၵႂႃႇ ၸိူဝ်းၼႆႉၵေႃႈမီး။ ၵူၼ်းဝၢၼ်ႈၶဝ်လႆႈပၢႆႈ ၵၼ်ၼမ် ယွၼ်ႉၼၼ်လႄႈ ပၢင်သွၼ်ၵေႃႈယွမ်း။ ပဵၼ်ႁိုဝ်ၵေႃႈလီ ပၢင်သွၼ်/ ပၢင်တွပ်ႇလိၵ်ႈ ပီၼႆႉတႄႉ တေလႆႈဝႃႈ ပဵၼ်ဢၼ်ၸတ်းႁဵတ်းၵႂႃႇ ယဝ်ႉတူဝ်ႈလီငၢမ်းယူႇ”- ဝႃႈၼႆ။
ပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး တူင်ႇဝဵင်းလၢႆးၶႃႈ ပီၼႆႉ တႄႇပိုတ်ႇမႃး ၼႂ်းဝၼ်းတီႈ 1/4/2022 တေႃႇထိုင် 12/5/2022 ။ တင်း မူတ်း ပၢင်သွၼ်မီး 76 ပၢင်၊ ၶူးသွၼ်/ မေႃသွၼ်မီး 167 ၵေႃႉ၊ လုၵ်ႈႁဵၼ်းၸၢႆး/ယိင်း မီး 2,767 ၵေႃႉလႄႈ ၼႂ်းၼၼ်ႉ ဢၼ်ၶဝ်ႈတွပ်ႇလိၵ်ႈမီး 1,471 ၵေႃႉ။ ၶေႃႈထၢမ်တႄႉ လႆႈထုၵ်ႈဢွၵ်ႇတီႈလဵဝ် ပၢင်တွပ်ႇလိၵ်ႈတႄႉ ၸမ်တီႈလႂ်ၵေႃႈ ႁူမ်ႈၵၼ်တွပ်ႇ တီႈၼၼ်ႈၵႂႃႇ ဝႃႈၼႆ။
ၵူႈပီ ပၢင်သွၼ်လိၵ်ႈလၢႆးတႆးၼႆႉ ယၢမ်ႈမီးထိုင် 100 ပၢင်၊ ၶူးသွၼ်/ မေႃသွၼ် ယၢမ်ႈမီးထိုင် 400 – 500 ၵေႃႉၼႆႉ။ လုၵ်ႈႁဵၼ်းမီးဢမ်ႇယွမ်း 7,000 မွၵ်ႈၼႆႉ ဝႃႈၼႆ။
ပၢင်သွၼ်ၾိင်ႈငႄႈပုတ်ႉထလႄႈ လိၵ်ႈလၢႆးတႆး တူင်ႇဝဵင်းလၢႆးၶႃႈ ပီၼႆႉ တင်းမူတ်းမီး 8 ၸၼ်ႉ မိူၼ်ၼင်ႇ လိၵ်ႈတႆး ၸၼ်ႉငဝ်ႈ၊ ၾိင်ႈငႄႈပုတ်ႉထ ၸၼ်ႉၼိုင်ႈ၊ လိၵ်ႈတႆး ၸၼ်ႉသွင်၊ လိၵ်ႈတႆး ၸၼ်ႉသၢမ်၊ လိၵ်ႈတႆး ၸၼ်ႉသီႇ၊ လိၵ်ႈတႆး ၸၼ်ႉႁႃႈ၊ လိၵ်ႈတႆး ၸၼ်ႉႁူၵ်းလႄႈ လိၵ်ႈတႆး ၸၼ်ႉ ၸဵတ်း ၸိူဝ်းၼႆႉ။


text:
ထဝႄႇ၊ ၸႄႈဝဵင်း
ၸႄႈဝဵင်းထဝႄႇ (မၢၼ်ႈ: ထားဝယ်မြို့နယ် ; ဢိင်းၵလဵတ်ႈ: Dawei Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်ၶဝ်ႈပႃးဝႆႉတီႈ ၸႄႈတွၼ်ႈထဝႄႇ၊ ၸႄႈတိူင်းတၼိၼ်းတႃႇယီႇ၊ မိူင်းမျၢၼ်ႇမႃႇၼၼ်ႉယဝ်ႉ။ တီႈၸႄႈဝဵင်းထဝႄႇၼႆႉ ၶဝ်ႈပႃးဝႆႉ ဝဵင်းထဝႄႇ လႄႈ ဝဵင်းမႅတ်ႉတႃႇသေ ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းထဝႄႇယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 56.


text:
မိူဝ်ႈၼႆႉ ဝၼ်းတီႈ 14/11/2022 ယၢမ်းၵၢင်ဝၼ်းမွၵ်ႈ 11 မူင်းၶိုင်ႈ မၢၵ်ႇတႅၵ်ႇတီႈၼိူဝ်သဵၼ်ႈတၢင်း သိၼ်ႇၽိဝ်ႇ (ဆင်ဖြူ) – မင်ႇၵလႃႇမူႇၸေႊ ပွၵ်ႉၵွင်းမူးတူင်ႈ ဝဵင်းမူႇၸေႊ ၸိုင်ႈတႆးပွတ်းႁွင်ႇ တႅၵ်ႇတိူဝ်ႉသႂ်ႇ ၵူၼ်းမၢတ်ႇၸဵပ်းၸွမ်းထႅင်ႈ လၢႆၵေႃႉ။
ၵူၼ်းဝဵင်းမူႇၸေႊၵေႃႉၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ – “ၸႂ်ႈၶႃႈဢေႃႈ မၢၵ်ႇတႅၵ်ႇတီႈပွၵ်ႉၵွင်းမူးတူင်ႈ 3 လုၵ်ႈ။ ဢၼ်ၶႃႈႁဝ်း လႆႈငိၼ်းသဵင်တႅၵ်ႇႁႅင်းတႄႉ 1 လုၵ်ႈ။ ယဝ်ႉၵေႃႈ တိူဝ်ႉၺႃးၵူၼ်းမၢတ်ႇၸဵပ်း 7 ၵေႃႉ။ ၼႂ်းၼၼ်ႉ ပႃးပျီႇတူႉၸိတ်ႉ ပႃးၵူၼ်းမိူင်း။ ၵူၺ်းၵႃႈယိင်းလၢႆၵေႃႈ ၸၢႆးလၢႆၵေႃႉတႄႉ ပႆႇလႆႈႁူႉၶႃႈ။ လႆႈ ငိၼ်းဝႃႈ ၵူၼ်းမၢတ်ႇၸဵပ်း ၸိူဝ်းၼၼ်ႉတႄႉ လႆႈသူင်ႇယူတ်းယႃတူဝ်ဝႆႉတီႈ ႁူင်းယႃယဝ်ႉ”- ဝႃႈၼႆ။
ဢိင်ၼိူဝ် လွင်ႈမၢၵ်ႇတႅၵ်ႇ တီႈပွၵ်ႉၵွင်းမူးတူင်ႈၼႆႉ ပဵၼ်မၢၵ်ႇၽႂ် ၼမ်ႉမိုဝ်းၽႂ် မႃးႁၢင်ႈၵၢင်ဝႆႉတႄႉ ပႆႇႁူႉ။ ပဵၼ်ၽွင်း သိုၵ်းမၢၼ်ႈလႄႈပျီႇတူႉၸိတ်ႉ ပႂ်ႉႁႄႉၵူတ်ႇထတ်းၵူၼ်းမိူင်းၵႂႃႇမႃးတီႈသဵၼ်ႈတၢင်းၼၼ်ႉလႄႈ ဢၼ်မၢတ်ႇၸဵပ်းၵေႃႈပႃးပျီႇတူႉၸိတ်ႉၼမ်ဝႆႉ ဝႃႈၼႆ။
ဝၢႆးသေ မၢၵ်ႇတႅၵ်ႇယဝ်ႉၼၼ်ႉ ယူႇတီႈၸုမ်းၸွႆႈထႅမ် ပရႁိတ ဝဵင်းမူႇၸေႊ လႆႈမႃးႁပ်ႉဢဝ် တူဝ်ၵူၼ်းမၢတ်ႇၸဵပ်း ၸိူဝ်းၼၼ်ႉ တေႃႉသူင်ႇဝႆႉတီႈႁူင်းယႃလူင်ယဝ်ႉ ၵူၼ်းပိုၼ်ႉတီႈ မူႇၸေႊလၢတ်ႈ။
သိုၵ်းမၢၼ်ႈ ယိုတ်းမိူင်းမႃး ၶၢဝ်းတၢင်းၸမ်သွင်ပီၼႆႉ မၢၵ်ႇတႅၵ်ႇၼႂ်းဝဵင်းမူႇၸေႊမႃး ဢမ်ႇယွမ်း 10 ပွၵ်ႈယဝ်ႉ။ မိူၼ်ၼင်ႇ – မိူဝ်ႈဝၼ်းတီႈ 1/8/2022 ယၢမ်းၵၢင်ဝၼ်း 11 မူင်းပၢႆ မၢၵ်ႇတႅၵ်ႇ တီႈသီႇယႅၵ်ႇၾႆးလႅင် ၵၢင်ဝဵင်းမူႇၸေႊ တိူဝ်ႉ သႂ်ႇပျီႇတူႉၸိတ်ႉမၢတ်ႇၸဵပ်း 2 ၵေႃႉ ပလိၵ်ႈၾၢႆႇၵုမ်းရူတ်ႉၵႃး (မေႃႇတေႃႇပီႇၵေႇ) 1 ၵေႃႉ။
မိူဝ်ႈဝၼ်းတီႈ 25/7/2022 ယၢမ်းၵၢင်ၶမ်ႈ မွၵ်ႈ 8 မူင်းပၢႆ မီးၵူၼ်းဢမ်ႇႁူႉၾၢႆႇ 2 ၵေႃႉ မႃးပွႆႇမၢၵ်ႇသႂ်ႇ တီႈႁၢၼ်ႉၵဵမ်းပႃ ပွၵ်ႉ ႁူဝ်ၼႃး ဝဵင်းမူႇၸေႊ ၸိုင်ႈတႆးပွတ်းႁွင်ႇ လုၵ်ႈၼိုင်ႈ။ ဝၼ်းတီႈ 26/5/2021 ယၢမ်းဝၢႆးဝၼ်း 3 မူင်း ထိုင် 4 မူင်း မၢၵ်ႇတႅၵ်ႇ တီႈၼႃႈႁူင်းယႃလႄႈ ႁိမ်းႁူင်းႁဵၼ်းၸၼ်ႉသုင် မၢႆ 3 သွင်လုၵ်ႈ၊ တီႈလုမ်း ၸယၽ ၾၢႆႇႁူမ်ႇလူမ်ႈသိုၵ်း လုၵ်ႈၼိုင်ႈ။
မိူဝ်ႈဝၼ်းတီႈ 5/5/2021 ယၢမ်းၵၢင်ၼႂ် မွၵ်ႈ 7:35 မူင်း မၢၵ်ႇတႅၵ်ႇတီႈႁေႃၼႃႇလီႇ ၵၢင်ဝဵင်း လုၵ်ႈၼိုင်ႈ၊ တီႈႁိမ်းယေး ငိုၼ်း ၵမ်ႇပေႃးၸ မၢႆ 1 ပွၵ်ႉၼိူဝ် လုၵ်ႈၼိုင်ႈလႄႈ တီႈႁိမ်းယေးငိုၼ်း ၵပႃႉယႅတ်ႇတၼႃႇ ပွၵ်ႉၼိူဝ်။ ဝၼ်းတီႈ 22/4/2021 ယၢမ်း ၵၢင်ဝၼ်း မွၵ်ႈ 11:10 မူင်း မီးၵူၼ်းၶီႇရူတ်ႉၶိူင်ႈလမ်းၼိုင်ႈ သွၼ်ႉၵၼ်မႃး သွင်ၵေႃႉသေ မႃးဝိုတ်းပွႆႇမၢၵ်ႇသႂ်ႇ တီႈႁိမ်းႁေႃ သဝ် (ယၢမ်းမူင်း) ၵၢင်ဝဵင်းမူႇၸေႊ ၸိုင်ႈတႆးပွတ်းႁွင်ႇ 3 လုၵ်ႈ၊ ႁဵတ်းႁႂ်ႈၵူၼ်းမိူင်းတူၵ်းၸႂ်။
ၼွၵ်ႈလိူဝ်တီႈဝဵင်းမူႇၸေႊယဝ်ႉ ဝဵင်းယႂ်ႇဝဵင်းလူင်တၢင်ႇဝဵင်းမိူၼ်ၼင်ႇ ၼမ်ႉၶမ်း၊ ၼွင်ၶဵဝ်၊ တႃႈၶီႈလဵၵ်း၊ တူၼ်ႈတီး ၸိူဝ်းၼႆႉ ၵေႃႈ ၵႆႉမီးမၢၵ်ႇႁၢင်ႈၵၢင် ၵၢင်ဝဵင်း တီႈမီးၵူၼ်းမိူင်းၵႂႃႇမႃးယူႇသဝ်းၼမ်။ ၵမ်ႈၼမ် ၵႆႉမီးလွင်ႈႁၢင်ႈၵၢင် ၽွင်းမီးၶၢဝ်းတၢင်းၽူႈ မီးၸၼ်ႉၼႂ်းၸုမ်းသိုၵ်းမၢၼ်ႈမႃး။


text:
သိုၵ်းၶႄႇၵဝ်ႈၵၢင်ႉ MNDAA လိုပ်ႈလမ်းတီႉၺွပ်းၵူၼ်းၸိူဝ်းသူႇသမ်းၵိၼ်ယႃႈမဝ်းၵမ် ၼႂ်းဝဵင်းလႄႈ သၢပ်ႇဝဵင်း သႅၼ်ဝီ တႃႇဢဝ်ၵႂႃႇၾိုၵ်းၵၢၼ်သိုၵ်း၊ ၵူၼ်းၼုမ်ႇၵူၼ်းလီ ဢွၼ်ၵၼ်ပၢႆႈ ။
တႄႇဢဝ် ႁူဝ်လိူၼ်ဢေႊပရိူဝ်ႊၼႆႉမႃး တေႃႇထိုင်ယၢမ်းလဵဝ် သိုၵ်းၶႄႇၵဝ်ႈၵၢင်ႉ MNDAA သွၵ်ႈတဝ် ၸွမ်းဝၢၼ်ႈၸွမ်းသူၼ် ၼႂ်းၸႄႈဝဵင်းသႅၼ်ဝီ၊ ၸိူဝ်းသူႇၵိၼ်ယႃႈၸိူဝ်းၼႆႉ ႁွင်ႉၵႂႃႇ/တီႉၵႂႃႇၸွမ်းၶဝ်၊ ဢဝ်ၵႂႃႇၾိုၵ်းၵၢၼ်သိုၵ်း၊ တႃႇတတ်းယႃႈမဝ်းၵမ်ဝႃႈၼႆလႄႈ ၵမ်ႈၽွင်ႈပၢႆႈထိုင်လႅၼ်လိၼ်ၶႄႇ။
ၵူၼ်းသႅၼ်ဝီ လၢတ်ႈတီႈၽူႈတွႆႇႁွၵ်ႈဝႃႈ – “ၼႂ်းဝၢၼ်ႈ ၸိူဝ်းဢွင်ႈတီႈ ၶၢႆယႃႈသူႇယႃႈ ၸိူဝ်းၼႆႉ သိုၵ်းၵူဝ်းၵၢင်ႉၶဝ် ၶဝ်ႈၵႂႃႇသွၵ်ႈတဝ်မူတ်း၊ ဢမ်ႇဝႆႉ ၵူၼ်းၶၢႆယႃႈ ၵူၼ်းၵိၼ်ယႃႈ၊ ဢမ်ႇဝႃႈၸၢဝ်းၶၢင်၊ ၸၢဝ်းၶႄႇ၊ ၸၢဝ်းတႆး ဢဝ်မူတ်း။ မၢင်ၸိူဝ်းၵူဝ်သေ ပၢႆႈၵႂႃႇၽႅဝ်တၢင်းမူႇၸေႊၼမ်ႉၶမ်း ၸိူဝ်းၼႆႉၵေႃႈ မီးၼမ်ဢေႃႈ။ ဢၼ်ၶဝ် တႄႇၶဝ်ႈၽဵဝ်ႈ ၼႆႉ ၵွၼ်ႇၼႃႈသၢင်းၵျၢၼ်ႇၼႆႉမႃးၵူၺ်းၶႃႈ။ယၢမ်းလဵဝ် လႆႈဝႃႈ ၵူၼ်းၵိၼ်ယႃႈတႄႉ မၢင်ၵႂႃႇဢႄႇၵႂႃႇတႄႉတႄႉဢေႃႈ ။ ၵူၼ်းၶၢႆယႃႈၵေႃႈယဵၼ်ဝႆႉဢေႃႈ ၊လီဝႆႉမဵဝ်းၼိုင်ႈၶႃႈ”- ဝႃႈၼႆ။
တီႈဝဵင်းသႅၼ်ဝီၼႆႉ ၸုမ်းယိပ်းၵွင်ႈၵၢင်ႇမီးလၢႆလၢႆၸုမ်း။ မီးပႃႇတီႇမႂ်ႇသုင်ၸိုင်ႈတႆး SSPP ၊ သိုင်းၶၢင် KIA ၊ တဢၢင်း TNLA ၊ ၵဝ်ႈၵၢင်ႉ MNDAA လႄႈ ၶွင်ႇသီႇသိုၵ်းယိုတ်းမိူင်း ၶဝ်ယူႇသဝ်းတူင်ႉၼိုင်ႈၵႂႃႇမႃး ။ ၸိူဝ်းၶဝ်ၵေႃႈ ၵဵပ်းၵူၼ်းသိုၵ်းယူႇႁင်းၽႂ်မၼ်း။ ၵူၺ်းၵႃႈပွၵ်ႈၼႆႉ သိုၵ်းၵဝ်ႈၵၢင်ႉ မႃးၵဵပ်းၵႂႃႇပႃး ၵူၼ်းၵိၼ်ယႃႈ ၶၢႆယႃႈလႄႈ ၵူၼ်းမိူင်းသႅၼ်ဝီ ပဵၼ်ဢၼ်ပႅၵ်ႇလၢၵ်ႇၸႂ်။
“သိုၵ်းတၢင်ႇၸုမ်းတႄႉ ၶဝ်ၵေႃႈ ၵဵပ်းယူႇၵူၺ်း။ ၶဝ်ၵဵပ်း တၢင်းၾၢႆႇဢွၵ်ႇဝဵင်းၾၢႆႇတူၵ်းဝဵင်း။ ၵဵပ်းဢဝ်ၵူၼ်းလီၵႂႃႇၵွႆးၵွႆး။ ဢၼ်သိုၵ်းၵူဝ်းၵၢင်ႉသမ်ႉ ပွၵ်ႈၼႆႉ ၶဝ်ပႃးၽႅၼ်ၵၢၼ်တေၵႂၢတ်ႇလၢင်ႉၵူၼ်းၶၢႆ ၵူၼ်းၵိၼ်ယႃႈပႃးႁိုဝ်ဢမ်ႇႁူႉ။ ၵဵပ်းၵႂႃႇမူတ်း။ ယၢမ်းလဵဝ်ဢၼ်ၶဝ်ဢဝ်လႆႈ ၸွမ်းသၢပ်ႇဝဵင်းတႄႉ ၵူၼ်းသူႇသမ်းၵိၼ်ယႃႈ ယဵၼ်ဝႆႉၶႃႈဢေႃႈ ၸဵမ်ၵူၼ်းၶၢႆၵူၼ်းၵိၼ် ။ ၵူၺ်းၵႃႈ ၼႂ်းဝဵင်းသႅၼ်ဝီတႄႉတႄႉၼႆႉတႄႉ ပႆႇယဵၼ်ၶႃႈ။ ၶဝ်ဢမ်ႇၶဝ်ႈဢဝ်လႆႈ ထိုင်ၼႂ်းဝဵင်းၶႃႈလူႉ”- ၵူၼ်းသႅၼ်ဝီ သိုပ်ႇလၢတ်ႈၼင်ႇၼႆ။
ၾၢႆႇၼိုင်ႈ ၸွမ်းၼႂ်းၶူးၼႂ်းဝဵင်းသႅၼ်ဝီ သမ်ႉ ၵူၼ်းသူႇသမ်းၵိၼ်ယႃႈ ပႃးၸဵမ်ၵူၼ်းၶၢႆယႃႈ ႁူမ်ႈၵၼ်တင်း ပလိၵ်ႈမၢၼ်ႈ ဝႆႉ။ မၢင်ၵေႃႉ ဢဝ်ငိုၼ်းယဵတ်ႈ မွၼ်ပၼ်ပလိၵ်ႈမၢၼ်ႈသေ ၶၢႆယႃႈလႆႈထၢင်ႇႁၢင်ႈ – ၵူၼ်းပိုၼ်ႉတီႈလၢတ်ႈ။
“သင်ၶဝ်ႁဵတ်းၵႂႃႇယူႇသေႇသေႇတႄႉ ၵူၼ်းၶၢႆ ၵူၼ်းသူႇသမ်းတႄႉ တေယဵၼ်လူင်းတႄႉဢေႃႈ။ သင်ဝႃႈ ႁဵတ်းၸူဝ်ႈၵႅပ်ႉၵမ်းသေ ပွႆႇဝႆႉ ၸိူင်ႉၼၼ် တႄႉ ၵူၼ်းၶၢႆ ၵူၼ်းသူႇသမ်း ၵေႃႈ တေၶိုၼ်းလိူင်ႇမႃးၵူၺ်းဢေႃႈ ”- ဝႃႈၼႆ။
ဝၢႆးသိုၵ်းမၢၼ်ႈ ယိုတ်းမိူင်းမႃးၼႆႉ တင်ႈၸႂ်ပၼ်ႁဵတ်းပၢင်တေႃႇလွင်း၊ ပွႆႇယႃႈမဝ်းၵမ် လိူင်ႇၼမ် ၽူႈလၵ်ႉၵူၼ်းၸူၼ် ၸိူဝ်းၼႆႉၵေႃႈ လိူင်ႇၼမ် ။


text:
လၢႆလၢႆၵေႃႉ မိူဝ်ႈလႆႈယိၼ်းဝႃႈ – “ဝၼ်းပီမႂ်ႇတႆး” ၼႆ တေၵႂႃႇႁၼ်ၾၢင်ႁၢင်ႈငၢၼ်း(ပွႆး) တီႈလႂ် မိူဝ်ႈလႂ် ၼၵ်ႉႁွင်ႉ (ၽူႈႁွင်ႉၽဵင်းၵႂၢမ်း) မီးၽႂ် ပဵၼ်ၽႂ်ၼႆၵမ်းလဵဝ် တေဢမ်ႇၵႂႃႇဝူၼ်ႉထိုင်ဝႃႈ ၼႂ်းပွႆးၼၼ်ႉ မီးသင် လၢႆလၢႆ။ ငၢၼ်း(ပွႆး) ပီမႂ်ႇတႆးၼႆႉ ႁူမ်ႈဝႃႈပဵၼ်ပွႆးၾိင်ႈႁိတ်ႈႁွႆး(ၾိင်ႈငႄႈ) ၼႆၵေႃႈ ၽူႈတေဝူၼ်ႉၶဝ်ႈၸႂ်ထိုင် ငဝ်ႈလိူင်ႈတူၼ်ႈတေႃမၼ်း ၵဵဝ်ႇၵပ်းၾိင်ႈႁိတ်ႈႁွႆးဢၼ်ႁဵတ်းၵၼ်ၼႂ်းငၢၼ်း(ပွႆး)ဝၼ်းပီမႂ်ႇၼၼ်ႉမီးသင် ႁႃၵူၼ်းဝူၼ်ႉ ၶႆႈလၢတ်ႈၼႄၸွမ်းလွင်ႈၾိင်ႈႁိတ်ႈႁွႆးလွင်ႈပဵၼ်မႃးပွႆးပီမႂ်ႇတႆးၼႆႉ တေႁမ်ႉဢေႇ။
ၽႂ်ၽႂ်ၵေႃႈတေဝူၼ်ႉၼင်ႇၼၼ် လွင်ႈငၢၼ်း(ပွႆး)ပီမႂ်ႇတႆးၼႆႉ ပဵၼ်မႃးမီးမႃးၸိူင်ႉႁိုဝ် ၾိင်ႈႁိတ်ႈႁွႆးပၢင်မူၼ်ႈသိူဝ်း ပီမႂ်ႇတႆး မီးၸိူင်ႉႁိုဝ် ၸတ်းငၢၼ်း(ႁဵတ်းပွႆး)ၼႆႉ မီးတီႈပွင်ႇၵႂၢမ်းမၢႆၸိူင်ႉႁိုဝ် လူၺ်ႈလွင်ႈတၢင်းသင် ၵွပ်ႈသင်လႄႈႁဵတ်း ႁဵတ်းပိူဝ်ႈတႃႇသင် ၸတ်းႁဵတ်းယဝ်ႉလႆႈၼမ်ႉတွၼ်းၽွၼ်းလီသင် လႂ်ၸိူဝ်းၼႆႉ တေဢမ်ႇလႆႈၵႂႃႇဝူၼ်ႉၶွပ်ႈထိုင် ၸွမ်းလိုၵ်ႉလမ်ႇသင်ၵႃႈႁိုဝ်။ ၵမ်ႈၼမ်တေၵႂႃႇဝူၼ့်ထိုင် လွင်ႈငိုၼ်းတူၵ်းသူး လွင်ႈၵဵပ်းငိုၼ်းၶဝ်ႈပၢင်ပွႆးႁၼ်ပဵၼ် ၼမ်ႉတွၼ်းၽွၼ်းလႆႈၶဝ်ႈတူဝ်ၵဝ်ႇ ႁဵတ်းပိူဝ်ႈၵၢၼ်လႆႈငိုၼ်းပိူင်လဵဝ်။
ဢမ်ႇၵွမ်ႉၵႃႈပွႆးပီမႂ်ႇတႆးၵွႆး တင်ႈတႄႇလိူၼ်ၸဵင် တေႃႇလိူၼ်သိပ်းသွင် လိူဝ်သေ လိူၼ်ပႅတ်ႇလိူၼ်ၵဝ်ႈလိူၼ်သိပ်း ၶႂ်ႈမီးပွႆးယူႇၵူႈလိူၼ် ပွႆးလူႇတၢၼ်းႁဵတ်းၵုသူလ် ငၢၼ်း(ပွႆး) ၾိင်ႈႁိတ်ႈႁွႆး ဢၼ်မီးပၢင်မူၼ်ႈပၢင်သိူဝ်း ၸွမ်း လႄႈဢမ်ႇမီးၸိူဝ်းၼၼ်ႉ။
ၵွႆးၵႃႈၸိူင်ႉႁိုဝ်ၵေႃႈလီပွႆး ၾိင်ႈႁိတ်ႈႁွႆးပီမႂ်ႇတႆး ဢၼ်ၸတ်းႁဵတ်းၵၼ်ယူႇၵူႈတီႈယၢမ်းၼႆႉ ၾၢင်ႁၢင်ႈမၼ်း ၵေႃႈ လႅပ်ႈတေဢမ်ႇၶႂ်ႈမိူၼ်ၵၼ် ။ မၢင်တီႈတေဢဝ်တၢင်းမူၼ်ႈတၢင်းသိူဝ်းပဵၼ်ယႂ်ႇမၢင်တီႈၵေႃႈ တေပဵၼ်ၸွမ်းၾိင်ႈ ႁိတ်ႈႁွႆး မိူၼ်ပၢၼ်ပူႇမွၼ်ၼၢႆးယႃႈႁဝ်းယၢမ်းႁဵတ်း (ၵၢၼ်လူႇတၢၼ်းၶဝ်ႈမႂ်ႇၼမ်ႉမႂ်ႇ ႁပ်ႉသိလ်ႁပ်ႉထမ်း ၵႃရဝ ၵူမ်ႈတမ်ႇလမ်ႁူဝ်ၽူႈထဝ်ႈၽူႈၵႄႇ) ပဵၼ်လၵ်း။ ၵၢၼ်မူၼ်ႈၵၢၼ် သိူဝ်းဢမ်ႇၸႂ်ႈပိူင်လူင် မီးၵေႃႈလီဢမ်ႇမီးၵေႃႈလႆႈ။
ၾၢင်ႁၢင်ႈပွႆး လႄႈၵၢၼ်ၶပ်ႉၶိုင်ၸွမ်းပိူင် မီးသင်ၸိူင့်ႁိုဝ် ဢိၵ်ႇတင်းလွင်ႈယုမ်ႇယမ်လႄႈ ၵၢၼ်တိုဝ်းၵမ် ႁဵတ်းၸွမ်းႁဵတ်ႈႁွႆး မီးသင် ၵဵဝ်ႇၵပ်း “ၾိင်ႈၵေႃႇၸဵင်”
ၵေႃႇၸဵင်
ႁၢင်ႈႁႅၼ်းဝၢင်းထႅၼ် ၸႅၵ်ႇၸၢႆႇၼႃႈၵၢၼ် ၸတ်းၵၢၼ် ၶပ်းၶိုင်ႁဵတ်းသၢင်ႈ
ပႂ်ႉၸဵင်
(ႁႅၼ်းၵၢၼ်ၽွမ်ႉတူဝ်ႈတၼ်းယဝ်ႉ ဢုၼ်ႇငၢၼ်း ဢုၼ်ႇၶိူင်ႈ (“ၸၢမ်း” – “စမ်း”) – อุ่นเครื่อง warm up, preliminary) ပိုတ်ႇပၢင် – ႁႅၼ်းမွၵ်ႈယႃႈၶဝ်ႈတႅၵ်ႇ ပႂ်ႉႁပ်ႉတွၼ်ႈ ဝၼ်းမႂ်ႇ လိူၼ်မႂ်ႇ ပီမႂ်ႇ မိုဝ်ႉယၢမ်းႁူဝ်ႁႅၵ်ႈ ႁူဝ်တီး ဢၼ်တေမႃးထိုင်။
ၵူၼ်းထဝ်ႈၵူၼ်းၵႄႇတေဢွၼ်ၵၼ်ၶဝ်ႈမႃးတီႈဝတ်ႉဝႃးၽႃသိူဝ်ႇ ၸွႆႈႁၢင်ႈႁႅၼ်းလွင်ႈလူႇလွင်ႈတၢၼ်းလႄႈၵူၼ်းၼုမ်ႇ ၵူၼ်းၵမ်သမ့် တေမႃးၸွႆႈၵၼ်လွင်ႈၵၢၼ်ၼၵ်းၵၢၼ်ၼႃ ၵၢၼ်ဝႅၵ်ႇၵၢၼ်ႁၢမ် ၵၢၼ်ယူၵ်ႉၵၢၼ်ယွင်ႈ ဢၼ်ၼၵ်း ဢၼ်ၼႃ တႃႇၸႂ်ႉတိုဝ်းၼႂ်းပၢင်ၼႂ်းငၢၼ်း(ပွႆး)။
လဵၼ်ႈၸဵင်
မုၵ်ႉမူႇၸုမ်းၵေႃၼုမ်ႇႁၢႆးၸၢႆးယိင်းၽွမ်ႉၵၼ်မႃးၶဝ်ႈႁူမ်ႈၼႂ်းပၢင်တီႈၸတ်းငၢၼ်း(ပွႆး) ၵူၼ်းၼႂ်းဝၢၼ်ႈဢိူင်ႇ မီးၵၢၼ် ယဝ်ႉယွၵ်ႇလဵၼ်ႈဢုပ်ႇမူၼ်ႈႁုၼ်ႉၶူဝ်ၸူမ်းသိူဝ်း တေႃႇမီတေႃႇသိူဝ် ၶႄႉၶႅင်ႇလဵၼ်ႈတၢင်းလဵၼ်ႈ ႁဵတ်းၵႂၢမ်း ႁွင်ႉဝၢၵ်ႇ ၵၢႆႇၵွင်ႉတၢႆးထၢမ် ၵေႃႇမုၵ်ႉသုမ်ၾႆး ၽဝ်ၶဝ်ႈလၢမ် ၸီႇၶဝ်ႈပုၵ်းၵိၼ်ၵၼ် ဝၢဝ်ႇသၢဝ်ဢွမ်ႇၾႆး ယုမ်ႉဢုပ်ႇ ႁုၼ်ႉၼူဝ် ၶူဝ်မူၼ်ႈႁူမ်ႈသိူဝ်း ဢိူမ်ႈၶၢင်းသုတ်ႉၸူးၸမ်ၵၼ်။
ပၢႆႈၸဵင် (ဝႆႈၸဵင်)
မိူဝ်ႈလိူၼ်သိပ်းသွင်လပ်းသုတ်းသဵင်ႈတဵင်ႈၶိုၼ်းၸၢႆႉဝၢႆႇလၢႆႈပဵၼ်လုၵ်ႈလိူၼ်ဝၼ်းမႂ်ႇ ယၢင်ႈၵၢဝ်ႉၶၢမ်ႈမႃးၼႂ်း လိူၼ် ၸဵင် မိူဝ်ႈယၢမ်း 00.01 မူင်း လႅၵ်ႈပိၼ်ႇမိင်ႈပီမိူင်း ၶဝ်ႈပဵၼ် 2117 ၼီႈပီတႆး ၼႂ်းဝၼ်းတီႈၼိုင်ႈ လိူၼ်ၸဵင် “လိူၼ်တီႈၼိုင်ႈ” ၼၼ်ႉ ႁဵၵ်ႈပဵၼ်ဝၼ်းပီမႂ်ႇတႆးလႄႈ ၸင်ႇလႆႈၵႃရဝ ဝႆႈဝၢၼ်းၶေႃယွၼ်းပွလ်းလီပီမႂ်ႇ လူၺ်ႈၵႂၢမ်း ယုမ်ႇယမ် ၼႂ်းမိုဝ်ႉယၢမ်းလီ သုၵ်ႈသီတူဝ်ၸႂ် ႁႂ်ႈသႂ်မႂ်ႇၸိုၼ်ႈ ၶိုၼ်ႈယႂ်ႇၵၢဝ်ႉၼႃႈ တင်းၼႃႈၵၢၼ်တႃငၢၼ်းလွင်ႈႁႃၵိၼ် လဵင်ႉတွင်ႉႁႂ်ႈငၢႆႈလူမ် မၢၵ်ႈမီးၶိုၼ်ႈယႂ်ႇယူႇယဵၼ်ပဵၼ်သုၶ်း ပူၼ်ႉတုၶ်ႉမႆႈၶီ ယူႇလီတွၼ်းတိူဝ်း သိူဝ်းမူၼ်ႈတူဝ်ၸႂ် ၸင်ႇလႆႈတင်ႈသမႃးထိ ဢတိထၢၼ် ၶေႃပွလ်းယွၼ်းလၢၽ်ႈသုၼ်ႇမၢၼ် တေႃႇလုၵ်ႈလိူၼ်မႂ်ႇၼႂ်းဝၼ်းႁႅၵ်ႈလႄႈ ဝႆႈဝၢၼ်းၵၢဝ်ႇဝၢႆႈ(ပၢႆႈ)ၸဵင်။
ဝၢႆးႁပ်ႉၸဵင်ယဝ်ႉၵေႃႈပွၵ်ႈၶိုၼ်းႁိူၼ်ၽႂ်မၼ်း မိူဝ်းတူမ်ႈႁုင်မိုဝ်ႉၵႅင် ႁဵတ်းၶဝ်ႈလီၽၵ်းဝၢၼ် ပေႃးၾႃႉသၢင်မိူင်းသႂ် ၵၢင်ၼႂ်ၸဵမ်ၸဝ်ႉ ဢဝ်ၶဝ်ႈ ႁွမ်မႂ်ႇသႂ်ႇသႃႉသႂ်ႇသွင်းၵႂႃႇဝတ်ႉ(ၵျွင်း)ၵႂႃႇလူႇလွင်းတၢၼ်းသင်ၶၸဝ်ႈ တင်းၶဝ်ႈမႂ်ႇၼမ်ႉမႂ်ႇ ၼႂ်းဝၼ်းမႂ်ႇ လိူၼ်မႂ်ႇပီမႂ်ႇဝၼ်းယႂ်ႇဝၼ်းလူင် ဝၼ်းႁူင်ၵိုၵ်းၾိင်ႈၸိူဝ့်ၶိူဝ်း ဢၼ်မီးႁိတ်ႈမီးႁွႆး ဢၼ်တိုဝ်းၵမ်မႃး မိုဝ်ႉယၢဝ်းၶၢဝ်းႁိုင်ပဵၼ်ပိုၼ်းမႃးၼၼ်ႉလႄႈလူႇတၢၼ်းၶဝ်ႈမႂ်ႇၼမ်ႉမႂ်ႇ ႁပ်ႉသိလ်ႁပ်ႉပွလ်း ယၢတ်ႇၼမ်ႉၶႂမ်ႈတဝ်ႈ ၸွမ်းၼင်ႇလွင်ႈယုမ်ႇယမ်ၵိူဝ်းလီတၢင်းပုတ်ႉထၸဝ်ႈ ၼႂ်းဝၼ်းဢၼ်ပဵၼ်မင်းၵလ“မင်ႇၵလႃႇ”(မူင်းၶူလ်း)ၵွမ်းတမ်ႇ ၻမ်းႁူဝ်ၵႃရဝ ၵူၼ်းထဝ်ႈၵူၼ်းၵႄႇ ဝၼ်းပီမႂ်ႇ ၸွမ်းၾိင်ႈႁိတ်ႈႁွႆး ။
ၵိၼ်ၸဵင်
လူႇတၢၼ်းၽဵလ်း(သွမ်း) သင်ၶၸဝ်ႈ လဵင်ႉလူပီႈၼွင်ႈၶႅၵ်ႇၸိူဝ်းၶဝ်ႈႁူမ်ႈ ပွႆး လႄႈၵိၼ်ၶဝ်ႈႁူမ်ႈမူႇႁူမ်ႈပၢင် ဢုပ်ႇဢူဝ်းၼႂ်းငၢၼ်း(ပွႆး)ဝၼ်းပီမႂ်ႇ။
ၸိူဝ်းၼႆႉပဵၼ်ပိူင်လူင်လၵ်းလွၼ်ႉၶွင်သၼ်းပီမႂ်ႇတႆး ၵဵဝ်ႇလွင်ႈတၢင်းၵႃႈဝႅၼ် ႁဵတ်းၵႂၢမ်း ႁွင်ႉဝၢၵ်ႇၵၼ်ၸိူဝ်းၼၼ်ႉ မၼ်းပဵၼ်ၶွင်ႁွႆႈၸပ်းၵပ်းမႃး ႁႂ်ႈပေႃးမီးလွင်ႈမူၼ်ႈလွင်ႈသိူဝ်းတႃႇၵူၼ်းၼုမ်ႇၶဝ်ၼၼ်ႉၵွႆး ဢမ်ႇၸႂ်ႈၵၢၼ်လမ်ႇလွင်ႈ ၶိုၵ်ႉၶမ်ႇလူင်လၢင်ၶွင် ပွႆး ပီမႂ်ႇ။
လၢႆလၢႆတီႈၶႄးတေဢမ်ႇမိူၼ်ၵၼ်ၵေႃႈပဵၼ်လႆႈ ယူႇတီႈဝႃႈတေဝႆႉလၵ်းၵၢၼ်ၾိင်ႈႁိတ်ႈႁွႆးပဵၼ်ယႂ်ႇၼႄႇ တေဢဝ် ၵၢၼ်ႁွင်ႉၽဵင်းၵႂၢမ်း လွင်ႈမူၼ်ႈတၢင်းသိူဝ်းပဵၼ်ယႂ်ႇၼၼ်ႉၵွႆး။


text:
မိူဝ်ႈၼႆႉ ဝၼ်းတီႈ 28/9/2022 တႄႇဢဝ် ယၢမ်းၵၢင်ၼႂ် 7 မူင်းမႃး တေႃႇထိုင်ယၢမ်းလဵဝ် ၶွင်ႇသီႇသိုၵ်းမၢၼ်ႈ ယိုတ်းမိူင်း တပ်ႉ ၶမယ 324 ယိုဝ်းၵွင်ႈလူင် ၵႂႃႇတၢင်းပၢင်ႁႆး ၼႂ်းၸႄႈဝဵင်းၼမ်ႉတူႈ ၸႄႈတွၼ်ႈၵျွၵ်ႉမႄး ၸိုင်ႈတႆးပွတ်းႁွင်ႇ ဢမ်ႇယွမ်း 10 လုၵ်ႈ။
ၵူၼ်းပိုၼ်ႉတီႈ ဝဵင်းၼမ်ႉတူႈ လၢတ်ႈတီႈၽူႈတွႆႇႁွၵ်ႈဝႃႈ – “မိူဝ်ႈၼႆႉ ၵၢင်ၼႂ် သိုၵ်းမၢၼ်ႈ တပ်ႉၶမယ 324 ၶဝ် ယူႇယူႇယိုဝ်း ၵွင်ႈလူင် ပၼ်ႁႅင်းၾႆး ဢမ်ႇယွမ်း 10 လုၵ်ႈ။ ၶဝ်ယိုဝ်းၵႂႃႇတၢင်း ပၢင်ႁႆးၼၼ်ႉၶႃႈ။ ယၢမ်းဝၢႆးဝၼ်း 1:24 မူင်းၼႆႉ သဵင်ၵွင်ႈ ၸၢၵ်ႈတႅၵ်ႇတီႈတပ်ႉ 324 ၼႆႉထႅင်ႈၶႃႈဢေႃႈ”- ဝႃႈၼႆ။
ယၢမ်းလဵဝ် ၵူၼ်းမိူင်းတႄႉ မႆႈၸႂ် ၵူဝ်သိုၵ်းမၢၼ်ႈ ယိုတ်းမိူင်းတင်း သိုၵ်းၶၢင် KIA, PDF ပဵၼ်ပၢင်တိုၵ်းၵၼ် ၵူဝ်လႆႈပၢႆႈၽေးသိုၵ်း ၵူၺ်းယဝ်ႉဝႃႈၼႆ။
“ယၢမ်းလဵဝ်ၼႆႉ ၵူၼ်းမိူင်းမႆႈၸႂ်ၵၼ်ၶႃႈဢေႃႈ ၵူဝ်ၶဝ်ပဵၼ်ပၢင်တိုၵ်းၵၼ် ယဝ်ႉၵေႃႈ ၵူဝ်လႆႈပၢႆႈၽေးသိုၵ်း။ တပ်ႉ 324 ၼႆႉသမ်ႉ ၸမ်ႁူင်းႁဵၼ်းဝႆႉလႄႈ မႆႈၸႂ်ပႃးလုၵ်ႈဢွၼ်ႇႁဵၼ်းဢေႃႈ။ မိူဝ်ႈဝႃးတင်း မိူဝ်ႈၼႆႉ သိုၵ်းမၢၼ်ႈတင်း KIA ႁူမ်ႈၵၼ် PDF ပဵၼ် ပၢင်တိုၵ်းၵၼ် တၢင်းပၢင်ႁႆးၼၼ်ႉၶႃႈဢေႃႈ”- ၵူၼ်းပိုၼ်ႉတီႈ ၼမ်ႉတူႈသိုပ်ႇလၢတ်ႈ ၼႄၼင်ႇၼႆ။
တပ်ႉၶမယ 324 ၼႆႉ ပၵ်းဝႆႉ ႁိမ်းၸမ် ႁူင်းႁဵၼ်းၸၼ်ႉၵၢင် မၢႆ 2 လႄႈ ၸၼ်ႉသုင် မၢႆ 1 တေယၢၼ်ၵႆၵၼ် တင်းႁူင်းႁဵၼ်းမွၵ်ႈ ၶိုင်ႈလၵ်း (3) ၽႃႇလူင်ႇၼႆႉ။
မိူဝ်ႈဝႃး ဝၼ်းတီႈ 27/9/2022 ယၢမ်းဝၢႆးဝၼ်း 2 မူင်းပၢႆ သိုၵ်းမၢၼ်ႈ တပ်ႉၶမယ 324 ယိုဝ်းၵွင်ႈလူင် ၵႂႃႇတၢင်းပၢင်ႁႆး ဢမ်ႇ ယွမ်း 7- 8 လုၵ်ႈ။


text:
လွၵ်းပိူင် ဢၼ်ဢမ်ႇၸႂ်ႉဝႆႉ
ၶေႃႈမုၼ်းၽၢႆႇလင်ၼႆႉ မၼ်းၶမ်ဝႆႉယူႇ တီႈၼႂ်းၸၢၵ်ႈ လႄႈ မၼ်းပဵၼ် ဢၢပ်ႉတဵတ် 18:11, 7 တီႇသႅမ်ႇပႃႇ 2022။ 18:11, 7 တီႇသႅမ်ႇပႃႇ 2022 ၽွၼ်းလႆႈတင်းၼမ် ဢၼ်ၼမ်တီႈသုတ်းမၼ်းၼၼ်ႉ မီးဝႆႉယူႇတီႈၼႂ်း ၶႅတ်ႉ။
ၼႃးလိၵ်ႈဢၼ်ၼႆႉ ႁဵတ်းသဵၼ်ႈမၢႆဝႆ့ ၼႃးလိၵ်ႈတင်းသဵင်ႈ ၸိူဝ်းမီးဝႆႉတီႈၼႂ်း ဢွင်ႈတီႈၸိုဝ်ႈ ထႅမ်းပလဵတ်ႉ ဢၼ်ဢမ်ႇၶဝ်ႈပႃးဝႆ့ တီႈၼႂ်း ၼႃႈလိၵ်ႈတၢင်ႇၸိူဝ်း။ မိူဝ်ႈပႆႇမွတ်ႇပႅတ်ႈၶဝ်ၼၼ်ႉ တွင်းပၼ် တွၼ်ႈတႃႇ ၵူတ်ႇတူၺ်း ႁဵင်းၵွင်ႉတၢင်ႇၸိူဝ်း ဢၼ်ၵွင်ႉၸူး ထႅမ်းပလဵၵ်ႉၼၼ်ႉ။
Showing below up to 50 results in range #1 to #50.
- ထႅမ်းပလဵတ်ႉ:& (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:-fr-သၢင်ႈ- (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:-fr-ႁိၵ်ႈ- (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:= (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Cans (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Cher (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Combining Diacritical Marks title (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Deva (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:FWOTD main (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:FlowMention (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Foreign word of the day (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Fr (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Geor (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Grek (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Gujr (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Guru (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Hang (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Hani (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Hebr (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:IPA-lite (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:ISBM (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Italic (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Khmr (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Knda (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:LQT Moved thread stub converted to Flow (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:LQT page converted to Flow (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:LQT post imported with different signature user (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:LQT post imported with supressed user (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Laoo (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Latn (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Latn-def/sandbox (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Mlym (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:NUMBEROFARTICLES (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R2A (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:Daijirin (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:Dobson 1957/documentation (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:Eory 2007 (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:Kenkyusha JEL Pocket (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:Kokugo Dai Jiten (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:OxfordJapanese (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:Shogakukan (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:du Cange (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:R:ps:NEVP (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Show-head (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Show-tail (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Softredirect (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Taml (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:Telu (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:User lang subcat/0 (ႁဵင်းၵွင်ႉ တၢင်ႇၸိူဝ်း)
- ထႅမ်းပလဵတ်ႉ:User lang subcat/1 (ႁဵင်းၵွင်ႉ တၢင်ႇၸိူဝ်း)


text:
ၵႂၢႆး
ၵႂၢႆးၼႆႉ ၶႄႇၶဝ်ႁွင်ႉဝႃႈ "ဝူဝ်းၼမ်ႉ"ၼႆယဝ်ႉ။ ဢင်းၵိတ်းၶဝ်ၵေႃႈ တေႃႈဝႃႈ water buffalo ၼၼ်ၼင်ႇၵဝ်ႇ။ ငဝ်ႈငႃႇၸႃႇတိမၼ်းတႄႉ ပဵၼ်တီႈၵုၼ်ဢေးသျႃး ပွတ်းၸၢၼ်း၊ ၸဵင်ႇၸၢၼ်းဝၼ်းဢွၵ်ႇဢေးသျႃး လႄႈ မိူင်းၶႄႇဝႃႈၼႆသေတႃႉ ယၢမ်းလဵဝ် တမ်ႈတီႈ မိူင်းယူးရူပ်ႉ၊ မိူင်းဢေႃးသတြေးရီးယႃး ဢိၵ်ႇ မိူင်းဢမေႇရိၵၢၼ်ႇ မၢင်တွၼ်ႈၵေႃႈ မီးမႃးယဝ်ႉ။ [1] ၵႂၢႆးၼႆႉ ပဵၼ်တူဝ်သီႇတိၼ် ဢၼ်မိုတ်ႈယူႇ ၼႂ်းၵူမ်ႇၼႂ်းဢုင်၊ ၵႂၢႆးၼႆႉ မေႃၶိုၼ်းၵဵဝ်ႉဢိူမ်ႈၵိၼ် တၢင်းၵိၼ်ၶဝ်။ ၵႂၢႆးၼႆႉ တူဝ်မၼ်း ယႂ်ႇလိူဝ်ဝူဝ်သေ ႁႅင်းလိူဝ်ဝူဝ်း။ တမ်ႈတီႈ မိူင်းဢိၼ်ႇတိယ မိူင်းမၢၼ်ႈၸိူဝ်းၼႆႉ လွင်ႈဢဝ်ထႆၼႃးလႄႈသင်၊ လွင်ႈဢဝ်လၢၵ်ႈတုမ်လႄႈသင် ၸႂ်ႉၵႂၢႆးယဝ်ႉ။ ၵႂၢႆးႁိူၼ်း ဢၼ်ငႄႈၼၼ်ႉ ဢွၼ်ၵၼ် ၸႂ်ႉႁႅင်းမၼ်းသေတႃႉ တမ်ႈတီႈ ၼႂ်းထိူၼ်ႇလိုၵ်ႉ မိူင်းဢိၼ်ႇတိယ မိူင်းမၢၼ်ႈၸိူဝ်းၼၼ်ႉ တိုၵ်ႉမီး ၵႂၢႆးထိူၼ်ႇယူႇ။
ၵႂၢႆးထိူၼ်ႇ[မႄးထတ်း | မႄးထတ်းငဝ်ႈငႃႇ]
ၵႂၢႆးထိူၼ်ႇ ဢၼ်မီးတီႈ တိူၵ်ႈဢႃႇၾရိၵၼၼ်ႉ ႁႅင်းၵေႃႈႁႅင်းယႂ်ႇ၊ ႁတ်းၵေႃႈႁတ်းႁၢၼ်လႄႈ ၶဝ်ဢမ်ႇၵူဝ် သတ်းတၢင်ႇမဵဝ်း။ လႃႈထိူၼ်ႇၶဝ် ဢၼ်ၽႅဝ်ၵႂႃႇတီႈ ဢႃႇၾရိၵသေ ၵႂႃႇႁႃလမ်းယိုဝ်းတူဝ်ထိူၼ်ႇၼၼ်ႉ ၶဝ်ဢမ်ႇလႃႈလီႈႁတ်းယိုဝ်းၵႂၢႆးထိူၼ်ႇ။ ပေႃးၶႂ်ႈယိုဝ်းၶဝ်ၼႆ လႆႈယူႇၼိူဝ်လင်မႃႉလႄႈသင် ယူႇၼိူဝ်တူၼ်ႈမႆႉလႄႈသင် ယိုဝ်းၵွၼ်ႇ ၸင်ႇတေလွတ်ႈၽေးၶဵၼ်ၶဝ်ယဝ်ႉ။ ၵႂၢႆးထိူၼ်ႇတူဝ်ပေႃႈၼိုင်ႈတူဝ်ၼႆႉ မၼ်းယင်းႁတ်း တေႃႇသူႈၸွမ်း သၢင်ႇသီႇ 2 တူဝ် 3 တူဝ်လူးၵွၼ်ႇ။ ၵွပ်ႈၼႆ သၢင်ႇသီႇၶဝ်ၼႆႉ ဢမ်ႇလႃႈလီႈ ႁတ်းႁဵတ်းတီႈ ၵႂၢႆးထိူၼ်ႇတူဝ်ပေႃႈ။ ၵႂၢႆးထိူၼ်ႇၼႆႉ ႁူမၢင်ႁူလႅတ်း၊ သွပ်ႇဢၢႆသႅဝ်ပိူၼ်ႈၵေႃႈ ၵတ်ႉၶႅၼ်ႇ။ ၶဝ်မေႃယူႇၸွမ်းၽုင်လႄႈ ၵႂၢႆးတူဝ်ဢၼ်ၽၢတ်ႇၽုင်ၼၼ်ႉတႄႉ လႆႈၺႃးသၢင်ႇသီႈၶဝ် ၶူပ်းၵိၼ်ယဝ်ႉ။ ၼင်ၵႂၢႆးထိူၼ်ႇၼႆႉ မၼ်းၼႃၼႃႇလႄႈ ၵူၼ်းၸၢဝ်းၶိူဝ်းၾရိၵၶဝ် ဢၼ်ပဵၼ် ၶိူဝ်းၵူၼ်းၵႅတ်ႉၾႃႇၼၼ်ႉ ၶဝ်ဢဝ်ႁဵတ်း ၵၢပ်ႇႁႄႉတူဝ်ၶဝ်ယဝ်ႉ။
ၵႂၢႆးထိူၼ်ႇဢၼ်မီးၼႂ်းမိူင်းဢိၼ်ႇတိယလႄႈ မိူင်းမၢၼ်ႈၼၼ်ႉၵေႃႈ တေႃႈလီၵူဝ် မိူၼ်ၼင်ႇ ၵႂၢႆးထိူၼ်ႇမိူင်းဢႃႇၾရိၵယူႇၼင်ႇၵဝ်ႇ။ ၵႂၢႆးငၢၼ်လူင်ၼႆႉ သုင်မွၵ်ႈ 6 ထတ်းသေ ၶဝ်မၼ်းၵေႃႈ ယၢဝ်းမွၵ်ႈ 6 ထတ်းၼင်ႇၵဝ်ႇ။ ၵႂၢႆးငၢၼ်လူင်ၼင်ႇၼၼ်ၼၼ်ႉ သိူဝ်ၵေႃႈ တေႃႈဢမ်ႇႁတ်းၺွပ်းၶဝ်။ ၵႂၢႆးဝၢၼ်ႈ ၵႂၢႆးႁိူၼ်းၼႆႉ ပိၵ်ႉသမ်ႉဝႃႈ ၶဝ်ႁႅင်းယႂ်ႇသေဝူဝ်းၵေႃႈ ၶဝ်ဢမ်ႇပေႃး ငႄႈမိူၼ်ဝူဝ်း၊ ဢမ်ႇပေႃးလၵ်းလႅမ် မိူၼ်ဝူဝ်း။ ၵႂၢႆးၼႆႉ ၽွင်းမိူဝ်ႈ တိုၵ်ႉတၢင်ႇၵုၼ်ႇမႃးယူႇၼၼ်ႉ သင်ဝႃႈ ၶဝ်ႁၼ်ၼမ်ႉၸိုင် တိုဝ်သေ လူင်းၼမ်ႉၵႂႃႇယဝ်ႉ။
ၶူဝ်းဢွၵ်ႇတီႈၵႂၢႆး[မႄးထတ်း | မႄးထတ်းငဝ်ႈငႃႇ]
ၼမ်ႉၼူမ်းၵႂၢႆးၼႆႉၵေႃႈ ပိူၼ်ႈဢွၼ်ၵၼ်ၵိၼ်ယူႇ။ တမ်ႈတီႈ မိူင်းဢိၼ်ႇတိယ လႄႈ မိူင်းမၢၼ်ႈၼၼ်ႉ ဢွၼ်ၵၼ် လဵင်ႉၵႂၢႆးမႄႈၼမ်ႉၼူမ်းယူႇ။ ၵႂၢႆးၵလႃး (ၵႂၢႆးပိင်းၵလႃး)ၼႆႉ ၶဝ်မၼ်း ငေႃးငွမ်ႉဝႆႉသေ ပိူၼ်ႈဢဝ်လဵင်ႉဝႆႉ တႃႇတေႁွတ်ႈဢဝ် ၼမ်ႉၼူမ်းမၼ်းၶၢႆယူႇ။ ၼင်ၵႂၢႆးၼႆႉတႄႉ ပေႃးဢဝ် ၶဵဝ်ႈလီလီၸိုင် ပဵၼ်မႃး ၼင်ၵေႃႇ ဢၼ်ၸပ်းမၼ်ႈၸိူဝ်ႉၼိုင်ႈ။ မိူဝ်ႈၵွၼ်ႇ တႃႇတေဢဝ်ႁဵတ်း ထၢတ်ႈၵွင်းမူးၼၼ်ႉ ပိူၼ်ႈလႆႈ ဢဝ်ယၢင်ၼင်ၵႂၢႆးၼႆႉသေ ၸပ်းမၢၵ်ႇဢုတ်ႇ ၶပ်ႉထၢတ်ႈၵွင်းမူးယဝ်ႉ။ မၢင်မိူင်း ၼိူဝ်ႉၵႂၢႆးၵေႃႈ ၶဝ်ဢဝ်ႁဵတ်းဢႅပ်ႇ (ၵပွင်)သေ ၶၢႆၵေႃႈမီးယူႇ။
ၵႂၢႆးတေႃးၵၼ်[မႄးထတ်း | မႄးထတ်းငဝ်ႈငႃႇ]
ၵူၼ်းႁဝ်းၼႆႉ ၵႆႉလေႇဢဝ် ၵႆႇတေႃႇၵၼ်သေ ႁဵတ်းပဵၼ် လွင်ႈၵျေႃႇမူၼ်ႈယူႇ။ မၢင်ၸိူဝ်းၵေႃႈ ပွႆႇမႃၶူပ်းၵၼ်။ မၢင်ၸိူဝ်း ဢဝ်ပႃၶူပ်းၵၼ်။ ၵူၺ်းၵႃႈ တီႈမိူင်းတႆး ၽၢႆႇဝၼ်းဢွၵ်ႇၶူင်းၼၼ်ႉ သမ်ႉမီး လွင်ႈဢဝ် ၵႂၢႆးတေႃးၵၼ်သေ ႁဵတ်းပဵၼ် လွင်ႈတေႃႇလွင်းၵၼ်ယဝ်ႉ။ ဢၼ်ၸိုဝ်ႈသဵင်ယႂ်ႇသေပိူၼ်ႈတႄႉ ပဵၼ်တၢင်း မိူင်းလူၺ် မိူင်းယၢင်းၼႆႉ။ တမ်ႈတီႈ မိူင်းထႆးၵေႃႈ လွင်ႈဢဝ်ၵႂၢႆးတေႃးၵၼ် မီးယူႇၼင်ႇၵဝ်ႇ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- မြန်မာ့စွယ်စုံကျမ်း၊ အတွဲ ၂၊ (ကျ-ခွံ)၊ နှာ ၂၂၉-၂၃၀။
- ↑ Cockrill, W. R. (1977). The water buffalo. Rome: Animal Production and Health Series No. 4. Food and Agriculture Organization of the United Nations. Archived 2013-06-16 at the Wayback Machine.


text:
ဝဵင်းပၢင်ႇဢူး (မေႇမျူဝ်ႉ) ၼႆႉ ပဵၼ်ဝဵင်း ဢၼ်မီးတီႈၼႂ်း ၸႄႈတိူင်းတႃးလိူဝ်ႇ ၶွင် မိူင်းမျၢၼ်ႇမႃႇ ပွတ်းၵၢင်ၼၼ်ႉယဝ်ႉ။
ပွင်ႇၸႂ်ဝႆႉ[မႄးထတ်း]
ပၢင်ႇဢူး ဢၼ်ယၢမ်ႈပဵၼ်မႃး ဝဵင်းလိုဝ်ႈသဝ်းၶၢဝ်းမႆႈ ၶွင် ပရိတ်ႉတိတ်ႉဢိၼ်းတီးယႃး တီႈၼႂ်း မိူင်းမၢၼ်ႈၼႆႉ မၼ်းတိုၵ်ႉသိုပ်ႇထိင်းသိမ်းပဵၼ်ဝႆႉၼင်ႇ ဢွင်ႈတီႈလိုဝ်ႈၼိူဝ်လွႆ ဢၼ်မိူၼ်ၼင်ႇ ဝဵင်း Darjeeling လႄႈ Simla တီႈဢိၼ်းတီးယႃး ဢၼ်လႆႈမီးမိူဝ်ႈ မိူဝ်ႈ ပီ 1960 လႄႈ 1970 ၼၼ်ႉ။ ယွၼ်ႉပိူဝ်ႈသင်ၼႆ ၽွင်းၶၢဝ်းယၢမ်း ဢိင်းၵလဵတ်ႈၶဝ် ဢုပ်ႉပိူင်ႇၼၼ်ႉ မၼ်းလႆႈပဵၼ်မႃး ဝဵင်းၶၢဝ်းမႆႈ လႄႈ ငဝ်ႈငုၼ်းတပ်ႉသိုၵ်းဢိၼ်းတီးယႃးမႃးသေ ၵူၼ်းၶိူဝ်းဢိၼ်းတီးယႃး လႄႈ ၵူၼ်းလိူတ်ႈလေႃး ဢိင်းၵလဵတ်ႈ-မၢၼ်ႈ လႄႈ ဢိင်းၵလဵတ်ႈ-ဢိၼ်းတီးယႃး ၸိူဝ်းၼႆႉ တိုၵ်ႉမီးဝႆႉယူႇတင်းၼမ်ယဝ်ႉ။ ယွၼ်ႉပဵၼ်ဝဵင်း ဢၼ်ဢမ်ႇပေႃးၵႆၵၼ်တင်း သၢပ်ႇလႅၼ်လိၼ်ၶႄႇလႄႈ ၵူၼ်းၶိူဝ်းၶႄႇတင်းၼမ် ဢွၼ်ၵၼ်မႃးယူႇသဝ်းတီႈ ဝဵင်းၼိူဝ်လွႆ ဢၼ်လီသိူဝ်းၸႂ်ၼႆႉယဝ်ႉ။ မၼ်းၼႆႉ ပဵၼ်ပႃး လွၵ်းၵၢတ်ႇၵႅၼ်ၵၢင် ၶူဝ်းၵုၼ်ႇသိၼ် ဢၼ်လုၵ်ႉတီႈ မိူင်းတႆး လႄႈ မိူင်းၶၢင်မႃးၼၼ်ႉယဝ်ႉ။ မၼ်းပဵၼ်ႁိူၼ်း တွၼ်ႈတႃႇ ႁူင်းႁဵၼ်းသွၼ်ၵၢၼ်သိုၵ်း တပ်ႉမၢၼ်ႈ၊ ဢၼ်ပၵ်းတပ်းၸုမ်းလမ်ႇလွင်ႈဝႆႉၼၼ်ႉယဝ်ႉ။ တၢင်းသုင်ၼႃႈပၢင်ႇလၢႆႇ မီး 1070 မီႇတႃႇ၊ တီႈၼၼ်ႈၼႆႉ ၸိူဝ်းပဵၼ် မွၵ်ႇ၊ သတေႃႇပႄႇရီႇ လႄႈ မဵတ်ႉၵေႃႇၾီႇၸိူဝ်းၼႆႉ လိူင်ႇတႄႉတႄႉ။
ပိုၼ်း[မႄးထတ်း]
ဝၢႆးသေ ပဵၼ်သိုၵ်း ဢိင်းၵလဵတ်ႈ-မၢၼ်ႈ ပွၵ်ႈၵမ်းသၢမ်ယဝ်ႉသေ သိမ်းဢဝ် တႃႈလိူဝ်ႇယဝ်ႉၼႆ ဢိင်းၵလဵတ်ႈၶဝ် "သွၵ်ႈႁႃႁၼ်" ပၢင်ႇဢူးယဝ်ႉ။ မိူဝ်ႈၸဝ်ႉၼၼ်ႉ ၵူၼ်းဢိင်းၵလဵတ်ႈၵေႃႉၼိုင်ႈ တႅမ်ႈဝႆႉဝႃႈတႄႉ "ပၢင်ႇဢူး ၼႆႉ ပဵၼ်ဝၢၼ်ႈဢွၼ်ႇ ဢၼ်မီးလင်ႁိူၼ်း ႁႃႈလင် တေႃႇ သၢဝ်းလင်၊ မီးဢွင်ႈတီႈၵၢတ်ႇ လႄႈ မီး ၵႂၢင်းတေႃႇလွင်းသေ ၸၼ်ဢဝ်ႁူဝ်ၸႂ်ႁဝ်း။" (Herbert White, A Civil Servant in Burma)။ ဝၢႆးသေ ၸဝ်ႈသိုၵ်းလူင်မေႇ ဢၼ်ပဵၼ်ၽူႈႁၢပ်ႇၵၢၼ်သိုၵ်းမီးတူဝ်ထူပ်းၼမ် တီႈတပ်ႉမိူင်းဢိၼ်းတီးယႃးၼၼ်ႉ မႃႈၼင်ႈတီႈယူႇယဝ်ႉ ဢမ်ႇပေႃးႁိုင်ပေႃးၼၢၼ်း ဢိင်းၵလဵတ်ႈၶဝ် လႆႈၵေႃႇတင်ႈ တီႈဢွင်ႈသိုၵ်း ၸိုဝ်ႈဝၢၼ်ႈၼၼ်ႉၵေႃႈ လႆႈၶိုၼ်းပၼ်ၸိုဝ်ႈဝႃႈ မေႇမျူဝ်ႉ (ဝဵင်းမေႇ)ၼႆယဝ်ႉ။ ၼႂ်းၶၢဝ်းတၢင်းလၢႆပီၵူၺ်း ဝၢႆးသေ ႁဵတ်းတၢင်းရူတ်ႉလဵၼ်း ၵပ်းသိုပ်ႇၵၼ်တင်း တႃႈလိူဝ်ႇယဝ်ႉၼႆ ပၢင်ႇဢူးၼႆႉ လႆႈပဵၼ် ဝဵင်းတီႈလိုဝ်ႈသဝ်း တွၼ်ႈတႃႇ လူင်ပွင်ၸိုင်ႈ ဢိင်းၵလဵတ်ႈ ဢၼ်မီးတီႈၼႂ်း မိူင်းမၢၼ်ႈ (ပေႃးၶၢဝ်းမႆႈ၊ ၸိူဝ်းပဵၼ် ၽူႈႁၢပ်ႇၵၢၼ်ၸွႆႈသၢင်ႈ ၸိူဝ်းပဵၼ်ၵူၼ်းၸၢႆး ၸိူဝ်းၼၼ်ႉ လုၵ်ႉတီႈ တႃႈၵုင်ႈသေ ၶၢႆႉမႃးတီႈ မေႇမျူဝ်ႉယဝ်ႉ)။ ဝၢႆးလင်ၼၼ်ႉ ဢမ်ႇႁိုင် လႆႈႁဵတ်း ငဝ်ႈၸိုင်ႈ တွၼ်ႈတႃႇ တိူင်းမိူင်းမၢၼ်ႈ၊ ၵႃႇၶႃႇ ဢၼ်ယႂ်ႇ လႄႈ တိူင်းဢိၼ်းတီးယႃး လႄႈ ၸိူဝ်းဢၼ်ၵိုတ်းဝႆႉၸိူဝ်းၼၼ်ႉ တိုၵ်ႉပဵၼ်ၵႅၼ် ၵူၼ်းၶိူဝ်းၼေႇပႃႇလီႇ ၶွင်ပၢင်ဢူးယူႇ တေႃႇဝၼ်းမိူဝ်ႈၼႆႉ။ တေႃႇထိုင်ယၢမ်းလဵဝ် ပၢင်ႇဢူးၼႆႉ မၼ်းဢမ်ႇမိူၼ်ၼင်ႇ ဝဵင်းတၢင်ႇၸိူဝ်း ဢၼ်မီးယူႇၼႂ်းမိူင်းၼႆႉ။
ၽိင်ႈၾႃႉရႃႇသီႇ[မႄးထတ်း]
တိူဝ်းၵတ်းလီ၊ ပေႃးၶၢဝ်းမႆႈၵေႃႈ တၢင်ႉလူမ်းမႆႈၼႆႉ ဢမ်ႇသူႈပူၼ်ႉ 30°C။ ပေႃးထိုင်ၶၢဝ်းၵတ်းသေ ပေႃးပဵၼ်ၵၢင်ၶမ်ႈၼႆ တၢင်ႉလူမ်းမႆႈၼႆႉ လူင်းထိုင်တႂ်ႈ 10°C လႄႈ ႁႂ်ႈၸၢင်ႈႁၢင်ႈႁႅၼ်းတူဝ်ဝႆႉ။
ၵႂႃႇၸူး[မႄးထတ်း]
တင်း ရူတ်ႉလဵၼ်း[မႄးထတ်း]
တႃႈရူတ်ႉလဵၼ်း ၼႆႉ မီးတီႈ ၽၢႆႇႁွင်ႇဝဵင်း သေ မၼ်းမီးၵၢၼ်ၸွႆႈသၢင်ႈ တႃႇၵႂႃႇမႃး တႃႈလိူဝ်ႇ၊ သီႇပေႃႉ လႄႈ လႃႈသဵဝ်ႈ။ ရူတ်ႉလဵၼ်း ဢၼ်လုၵ်ႉတီႈ တႃႈလိူဝ်ႇ (ထၢၼ်ႈသုင် 1,200 ၵျၢပ်ႈ၊ ထၢၼ်ႈယူဝ်းယူဝ်း 550 ၵျၢပ်ႈ) ၼႆႉ ဢွၵ်ႇ ၶၢဝ်း 04:00 မူင်းသေ ၽႅဝ် 07:52 (ၵူၺ်းၵႃႈဝႃႈ ၵမ်ႉၼမ် ၵႆႉၸိူင်ႉ)။ ဢၼ်ပဵၼ်တၢင်းငွၵ်း သီႇငွၵ်း လႄႈ ဢၼ်လႆႈၶိုၼ်ႈၸၼ်းၼႆႉၵေႃႈ မၼ်းႁဵတ်ႈႁႂ်ႈ သၢႆတၢင်းၼႆႉလီၶဝ်ႈၸႂ်ယဝ်ႉ။ ၽွင်းရူတ်ႉလဵၼ်း လၢႆတၢင်းၵႂႃႇ လႄႈ ၽွင်းတိုၵ်ႉၶိုၼ်ႈ ဢၼ်ၸၼ်းၼၼ်ႉ ၸဝ်ႈၵဝ်ႇ ၸၢင်ႈဢွၵ်ႇတၢင်းၼွၵ်ႈသေ ပႆတူၺ်း မုင်ႈတူၺ်းၸွမ်းႁိမ်းႁွမ်းလႆႈယူႇ။ မီးဝႆႉ ရူတ်ႉလဵၼ်း ဢွၵ်ႇၵူႈဝၼ်း ဢၼ်ၵႂႃႇ သီႇပေႃႉ လႄႈ လႃႈသဵဝ်ႈ (08:34) သေ ၶၢဝ်းတၢင်းၼႆႉ မီး 6 ၸူဝ်ႈမူင်း လႄႈ 10 ၸူဝ်ႈမူင်းသေ တေလႆႈၶၢမ်ႈ ႁူဝ်ၵိုတ်ႈ ဢၼ်ၸိုဝ်ႈလိုဝ်းလင်ၼၼ်ႉယဝ်ႉ။ ဢၼ်ၵႂႃႇသီႇပေႃႉၼႆႉ ပေႃးပဵၼ် ထၢၼ်ႈသုင်ၼႆႉ တေလႆႈပၼ် 2,750 ၵျၢပ်ႈသေ ပေႃးပဵၼ် ထၢၼ်ႈယူဝ်းယူဝ်း ၼႆႉ တေလႆႈပၼ် 1,200 ၵျၢပ်ႈ။ ရူတ်ႉလဵၼ်း ဢၼ်လုၵ်ႉ သီႇပေႃႉ လႄႈ လႃႈသဵဝ်ႈမႃးၼႆႉ ႁွတ်ႈၽႅဝ် 16:05 သေ လုၵ်ႉတီႈၼၼ်ႈ ၶိုၼ်းဢွၵ်ႇၸူး တႃႈလိူဝ်ႇ ၶၢဝ်း 17:40 ယဝ်ႉ။ တႃႈရူတ်ႉလဵၼ်း ပၢင်ႇဢူးၼႆႉ တင်းၵၢင်ဝဵင်းလႄႈ တီႈလိုဝ်ႈသဝ်းၼႆႉ မၼ်းတေၵႆၵၼ်ဢိတ်းဢိတ်း၊ ၵူၺ်းၵႃႈဝႃႈ လေႃႉမႃႉ လႄႈ ထႅၵ်ႇၸီႇ ၸိူဝ်းၼႆႉ မီးဝႆႉယူႇ။
တင်း ရူတ်ႉပၢတ်ႉသ်[မႄးထတ်း]
ရူတ်ႉပၢတ်ႉသ် ဢၼ်လုၵ်ႉတီႈ ပၢင်ႇဢူးသေ ၵႂႃႇ/မႃး ၸူး ၼေႇပျီႇတေႃႇ လႄႈ တႃႈၵုင်ႈ တႄႉမီးယူႇ။ ရူတ်ႉပၢတ်ႉသ် ဢၼ်လုၵ်ႉတီႈ သီႇပေႃႉမႃးၼၼ်ႉ တေၸၢင်ႈမႃး ၵိုတ်းပၼ်ၸဝ်ႈၵဝ်ႇ တီႈ ပၢင်ႇဢူးယူႇ ၵူၺ်းၵႃႈ ၸဝ်ႈၵဝ်ႇ တေလႆႈပၼ်ၵႃႈမၼ်း တႃႇၶၢဝ်းတၢင်းတေႃႇသုတ်းယဝ်ႉ။ ရူတ်ႉပၢတ်ႉသ် ၸိူဝ်းလုၵ်ႉတီႈ ပၢင်ႇဢူးသေဢွၵ်ႇၼၼ်ႉ ၵမ်ႉၼမ် မၼ်းၵႆႉတဵမ်ဝႆႉလႄႈ ၸဝ်ႈၵဝ်ႇ တေဢမ်ႇဢၢပ်ႈလႆႈတီႈၼင်ႈ။
တင်း ရူတ်ႉပိၵ်ႉၵၢပ်ႉ[မႄးထတ်း]
တီႈပၢင်ႇဢူးၼႆႉ တႃႈရူတ်ႉပိၵ်ႉၵၢပ်ႉၼႆႉ မီးဝႆႉသွင်တီႈ။ ရူတ်ႉပိၵ်ႉၵၢပ်ႉၵမ်ႉၼမ် ဢၼ်ၵႂႃႇမႃး တႃႈလိူဝ်ႇ (ပေႃးၼင်ႈတင်းလင် 1,500 ၵျၢပ်ႈ၊ ပေႃးၼင်ႈ တီႈႁူဝ်မၼ်း 2,500 ၵျၢပ်ႈ) ၼႆႉ လုၵ်ႉတီႈႁိမ်း လၢၼ်ႉၼမ်ႉမၼ်းရူတ်ႉ ဢၼ်မီးၼိူဝ် သဵၼ်ႈတၢင်း တႃႈလိူဝ်ႇ-လႃႈသဵဝ်ႈ ဢၼ်မီး ၸဵင်ႇၸၢၼ်းဝၼ်းတူၵ်း ၶဵင်ႇယၢမ်းမူင်း မွၵ်ႈ 600 မီႇတႃႇၼၼ်ႉသေ ဢွၵ်ႇယဝ်ႉ။ ဢၼ်ပဵၼ် ရူတ်ႉပိၵ်ႉၵၢပ်ႉ လဵၼ်ႈ သီႇပေႃႉ လႄႈ လႃႈသဵဝ်ႈၼၼ်ႉတႄႉ လုၵ်ႉတီႈႁိမ်း ၵၢတ်ႇတႆး ဢၼ်မီးၽၢႆႇတူၵ်းဝဵင်းၼၼ်ႉသေ ဢွၵ်ႇၵၢင်ၼႂ်တဵမ်ၸဝ်ႉယဝ်ႉ။
တင်း ထႅၵ်ႇၸီႇ[မႄးထတ်း]
ထႅၵ်ႇၸီႇ ဢၼ်ႁူမ်ႈၵၼ်ၶီႇ ဢၼ်ၵႂႃႇမႃး တႃႈလိူဝ်ႇ (8,000 ၵျၢပ်ႈ) လႄႈ ဢၼ်ၵႂႃႇ/မႃး သီႇပေႃႉ (10,000 ၵျၢပ်ႈ) ၼႆႉ တေႁပ်ႉ/သူင်ႇ ၸဝ်ႈၵဝ်ႇ တီႈႁူင်းႁႅမ်း ဢၼ်ၸဝ်ႈၵဝ်ႇ ၼွၼ်းၼၼ်ႉ။ သင်ၸိူဝ်ႉဝႃႈ ၸဝ်ႈၵဝ်ႇၶႂ်ႈ ၶပ်ႉၶိုင်ၶၢဝ်းတၢင်း ႁင်းၸဝ်ႈၵဝ်ႇၼႆၸိုင် ဢၼ်ပဵၼ် ထႅၵ်ႇၸီႇ လဵၼ်ႈ တႃႈလိူဝ်ႇ ၼႆႉ တီႈၵိုတ်းၶဝ် တေမီးႁိမ်း ၶဵင်ႇယၢမ်းမူင်းသေ ဢၼ်ပဵၼ်တႃႇၵႂႃႇ သီႇပေႃႉ/လႃႈသဵဝ်ႈၼႆႉတႄႉ တေၵိုတ်း တီႈႁိမ်း ၵၢတ်ႇတႆးၼၼ်ႉယဝ်ႉ။
ထႅၵ်ႇၸီႇသုၼ်ႇတူဝ် ဢၼ်လဵၼ်ႈ ပၢင်ႇဢူးလႄႈ တႃႈလိူဝ်ႇၼႆႉ တေလႆႈပၼ် မွၵ်ႈ 30,000 ၵျၢပ်ႈ (ၵၢင်ဝဵင်း တႃႈလိူဝ်ႇ) ဢမ်ႇၼၼ် 35,000 (တႃႈႁိူဝ်းမိၼ် တႃႈလိူဝ်ႇ)။ ငူပ်ႉငိတူၺ်းလႄႈ။
တင်း ႁိူဝ်းမိၼ်[မႄးထတ်း]
တႃႈႁိူဝ်းမိၼ် ပၢင်ႇဢူးၼႆႉ မႃးမီးတီႈ ဢၼီးၸၶၢၼ်းၼၼ်ႉယဝ်ႉ။ ၵူၺ်းၵႃႈဝႃႈ ယွၼ်ႉပိူဝ်ႈ သၢႆငၢႆၽိင်ႈၾႃႉရႃႇသီႇသေ ႁိူဝ်းမိၼ် ဢမ်ႇသူႈလူင်း။ ယဝ်ႉၵေႃႈ ၵမ်ႉၼမ်တႄႉ ပဵၼ်ဢၼ်ၸႂ်ႉတႃႇ ၵၢၼ်သိုၵ်းၵူၺ်း။ ႁိူဝ်းမိၼ် ၵူၼ်းမိူင်းတႄႉ ဢမ်ႇပေႃးသူႈႁၼ်လူင်း။
ၸွၼ်ႇ[မႄးထတ်း]
တႃႇၸွၼ်ႇတူၺ်းတႄႉ မၼ်းငၢႆႈယူႇ ပႆတၢင်းဢဝ်ၵေႃႈလီ ဢမ်ႇၼၼ် ၶီႇလႅင် (ၶၢတ်ႈလႅင်တီႈ ႁူင်းႁႅမ်းၸဝ်ႈၵဝ်ႇ ၼိုင်ႈဝၼ်း 1,200-2,000 ၵျၢပ်ႈ) ဢမ်ႇၼၼ် ပႆတိၼ်လႄႇ တီႈၼႂ်း ၵၢင်ဝဵင်း။ ဢမ်ႇၼၼ် ၶၢတ်ႈလေႃႉမႃႉသေၵေႃႈ လႄႇလႆႈ။ တွၼ်ႈတႃႇ တီႈဢၼ် ၵႆတၢၼ်ႇတၢၼ်ႇၼၼ်ႉတႄႉ ရူတ်ႉပိၵ်ႉၵၢပ်ႉ ဢၼ်ၵႂႃႇၵႂႃႇမႃးမႃး တီႈၼိူဝ် သဵၼ်ႈတၢင်းတႃႈလိူဝ်ႇၵေႃႈမီး ဢမ်ႇၼၼ် ရူတ်ႉၶိူင်ႈထႅၵ်ႇၸီႇ ၸိူဝ်းၼႆႉၵေႃႈ မီးဝႆႉယူႇ တီႈႁိမ်းၵၢတ်ႇ။ ၸဝ်ႈၵဝ်ႇၸၢင်ႈၶၢတ်ႈ ရူတ်ႉၶိူင်ႈ ၵႃႈတီႈလၢၼ်ႉ ၸိူဝ်းႁိမ်းႁွမ်းပလီႇၼၼ်ႉ။ ထၢမ်တူၺ်း တီႈ ႁူင်းႁႅမ်းၸဝ်ႈၵဝ်ႇလႄႈ။
တူၺ်း[မႄးထတ်း]
တီႈပၢင်ႇဢူးၼႆႉ ၵွင်းမူးမီးလူင်ၵႂႃႇ ၵူႈတီႈယဝ်ႉ။ ႁိူၼ်းမိူဝ်ႈပၢၼ် ဢိင်းၵလဵတ်ႈၼၼ်ႉၵေႃႈ တိုၵ်ႉမီးယူႇ (ၵမ်ႉၼမ် ႁိမ်းႁွမ်း သူၼ်ၸိူဝ်ႉၸၢတ်ႈ ၵၢၼ်ႇတေႃႇၵျီး)သေတႃႉ မၢင်ၸိူဝ်းၵေႃႈ ၵဝ်ႇယွၵ်းဝႆႉ၊ ပႆသေ ၸွၼ်ႇတူၺ်းၼႆႉ ပဵၼ်လွင်ႈလီၶဝ်ႈၸႂ် တႃႇတူၺ်းဝႃႈ မိူဝ်ႈပၢၼ်ဢိင်းၵလဵတ်ႈၼၼ်ႉ ၶဝ်ႁဵတ်းႁိုဝ် ယူႇသဝ်းမႃးဢၼ်ဝႃႈၼၼ်ႉယဝ်ႉ။ တီႈပၢင်ႇဢူးၼႆႉ မီးဝႆႉ ၵျွင်းၽြႃးၶရိတ်ႉယၢၼ်ႇတင်းၼမ်ၼင်ႇၵဝ်ႇ၊ ဢၼ်ၵဝ်ႇမွၼ်ႇသေပိူၼ်ႈၼႆႉ ပဵၼ်မိူဝ်ႈပီ 1010 ယဝ်ႉ။
- 1 The Candacraig (ယၢမ်းလဵဝ်ပဵၼ် ႁူင်းႁႅမ်း သီႇရိမျႅင်ႇ)။ မိူဝ်ပီ 1904 ၼၼ်ႉ လႆႈႁဵတ်းႁိူၼ်းၶိုၵ်ႉၶမ်ႇလူင် တွၼ်ႈတႃႇ ၵေႃႇပူဝ်ႇရေးသျိၼ်းၵၢၼ်ၵႃႉၶၢႆ ပူင်ႇပေႇပႃးမႃး မႃးယဝ်ႉ။ Paul Theroux ႁဵတ်းႁႂ်ႈ ၸိုဝ်ႈလိုဝ်းလင် တီႈၼႂ်း The Great Railway Bazaarသေ ပဵၼ်တီႈလီၵိုတ်းသေ တူၺ်း လွင်ႈဝႃႈ ၶူဝ်ႇလူဝ်ႇၼီႇၶဝ် ႁဵတ်းႁိုဝ် ယူႇသဝ်းမႃး ဢၼ်ဝႃႈၼၼ်ႉယဝ်ႉ။ ၵူၺ်းၵႃႈ ဢၼ်လူဝ်ႇၽၢင်ႉဝႆႉတႄႉ ႁိူဝ်း လႄႈ ႁူင်းႁႅမ်းၼၼ်ႉ ယၢမ်းလဵဝ် ပဵၼ်ၶွင် လူင်ပွင်ၸိုင်ႈဝႆႉယဝ်ႉ။ ဢၼ်ပဵၼ်ႁိူင်းပၢၼ်ဢိင်းၵလဵတ်ႈတၢင်ႇၸိူဝ်းၵေႃႈ ၶိုၼ်းမႄးႁဵတ်းပဵၼ် ႁူင်းလႅင်းလူင်ပွင်ၸိုင်ႈ ၶဝ်ႈပႃး The Croxton လႄႈ Craddock Court ၼၼ်ႉယဝ်ႉ။
- 2 ၵျွင်းၽြႃးၶႄႇ (မီးၽၢႆႇၸၢၼ်းဝဵင်း ၸမ်ၵၼ်တင်း Candacraig)။ ၵျွင်းၽြႃးၶႄႇဢၼ်ယႂ်ႇၵႂၢင်ႈ ဢၼ်သီၸေးၸုင်ႇ၊ ၸိူဝ်းပဵၼ်ၶႄႇယုၺ်ၼၢၼ် ၸိူဝ်းၶၢႆႉမႃးယူႇတီႈဝဵင်းၼၼ်ႉ ဢွၼ်ၵၼ်ၵေႃႇသၢင်ႈဝႆႉ။
- 3 ပႃႇႁဵဝ်ႈ ဢိင်းၵလဵတ်ႈ (Maymyo Christian Cemetery) (ၶၢမ်ႈတႃႈရူတ်ႉလဵၼ်း လႄႈ တၢင်းရူတ်ႉလဵၼ်းၵႂႃႇ)။ ပႃႇႁဵဝ်ႈၼႆႉ ယွၼ်ႉပိူဝ်ႈ လူင်ပွင်ၸိုင်ႈသိုၵ်း သိမ်းဝႆႉပဵၼ် "ၶွင်ၵူၼ်းမိူင်း" ပႅတ်ႈလႄႈ သၢႆငၢႆမၼ်းႁၢႆႉၸႃႉသေ ၸိူဝ်းပဵၼ်တီႈ လၵ်းႁိၼ်မၢႆတွင်းၸိူဝ်းၼၼ်ႉ ပေႃးဢမ်ႇၸၢင်ႈလူလိၵ်ႈမၼ်းယဝ်ႉ။ ၵူၺ်းၵႃႈ တေႃႇထိုင်ယၢမ်းလဵဝ်တႄႉ တိုၵ်ႉမီးဝႆႉသေ သင်ၸိူဝ်ႉၸဝ်ႈၵဝ်ႇ ပဵၼ်ၵေႃႉၶဝ်ႈၸႂ်ပိုၼ်းၼႆႉတႄႉ ၵိုင်ပၼ်ၶၢဝ်းယၢမ်းသေ ၵႂႃႇလဵပ်ႈႁဵၼ်းတူၺ်းယူႇ။ ၵျွင်းၽြႃးၶရိတ်ႉယၢၼ်ႇ ဢၼ်ပဵၼ် ၸဵင်ႉၵျဵမ်းၼၼ်ႉၵေႃႈ မီးဝႆႉတီႈႁိမ်းတၢင်းၼၼ်ႉယဝ်ႉ။ မိူဝ်ႈဝၼ်းပူၼ်ႉတႄႉ ပဵၼ် ဢႅင်ႇၵလီႇၵၢၼ်ႇသေ ယၢမ်းလဵဝ်တႄႉ ပဵၼ် ၵႅတ်ႉတလိၵ်ႉၵႂႃႇယဝ်ႉ။ ၸိူဝ်းဢၼ်ၽင်ဝႆႉၼၼ်ႉ ပဵၼ် ၵူၼ်းသိုၵ်းဢိင်းၵလဵတ်း ၸိူဝ်းလႆႈလုတၢႆၵႂႃႇ တီႈၼႂ်း ပၢင်သိုၵ်းၵူႈမဵဝ်းမဵဝ်းၼၼ်ႉယဝ်ႉ။ မုၼ်ၸဝ်ႈၶရိတ်ႉယၢၼ်ႇတီႈၼၼ်ႈ တေသပ်းလႅင်းၼႄၸဝ်ႈၵဝ်ႇလီလီယူႇ။ ယွၼ်ႉပိူဝ်ႈဝႃႈ ပႃႇႁဵဝ်ႈၼၼ်ႉ မၼ်းႁၢမ်ႉၵႆဝႆႉဢိတ်းဢိတ်းလႄႈ ၶီႇလႅင် ဢမ်ႇၼၼ် ၶီႇလေႃႉမႃႉသေၵႂႃႇလႄႈ။
- 4 သွၼ်မွၵ်ႇမၢၵ်ႇၸိူဝ်ႉၸၢတ်ႈ ၵၢၼ်ႇတေႃႇၵျီး (National Kandawgyi Gardens) (မီးၽၢႆႇၸၢၼ်းဝဵင်း ယၢၼ်မွၵ်ႈ 1.5 ၵီႇလူဝ်ႇမီႇတႃႇသေ တွၼ်ႈတႃႇၵႂႃႇမႃးတီႈၼၼ်ႈၼႆႉ ၸဝ်ႈၵဝ်ႇ လူဝ်ႇၵၢၼ်တေႃႇသူင်ႇၶွင်တူဝ် (ပႆတိၼ်၊ ၶီႇလႅင်၊ လေႃႉမႃႉ၊ ထႅၵ်ႇၸီႇ))။ Alex Rodger လႆႈသၢင်ႈမႃး မိူဝ်ႈပီ 1915 ၼင်ႇ သူၼ်မွၵ်ႇမၢၵ်ႇမေႇမျူဝ်ႉ (Maymyo Botanical Gardens)၊ တီႈၼႂ်းသူၼ်ၼၼ်ႉ မီးဝႆႉ မဵဝ်းမွၵ်ႇပဵၼ်လၢႆမဵဝ်း ၶဝ်ႈပႃး တူၼ်မွၵ်ႇမၢၵ်ႇ ဢိင်းၵလဵတ်ႈတင်းၼမ်သေ သူၼ်မွၵ်ႇမၢၵ်ႇဢၼ်ၼႆႉ မီးၶဝ်ႈပႃးၼႂ်းၵႃႈ သူၼ်မွၵ်ႇမၢၵ်ႈႁၢင်ႈလီသေပိူၼ်ႈ ၼႂ်းၵမ်ႇၽႃႇၼႆႉဢၼ်ဝႃႈၼၼ်ႉ ဢမ်ႇမီးလွင်ႈထၢင်ႇထိူမ်သင်။ မီးသူၼ်ႇမွၵ်ႇၼၢင်းသီ၊ တီႈၵၢင်ၼွင်ၼၼ်ႉ မီးၵွင်းမူး လႄႈ မီးပႃးသူၼ်မွၵ်ႇၶမ်း။ တီႈၼၼ်ႈၼႆႉ ၸၢင်ႈသိုဝ်ႉလႆႈမႃး ၸိူဝ်ႉမွၵ်ႇ။ ပဵၼ်တီႈၸိုဝ်ႈလိုဝ်းလင် တွၼ်ႈတႃႇ ၵူၼ်းၼႂ်းမိူင်း။ ပိုတ်ႇ 08:00 တေႃႇ 18:00 ။ 7,500 ၵျၢပ်ႈ ဢမ်ႇၼၼ် US$5။
- 5 ၶဵင်ႇယၢမ်းမူင်း (Purcell Tower) (မီးတီႈတၢင်းၽႄ ၵႂႃႇၵၢတ်ႇလူင် လႄႈ တၢင်းၵႂႃႇ တႃႈလိူဝ်ႇ၊ တီႈတေႃႇၼႃႈမၼ်းၼၼ်ႉ ပဵၼ်တီႈ ရူတ်ႉပိၵ်ႉၵၢပ်ႉ လႄႈ ရူတ်ႉထႅၵ်ႇၸီႇၶဝ် ၵိုတ်း)။ ၶဵင်ႇယၢမ်းမူင်းဢၼ်ၼႆႉ မီးတီႈၼႂ်း ၵၢင်ဝဵင်းပၢင်ႇဢူးသေ မၼ်းပဵၼ် ၼႃႈတႃ ဝဵင်းဢၼ်ၼိုင်ႈယဝ်ႉ။
- 6 ၵျွင်းၽြႃးသျီႇဝ (မီးတီႈၼိူဝ် သဵၼ်ႈတၢင်း ၽၢႆႇလင် ၶဵင်ႇယၢမ်းမူင်း)။ ၵျွင်းၽြႃးႁိၼ်ႇတူႇ၊ ၽြႃးသျီႇဝ
- 7 ဝၢၼ်ႈၸိုဝ်ႉၸၢတ်ႈၸၢဝ်းၶိူဝ်း (National Landmarks Garden) မီးႁိမ်းၶၢင်ႈ သူၼ်မွၵ်ႇမၢၵ်ႇ ၵၢၼ်ႇတေႃႇၵျီး။ ပဵၼ်ႁၢင်ႈပွမ်ဢွၼ်ႇ ဢၼ်ႁဵတ်းတၢင်ႇဝႆႉ ၸိူဝ်းၸိုဝ်ႈလိုဝ်းလင် တီႈၼႂ်းမိူင်းမျၢၼ်ႇမႃႇၼႆႉယဝ်ႉ။ ႁူမ်ႈဝႃႈ ႁၢင်ႈလီၶၢၼ်ႉဝႆႉသေတႃႉၵေႃႈ တီႈဢၼ်ပဵၼ်ထၢင်ၼမ်ႉမၼ်း ဢၼ်ႁၢင်ႈၶုတ်းၼမ်ႉမၼ်း ဢၼ်မီးၼႂ်းၵၢင် တီႈတႅဝ်းၵွင်းမူးၼၼ်ႉတႄႉ ပဵၼ်ဢၼ်လီၶဝ်ႈၸႂ်ဝႆႉ။ ၵႃႈၶဝ်ႈမၼ်းတႄႉ ပေႃးဝႃႈပဵၼ် ၶႅၵ်ႇၼွၵ်ႈမိူင်းၼႆႉ US$4 (ဢမ်ႇၼၼ် ငိုၼ်းမၢၼ်ႈ ဢၼ်ငမ်ႇၵၼ်တင်းဢၼ်ၼၼ်ႉ)။
ႁဵတ်း[မႄးထတ်း]
- ၼမ်ႉတူၵ်းတၢတ်ႇ ဢၼီးၸၶၢၼ်း။ မီးတီႈၼႂ်း ႁူၺ်ႈလိုၵ်ႉသေ တီႈပိုၼ်ႉတႂ်ႈမၼ်းၼၼ်ႉ မီးဝႆႉ ၵွင်းမူးသူႇၼိုင်ႈယဝ်ႉ၊ မၼ်ႉတူၵ်းတၢတ်ႇ ဢၼီးၸၶၢၼ်းၼႆႉ လုၵ်ႉတီႈပၢင်ႇဢူးသေၵႂႃႇၼႆ ပဵၼ် ၶၢဝ်းတၢင်းပႆတိၼ် ၶိုင်ႈဝၼ်းယဝ်ႉ။ ရူတ်ႉပိၵ်ႉၵၢပ်ႈ (300 ၵျၢပ်ႈ) ဢၼ်လဵၼ်ႈၸူး တႃႈလိူဝ်ႇၼၼ်ႉ တေၵႂႃႇတမ်းပၼ်ၸဝ်ႈၵဝ်ႇတီႈ ဝၢၼ်ႈဢၼီးၸၶၢၼ်း (လၢတ်ႈၵူၼ်းႁေႃႈရူတ်ႉဝႃႈ ၸဝ်ႈၵဝ်ႇ တေၵႂႃႇ ၼမ်ႉတူၵ်းတၢတ်ႇၼႆ မၼ်းတေၵႂႃႇ ၵိုတ်းရူတ်ႉပၼ်ၸဝ်ႈၵဝ်ႇ တီႈတၢင်းဢၼ်တေၵႂႃႇ ၼမ်ႉတူတ်းတၢတ်ႇ၊ ပေႃးဢမ်ႇလၢတ်ႈတႄႉ မၼ်းတေၵိုတ်း ၵမ်ႉမၼ်းသၢင်ႇထုၵ်ႇယဝ်ႉ)။ လုၵ်ႉတီႈၼၼ်ႈ ပႆၵႂႃႇၸွမ်းသဵၼ်ႈတၢင်းယၢဝ်း (မွၵ်ႈ 2 ၵီႇလူဝ်ႇမီႇတႃႇ)၊ လတ်းဝၢၼ်ႈ လတ်းတၢင်းရူတ်ႉလဵၼ်း၊ ၵႂႃႇႁိမ်းၶၢင်ႈ ၵျွင်းမုၼ်ၸဝ်ႈသေ လတ်းတူင်ႈၼႃးၸိူဝ်းၼႆႉၵႂႃႇ။ ထႅင်ႈလၢႆးၼိုင်ႈတႄႉ ဢဝ်ထႅၵ်ႇၸီႇ တီႈ ပၢင်ႇဢူးသေ ၵႂႃႇတီႈ ဢွင်ႈတေတႄႇၵႂႃႇ ၼမ်ႉတူၵ်းတၢင်ႇသေ ၶိုၼ်းပွၵ်ႈ (မွၵ်ႈ US$15)။ ၶီႇလႅင်သေၵေႃႈ ႁွတ်ႈၽႅဝ်တီႈၼၼ်ႈလႆႈယူႇ၊ ယွၼ်ႉပိူဝ်ႈဝႃႈလုၵ်ႉတီႈ ၵၢင်ဝဵင်းသေၵႂႃႇတီႈၼၼ်ႈၼႆႉ ၵူၺ်းမီး 12 ၵီႇလူဝ်ႇမီႇတႃႇ၊ ၵူၺ်းၵႃႈ မၼ်းဢမ်ႇပေႃးလီႇၶီႇလႅင်၊ ယွၼ်ႉပိူဝ်ႈ တၢင်းလူင်းၸၼ်း၊ ရူတ်ႉၵႂႃႇမႃးၵေႃႈၼမ်။ လၢၼ်ႉ ၸိူဝ်းမီးတီႈႁူဝ်တၢင်းတေၵႂႃႇၼၼ်ႉ ၶဝ်ၶၢႆၼမ်ႉ၊ ၼမ်ႉဝၢၼ် လႄႈ ၶဝ်ႈမုၼ်း။ သၢႆတၢင်းလူင်းမၼ်းၼႆႉ ၸၼ်းသေတႃႉ တၢင်းမၼ်းပွတ်းယူႇ၊ လုၵ်ႉတီႈ ႁူဝ်တၢင်း တေႃႇထိုင် တီႈတိၼ် ၼမ်ႉတူၵ်းတၢတ်ႇၼႆႉ တေႁိုင် မွၵ်ႈ 35-45 တႃၼႆႉယဝ်ႉ။ ယဝ်ႉၵေႃႈ ၸဝ်ႈၵဝ်ႇ ၸၢင်ႈၶိုၼ်းၶိုၼ်ႈမႃး ၸွမ်းသဵၼ်ႈတၢင်း ဢၼ်ၸဝ်ႈၵဝ်ႇလူင်းမႃး ဢမ်ႇၼၼ် ၵၢၼ်းၶိုၼ်ႈထိုင် တီႈၸိၵ်းၼမ်ႉတူၵ်းတၢတ်ႇ ၸွမ်းၼင်ႇ ၼမ်ႉတူၵ်းတၢတ်ႇ လႆလူင်းမႃးၼၼ်ႉ။ ပေႃးၸဝ်ႈၵဝ်ႇ ၵၢၼ်းၶိုၼ်ႈၸွမ်း ၼမ်ႉတူၵ်းတၢတ်ႇၼႆ ၸဝ်ႈၵဝ်ႇ တေၽၢင်ႉၺႃး (ႁူဝ်ၸႂ်တွတ်ႇႁႅင်း ယွၼ်ႉၵၢၼ်းၶိုၼ်ႈ တီႈဢၼ်ၸၼ်း)သေ တီႈၼမ်ႉတူၵ်းတၢတ်ႇၼႆႉ တီႈတေႉမၼ်း မီးသၢမ်ဢၼ်၊ ပေႃးၸဝ်ႈၵဝ်ႇၵၢၼ်းၶိုၼ်ႈမႃး တီႈၸၼ်ႉ ဢၼ်တႅမ်ႇသုတ်းၼၼ်ႉၼႆ တေတိူဝ်းလီၶဝ်ႈၸႂ်မႃး။ ပေႃးထိုင်တီႈၸိၵ်းမၼ်းယဝ်ႉတႄႉ ၸဝ်ႈၵဝ်ႇ ၸၢင်ႈပႆမႃးၸူးတီႈ ႁူဝ်တၢင်းယဝ်ႉ။ ပေႃးၸဝ်ႈၵဝ်ႇ ၵႂႃႇၸွမ်း ရူတ်ႉပိၵ်ႉၵၢပ်ႉၼႆတႄႉ တေလႆႈပႆမႃးထိုင်တီႈ သဵၼ်ႈတၢင်းလူင်သေၵေႃႈ ႁႄႉရူတ်ႉ ဢၼ်ၵႂႃႇၽၢႆႇပၢင်ႇဢူးသေ ၶီႇမိူဝ်းလႄႈ။ ရူတ်ႉတႄႉ လိူင်ႇၼႃႇ။
- ၼမ်ႉတူၵ်းတၢတ်ႇ ပွႆးၵွၵ်ႉ။ မိူဝ်ႈပၢၼ်ဢိင်ႈၵလဵတ်ႈၼၼ်ႉတႄႉ ႁွင်ႉဝႃႈ ၼမ်ႉတူၵ်ႉတၢတ်ႇ ႁမ်ႉသျႃးၼႆယဝ်ႉ။ လိူဝ်သေဝႃႈ မီးၼမ်ႉတူၵ်းတၢတ်ႇသေ ဢမ်ႇပေႃးမီးတႃႇတူၺ်းၼမ်ၼင်ႇၵဝ်ႇ၊ ၵူၺ်းၵႃႈဝႃႈ မၼ်းၸိုဝ်ႈလိုဝ်းလင် ပဵၼ်တီႈမုင်ႉႁေႃႁိူၼ်းၵူၼ်းပိုၼ်ႉတီႈၶဝ် မႃးဢႅဝ်ႇလႄႇ လႄႈ လိုဝ်ႈႁိူဝ်ႉလိုဝ်ႈၸႂ်လႄႈ ၼၼ်ႉပဵၼ် လွင်ႈတၢင်း ဢၼ်တႃႇၵႂႃႇတူၺ်းၼၼ်ႉယဝ်ႉ။ ၶူဝ်ၽႅၼ် ဢၼ်လတ်းၶၢမ်ႈ တီႈၼိူဝ် ႁွင်ႈၼမ်ႉၼၼ်ႉ ႁဵတ်းတႆၵႂႃႇၸူးတီႈ တူၼ်ႈမႆႈလူင် ဢၼ်မီးထႅင်ႈၽၢႆႇၼိုင်ႈၼၼ်ႉ။ ၼမ်ႉတူၵ်းတၢတ်ႇၼႆႉ မီးတီႈၼိူဝ် သဵၼ်ႈတၢင်း တၢင်းၵႂႃႇလႃႈသဵဝ်ႈသေ ၸဝ်ႈၵဝ်ႇ တေလူဝ်ႇလႆႈ ၶၢတ်ႈထႅၵ်ႇၸီႇၵႂႃႇ၊ ၵူၺ်းၵႃႈဝႃႈ ပေႃးၸဝ်ႈၵဝ်ႇ ဢမ်ႇၶႂ်ႈၸၢႆႇငိုၼ်းၼမ်ၼႆ ပႂ်ႉတီႈ တီႈရူတ်ႉထႅၵ်ႇၸီႇလႃႈသဵဝ်ႈၵိုတ်းၼၼ်ႉသေ လူဝ်ႇႁႃ ထႅၵ်ႇၸီႇ ဢၼ်ၶီႇႁူမ်ႈၵၼ် (ထႅၵ်ႇၸီႇ ဢၼ်ၶီႇႁူမ်ႈၵၼ်ၼၼ်ႉ တေၵႂႃႇသူင်ႇၸဝ်ႈၵဝ်ႇတီႈ ၼမ်ႉတူၵ်းတၢတ်ႇသေ တေပႂ်ႉၶိုၼ်းႁၢပ်ႉၸဝ်ႈၵဝ်ႇမႃး)။ လုၵ်ႉတီႈ ၼမ်ႉတူၵ်းတၢတ်ႇသေ ပႆၵႂႃႇမွၵ်ႈၼိုင်ႈၸူဝ်ႈမုင်း (ႁွင်ႉပႃး ၵူၼ်းၸိၼမ်းသၢႆတၢင်း၊ ယွၼ်ႉၸၢင်ႈၽိတ်းတၢင်းငၢႆႈငၢႆႈ) သေၼႆ တေၽႅဝ်ၵႂႃႇတီႈ ထမ်ႈသၽႃႇဝ ထမ်ႈဢူးၼွင်ႇသေ ၸဝ်ႈၵဝ်ႇ တေလႆႈႁၼ် ႁုၼ်ႁၢင်ႈၽြႃးပုတ်ႉထ မီးဝႆႉတင်းၼမ်ယဝ်ႉ။
- ပဵၵ်ႉၶျိၼ်းမျွင်ႇ။ ပေႃးၵႂႃႇၸွမ်းသဵၼ်ႈတၢင်းလႃႈသဵဝ်ႈတိၵ်းတိၵ်းၼႆ တီႈႁိမ်း ၸႄႈတိူင်းတႃႈလိူဝ်ႇလႄႈ မိူင်းတႆးၶႅၼ်ႈၵၼ်ၼၼ်ႉ တေလႆႈႁၼ် တၢင်းၶဝ်ႈၵႂႃႇၸူး ထမ်ႈလိုၵ်ႉလူင် ဢၼ်မီး ႁုၼ်ႁၢင်ႈၽြႃးတင်းၼမ်ၼၼ်ႉယဝ်ႉ။ မီးၼွင်ၼမ်ႉဢၼ်ယႂ်ႇလူင်သေ မီးတၢင်းပႆၶဝ်ႈၵႂႃႇၸူး တီႈထမ်ႈၼၼ်ႉ။ မီးပႃး ၶူဝ်ၽႅၼ် လႄႈ ၼမ်ႉတူၵ်းတၢတ်ႇၼင်ႇၵဝ်ႇ။ ရူတ်ႉထႅၵ်ႇၸီႇ ဢၼ်ၶီႇႁူမ်ႈၵၼ် ဢၼ်ၵႂႃႇၸူး ၼမ်ႉတူၵ်းတၢတ်ႇ ပွႆးၵွၵ်ႉၼၼ်ႉ ၶဝ်ႈလဵၼ်ႈပၼ်ပႃး တႃႇ ၶၢဝ်းတၢင်းဢၼ်ၼႆႉယူႇၼင်ႇၵဝ်ႇး။
- ဝၢၼ်ႈတႆး။ ပေႃးၸဝ်ႈၵဝ်ႇ ဢမ်ႇမီးၶပ်ႉမၢႆ တႃႇၵႂႃႇ သီႇပေႃႉ ဢမ်ႇၼၼ် ၵျွၵ်းမႄး ၼႆၸိုင် ၸဝ်ႈၵဝ်ႇ ၸၢင်ႈၵိုတ်းတီႈ ဝၢၼ်ႈတႆး ၸိူဝ်းပဵၼ် မူဝ်းၵျူဝ်းပျိတ်ႉ၊ ယေႇၶျၢၼ်းဢူဝ်း လႄႈ ယေႇငႄႇ ဢၼ်မီးတီႈၼိူဝ်သဵၼ်ႈတၢင်းၵႂႃႇ ၼမ်ႉတူၵ်းတၢတ်ႇ ပွႆးၵွၵ်ႉၼၼ်ႉ။
- ၶူဝ်ႁူဝ်ၵိုတ်ႈ ၶၢဝ်းတၢင်းၼိုင်ႈဝၼ်း။ ၸဝ်ႈၵဝ်ႇၸၢင်ႈၵႂႃႇလတ်းၶၢမ်ႈ လူဝ်လူင်ၼၼ်ႉသေ ၶိုၼ်းပွၵ်ႈၶိုၼ်းလႆႈ ဝၼ်းၼၼ်ႉယူႇ။ ၶီႇရူတ်ႉလဵၼ်း ဢၼ်ၵႂႃႇၽၢႆႇ လႃႈသဵဝ်ႈ တီႈၶၢဝ်းယၢမ်း 08:22 ၼၼ်ႉ ၵႂႃႇၸူး တီႈ ၼွင်ပိင် (700/1,600 ၵျၢပ်ႈ ထၢၼ်ႈယူဝ်းယူဝ်း/ထၢၼ်ႈသုင်) ဝၢႆးသေၶၢမ်ႈၶူဝ်ယဝ်ႉ ပဵၼ်တီႈၵိုတ်း ၵမ်းဢွၼ်တၢင်းသုတ်း။ ၸဝ်ႈၵဝ်ႇ တေႁွတ်ႈၽႅဝ်မွၵ်ႈ 11:50 ၼၼ်ႉယဝ်ႉ။ ဢွၵ်ႇတီႈၼႂ်း ရူတ်ႉလဵၼ်းသေ ၶိုၼ်းၶီႇ ရူတ်ႉလဵၼ်း ဢၼ်တေၵႂႃႇၸူး မၢၼ်းတလေး တီႈၶၢဝ်း 12:30 မူင်းၼၼ်ႉ။ မွၵ်ႈ 10း30 ၼႆႉ ရူတ်ႉလဵၼ်းၼႆႉ တေၵိုတ်းတီႈ ၼွင်ၶဵဝ် တႃႇ 10 တႃ ၼႆႉ။ ဢၼ်ၼႆႉ ပဵၼ် တီႈၵိုတ်း မိူဝ်ႈပႆႇထိုင် ႁူဝ်ၵိုတ်ႈၼၼ်ႉသေ ၸဝ်ႈၵဝ်ႇ တေၸၢင်ႈသိုဝ်ႉ ၶဝ်ႈ လႄႈ ၼိူဝ်ႉၵႆႇ ဢၼ်ဢဝ် တွင်ၵူၺ်ႈႁေႃႇသေၶၢႆ တီႈပႅၵ်ႈပႆတၢင်းၼၼ်ႉယဝ်ႉ။ လၢတ်ႈၵူၼ်းပႂ်ႉသွႆႉရူတ်ႉလဵၼ်းဝႃႈ ၸဝ်ႈၵဝ်ႇ တေၶႂ်ႈ လတ်းၶၢမ်ႈ ၶူဝ်ၵိုတ်ႈသေ တေၶိုၼ်းၶီႇ ရူတ်ႉလႅၼ်းမိူဝ်ႈ ပၢင်ႇဢူး ၼႆလႄႈ။ မၢင်ပွၵ်ႈမၢင်လႂ် ရူတ်ႉလဵၼ်းတေၸၢင်ႈၸိူင်ႉ လႄႈ လူဝ်ႇလႆႈပႂ်ႉတီႈ တႃႈရူတ်ႉလဵၼ်း ႁူဝ်ၵိုတ်ႈ တႃႇပႂ်ႉ ရူတ်ႉလဵၼ်း ဢၼ်လုၵ်ႉတင်း လႃႈသဵဝ်ႈမႃး။ ၶဝ်တေလၢတ်ႈၸဝ်ႈၵဝ်ႇ ႁႂ်ႈလၢႆႈၶီႇရူတ်ႉလဵၼ်း တီႈ တႃႈရူတ်ႉလဵၼ်း ႁူဝ်ၵိုတ်ႈ။ ႁူမ်ႈဝႃႈ ၸဝ်ႈၵဝ်ႇ ပႆႇၸၢင်ႈၶီႇရူတ်ႉလဵၼ်းသေ လတ်းၶၢမ်ႈၶူဝ်ၼႆသေတႃႉ ၸဝ်ႈၵဝ်ႇ ၸၢင်ႈပႆတီႈၼိူဝ် ၶူဝ်ႁူဝ်ၵိုတ်ႈသေၵေႃႈ ထႆႇၶႅပ်းႁၢင်ႈတၢင်းႁၢင်ႈလီသၽႃႇဝလႆႈယူႇ။ ၸဝ်ႈၼႃႈတီႈတီႈၼၼ်ႈ တေၸိၼမ်းပဵၼ် သၢႆတၢင်းၸဝ်ႈၵဝ်ႇသေ တေတူၺ်းထိုင်ပၼ် လွင်ႈလွတ်ႈၽေးၸဝ်ႈၵဝ်ႇယူႇ။
သိုဝ်ႉ[မႄးထတ်း]
တီႈမျၢၼ်ႇမႃႇၼႆႉ ပၢင်ဢူး ၸိုဝ်ႈလိုဝ်းလင်ၸွမ်း သတေႃႇပႄႇရီႇ၊ ၵေႃႇၾီႇ၊ မွၵ်ႇ၊ သိူဝ်ႈထူဝ်း လႄႈ မၢၵ်ႇမၼ်ႉယဝ်ႉ။ ၸိူဝ်းပဵၼ် လၢၼ်ႉ တီႈၼႂ်းၵၢတ်ႇၵေႃႈ ၶၢႆၶူဝ်းၶွင်ၸိူဝ်းၼႆႉ ပေႃႈတဵမ်လူင်ၵႂႃႇယဝ်ႉ။ ပေႃးႁူဝ်ၶၢဝ်းမႆႈမႃး (ပၢႆးလႃႈ ၾႅပ်ႇဝႃႇရီႇ၊ ပၢႆးၸဝ်ႉ မၢတ်ႉၶျ်) ၼၼ်ႉ တီႈၽင်ႇတၢင်း ဢၼ်ၵႂႃႇတႃႈလိူဝ်ႇၼၼ်ႉ ဢၼ်ပဵၼ် လၢၼ်ႉၶၢႆမွၵ်ႇပေႃးၶပ်ႉၵၼ်လူင်ၵႂႃႇယဝ်ႉ။ သတေႃႇပႄႇလီႇဢွင်ႇ ၸိူဝ်းၼႆႉၵေႃႈ သိုဝ်ႉလႆႈ ၵူႈတီႈယဝ်ႉ။ လၢၼ်ႉၸွမ်းႁိမ်း ၶဵင်ႇယၢမ်းမူင်းၼၼ်ႉ ၶၢႆသိူဝ်ႈထူဝ်း၊ ၶဝ်ႈမုၼ်းၵလႃး၊ ၶူဝ်းဢွၵ်ႇတီႈ ၼမ်ႉၼူမ်း ၸိူဝ်းၼႆႉယဝ်ႉ။
ၵိၼ်[မႄးထတ်း]
တီႈပၢင်ႇဢူးၼႆႉ မီးလၢၼ်ႉၶၢႆ တၢင်းၵိၼ်ဝၢၼ်ဢိၼ်းတီးယႃး ၸိူဝ်းပဵၼ် (barfi, laddoo, gulab jamun ၸၵႂႃႇ)။ သင်ၸဝ်ႈၵဝ်ႇ မၵ်ႉဢၼ်ဝၢၼ်ၼႆတႄႉ တီႈၼႆႈၼႆႉ တေပဵၼ် တီႈၸဝ်ႈၵဝ်ႇ လႆႈၸႂ်ယူႇ။ တီႈႁိမ်း တီႈၵိုတ်းရူတ်ႉပိၵ်ႉၵၢပ်ႉ (တီႈၼိူဝ် သဵၼ်ႈတၢင်း လႃႈသဵဝ် ဢၼ်မီးႁိမ်း ၶၢင်ႈၶဵင်ႇယၢမ်းမူင်း) ၼၼ်ႉ မီးဝႆႉလၢၼ်ႉတင်းၼမ်သေ တီႈႁိမ်းၵၢတ်ႇလူင် ၼၼ်ႉၵေႃႈ တီႈဢေႇသုတ်းမၼ်း မီးဝႆႉယူႇ လၢၼ်ႉၼိုင်ႈယဝ်ႉ။
- လၢၼ်ႉတၢင်းၵိၼ် ဢွင်ႇပတမျႃး (Aung Padamya Restaurant) (လုၵ်ႉတီႈ ၶဵင်ႇယၢမ်းမူင်းသေ လႆႈၵႂႃႇၵႆဝႆႉတၢၼ်ႇတၢၼ်ႇ၊ မီးတီႈ ၽၢႆႇလင် ၵၢတ်ႇတႆး)။ ဢိုတ်း ၶၢဝ်းt 21:00။ ဢၼ်ၼႆႉတႄႉ ပဵၼ် လၢၼ်ႉတၢင်းၵိၼ် ဢိၼ်းတီးယႃး ဢၼ်ၶႅမ်ႉသေပိူၼ်ႈယဝ်ႉ။
- Krishna Restaurant မၢႆ 50၊ ပွၵ်ႉ 5၊ သဵၼ်ႈတၢင်း ၵေႃႇရၶႃး (ပဵၼ်သဵၼ်ႈတၢင်း ဢၼ်မီးၽၢႆႇလင် ႁူင်းႁႅမ်း Grace II ဢၼ်မႅၼ်ႈႁွႆးလဵဝ်ၵၼ်တင်း သဵၼ်ႈတၢင်း တႃးလိူဝ်ႇ-လႃႈသဵဝ်ႈ)။ ပဵၼ်လၢၼ်ႉတၢင်းၵိၼ် ဢိၼ်းတီးယႃး ဢၼ်လႆႈ ၽၵ်းဢိၼ်းတီးယႃး ၸိူဝ်းပဵၼ် ထူဝ်ႇလႅင်ႁုင်၊ ၶျႃႇပႃႇတီႇ လႄႈ ၶဝ်ႈ။ ၵႃႈၶၼ်ၵေႃႈ သၢင်ႇထုၵ်ႇ၊ ပဵၼ်တၢင်းၵိၼ် ဢၼ်ႁုင် တီႈႁိူဝ်း
- 1 လၢၼ်ႉၶဝ်ႈၵလႃး မလေးသျႃး တေႃႈၼႃႈ ၵၢတ်ႇဢွၼ်ႇ (မီးတီႈၼိူဝ် သဵၼ်ႈတၢင်းလူင် တႃႈလိူဝ်ႇ-လႃႈသဵဝ်ႈ၊ ပေႃးလုၵ်ႉၽၢႆႇတႃႈလိူဝ်ႇၵႂႃႇ တၢင်းလႃႈသဵဝ်ႈ မိူဝ်ႈပႆႇထိုင် ၾႆးပႂၢႆႉ ၼၼ်ႉ)။ ပဵၼ်လၢၼ်ႉတၢင်းၵိၼ် ဢၼ်လႆႈ ၶဝ်ႈၵလႃး (တၢၼ်ႇပွၵ်ႉ)၊ ၵႃႈၶၼ်သၢင်ႇထုၵ်ႇ၊ ၵိၼ်ဝၢၼ်။
- 2 မၢဝ်းထၼု။ 6:30 - 17:00။ လၢၼ်ႉတၢင်းၵိၼ် မၢဝ်းထၼုၼႆႉ လႆႈတၢင်းၵိၼ် တႆး ၵူႈမဵဝ်းမဵဝ်း၊ ၶဝ်ႈသဵၼ်ႈ၊ ၶဝ်ႈသွႆး၊ ၶဝ်ႈတမ်ငႃး၊ ၼိူဝ်ႉသူမ်ႈ၊ ၶဝ်ႈၶူဝ်ႈ၊ ၶဝ်ႈသွႆးၶူဝ်ႈ၊ ၽၵ်းၶူဝ်ႈ၊ ၼမ်ႉဝၢၼ်၊ ၼမ်ႉၵတ်း။ 1500-5500။
- 3 လၢၼ်ႉၶဝ်ႈသွႆးတႆး သူၺ်ႇၼိၼ်းသီႇ။ တႄႇပိုတ်ႇ 06:00။ လၢၼ်ႉၶဝ်ႈသွႆးတႆး သူၺ်ႇၼိၼ်းသီႇၼႆႉ လႆႈၶဝ်ႈသွႆးတႆး ၵူႈမဵဝ်းမဵဝ်း၊ ထူဝ်ႇၽူးဢုၼ်ႇ၊ ၼိူဝ်ႉသူမ်ႈ၊ ၼင်ပွင်း၊ ၶဝ်ႈတူမ်ႈၵူၺ်ႈ ၸၵႂႃႇၸိူဝ်းၼႆႉယဝ်ႉ။ 1500 ၵျၢပ်ႈ။
- 4 လၢၼ်ႉၶဝ်ႈသွႆး ႁူဝ်ၶူင်း (သံလွင်ဦး) မၢႆ 81/150၊ သဵၼ်ႈတၢင်းသႅတ်ႉၸႃႇ၊ ပွၵ်ႉ 1 - ☏ +959798946521။ တႄႇပိုတ်ႇ 06:00။ လၢၼ်ႉၶဝ်ႈသွႆးတႆး သူၺ်ႇၼိၼ်းသီႇၼႆႉ လႆႈၶဝ်ႈသွႆးတႆး ၵူႈမဵဝ်းမဵဝ်း၊ ထူဝ်ႇၽူးဢုၼ်ႇ၊ ၼိူဝ်ႉသူမ်ႈ၊ ၼင်ပွင်း၊ ၶဝ်ႈတူမ်ႈၵူၺ်ႈ ၸၵႂႃႇၸိူဝ်းၼႆႉယဝ်ႉ။ 1500 ၵျၢပ်ႈ။
- 5 လၢၼ်ႈၶဝ်ႈမၢၼ်ႈ ထဵၵ်ႉတၢၼ်း။ +95852021518။ ၽၵ်းမၢၼ်ႈ လႆႈၸေးဝႆႉ။ သင်ႇၵိၼ်လႆႈ ၼိူဝ်ႉၵႆႇ၊ ၼိူဝ်ႉမူ၊ ၼိူဝ်ႉပႄႉ၊ ပႃ၊ ၵုင်ႈ၊ ၶႆႇၵႆႇ ၸိူဝ်းၼႆႉ။ 3000-5000 ၵျၢပ်ႈ။
- 6 လၢၼ်ႉၶဝ်ႈၽၵ်း လေႇငုၼ်ႇ (မီးၼိူဝ် သဵၼ်ႈတၢင်းလူင် တႃႈလိူဝ်ႇ-လႃႈသဵဝ်ႈ၊ တေႃႇၼႃႈၵၼ်တင်း သဵၼ်ႈတၢင်း တႃးရူတ်ႉလဵၼ်း)။ လၢၼ်ႉၶဝ်ႈၽၵ်းၼႆႉ ပဵၼ်လၢၼ်ႉၶဝ်ႈၽၵ်းၶႄႇ လႄႈ ၽၵ်းဢၼ်ၶူဝ်း၊ ၶဝ်ႈသွႆးၶူဝ်ႈ၊ ၶဝ်ႈသွႆးတူမ်ႈ ၸိူဝ်းပဵၼ် ၽၵ်းၶႄႇ လႆႈၵူႈမဵဝ်းယဝ်ႉ။ 3000-5000 ၵျၢပ်ႈ။
- 7 လၢၼ်ႉတၢင်းၵိၼ် ထီးလႅင်ႇ။ လၢၼ်ႉတၢင်းၵိၼ် ထီးလႅင်ႇၼႆႉ ပဵၼ်လၢၼ်ႉတၢင်းၵိၼ်ယွႆႈ၊ လႆႈၼမ်ႉၵတ်း ၼမ်ႉဝၢၼ်၊ ၶဝ်ႈၼူတ်ႉပႃ၊ တမ်သူမ်ႈ၊ မီးဝႆႉ ပႃႇသတေႃႇပႄႇရီႇသေ ၸဝ်ႈၵဝ်ႇ ၸၢင်ႈၵႂႃႇ ၵဵပ်းလႆႈ။ 1500-2000 ၵျၢပ်ႈ။
ဢွၵ်ႉ[မႄးထတ်း]
- ဝၢႆႇမၢၵ်ႇဢိတ်ႇ ပိုၼ်ႉတီႈၼႆႉ ၸၢင်ႈၵိၼ်လႆႈသေဢမ်ႇၵႃး ပီႇယႃႇၵေႃႈ မီးၵူႈမဵဝ်းမဵဝ်းယဝ်ႉ။ တွၼ်ႈတႃႇ ၵူၼ်းမိူင်းဝၼ်းတူၵ်းၶဝ်တႄႉ တေဝၢၼ်လိူဝ်တၢၼ်ႇတၢၼ်ႇသေတႃႉ ၵိုင်ႇၸိမ်းတူၺ်းယူႇ။
- ပၢင်ႇဢူးၼႆႉ ပဵၼ်ဢွင်ႈတီႈၵၢင်ၵႅၼ် ဢၼ်ပဵၼ် တီႈၽုၵ်ႇသွမ်ႈ ၵေႃႇၾီႇၼၼ်ႉယဝ်ႉ။
ၼွၼ်း[မႄးထတ်း]
တီႈပၢင်ႇဢူးၼႆႉ မီးဝႆႉ ႁိူၼ်းပၢၼ်ၶူဝ်ႇလူဝ်ႇၼီႇတင်းၼမ် ဢၼ်ၶိုၼ်းပိၼ်ႇႁဵတ်းပဵၼ် ႁူင်းႁႅမ်း။ ၵူၺ်းၵႃႈဝႃႈ ၶႂ်ႈဝႃႈတင်းသဵင်ႈၼႆႉ လူင်ပွင်ၸိုင်ႈၵေႃႈၵမ်ၵၢၼ်ယဝ်ႉ။ ဢၼ်ပဵၼ် ႁူင်းႁႅမ်းသီႇရိမျႅရ်ႇ (Candacraig) ဢၼ် Paul Theroux ၵေႃႉသၢင်ႈမႃးၼၼ်ႉၵေႃႈ ၵိုင်ဢႅဝ်ႇလႄႇတူၺ်းယူႇသေတႃႉ ယႃႇပေၵႂႃႇၸၢႆႇငိုၼ်းတႃႇ ၵိၼ်တၢင်းၵိၼ်တီႈၼၼ်ႈ။
တီႈၵႃႈၶၼ်သၢင်ႇထုၵ်ႇ[မႄးထတ်း]
- 1 ႁူင်းလိုဝ်ႈသဝ်း ပရႃႇဝူဝ်ႇ (Bravo Hotel) သဵၼ်ႈတၢင်း တႃႈလိူဝ်ႇ-လႃႈသဵဝ်ႈ (တင်း Grace Hotel II သေ ယၢၼ်ၵၼ်လၢႆလင်) - ☏ +95 85 21 223။ ပႃးၽတ်ႉလူမ်း၊ ၶွင်ႉၼမ်ႉ ၸႂ်ႉႁူမ်ႈၵၼ်/သုၼ်ႇတူဝ်။ ပေႃးဝႃႈ ဢမ်ႇၶႂ်ႈၸၢႆႇငိုၼ်းၼမ်ၼႆႉတႄႉ ပဵၼ်ဢွင်ႈတီႈလီတႃႇလိုဝ်ႈသဝ်း၊ တီႈၼိူဝ်ၸၼ်ႉၼိူဝ်သုတ်း မီးၽိုၼ်သေ။ ဢွင်ႈၶၢၼ်း သႅၼ်ႈသႂ်လီ၊ ၶိုတ်းၵၢပ်ႈသေ မီးၶွင်ႉၼမ်ႉ ၶိုၵ်ႉၶႅမ်ႉ လႄႈတင်း ထီႇဝီႇ။ US$15-25။
- ႁူင်းႁႅမ်း Golden Dream သဵၼ်ႈတၢင်းလႃႈသဵဝ်ႈ (တင်း Grace Hotel II သေ ယၢၼ်ၵၼ်လၢႆလင်)။ ပႃးၽတ်ႉလူမ်း၊ ၶွင်ႉၼမ်ႉ ၸႂ်ႉႁူမ်ႈၵၼ်/သုၼ်ႇတူဝ်။ ဢမ်ႇမူတ်းသႂ်၊ လပ်းသိင်ႇ သေ ဢမ်ႇပၼ်ပႃး ၽႃႈသိူဝ်ႇ၊ ၼႂ်းၵႃႈ ဢၼ်လႂ်ႈမႂ်ၶႂၢင်းတႃႇ တူဝ်းရိတ်ႉၼွၼ်း တီႈ ပၢင်ႇဢူးၼႆႉ ၼႆႉၵေႃႈ ၶဝ်ႈပႃး ႁူင်းႁႅမ်း ဢၼ်ႁိုင်သေပိူၼ်ႈ။ ပုင်းၼမ်ႉဢုၼ်ႇတႄႉ ပေႃးယွၼ်းဢဝ်တႄႉ လႆႈယူႇ။ မၼ်းတေဢူၼ်ဢၢၼ်မေႃးပၼ်ဝႆႉ။ $20။
- [ႁဵင်းၵွင်ႉတၢႆ] Grace Hotel I 114 သဵၼ်ႈတၢင်းၼၢၼ်းမျႅင်ႇ (တေလႆႈပႆၵမ်ႉဢွၼ်ႇ (တေဢမ်ႇမီး ၼိုင်ႈၵီႇလူဝ်ႇမီႇတႃႇ) မီးၽၢႆႇၸၢၼ်း ၶဵင်ႇယၢမ်းမူင်း)။ မီး ၽတ်ႉလူမ်း၊ ၼမ်ႉမႆႈ၊ ၶွင်ႉဢၢပ်ႇၼမ်ႉသုၼ်ႇတူဝ်၊ Grace Hotel I ၼႆႉ ၵဝ်ႇမွၼ်သေတႃႉ ၵဵင်ႈသႂ်လီ၊ ပေႃးဝႃႈ တွၼ်ႈတႃႇလိုဝ်ႈႁိုဝ်ႈလိုဝ်ႈၸႂ်သေ ဢမ်ႇပေႃးၶႂ်ႈၸၢႆငိုၼ်းၼမ် တီႈ ပၢင်ႇဢူးၼႆတႄႉ ဢၼ်ၼႆႉ ပဵၼ်ဢွင်ႈတီႈလီတီႈၼိုင်ႈယဝ်ႉ။ မၼ်းမီးပႃး သူၼ်မွၵ်ႇဢၼ်ၶိုၵ်ႉၶႅမ်ႉ ဢၼ်သၢင်ႇထုၵ်ႇ တႃႇ တၢင်းၵိၼ်ၵၢင်ၼႂ်။ တီႈႁိမ်းၼၼ်ႉ မီးလၢၼ်ႉၼီႇပေႃး ဢၼ်ဢမ်ႇမီးၸိုဝ်ႈၼၼ်ႉသေ မၼ်းသင်ႇလႆႈ တၢင်းၵိၼ်ဢၼ်ဝၢၼ် ဢၼ်လႆႈၽႂ်းၽႂ်း၊ တီႈဢၼ်ၵႆတၢၼ်ႇတၢၼ်ႇမၼ်းၼၼ်ႉၵေႃႈ မီးဝႆႉ လၢၼ်ႉတၢင်းၵိၼ် လၢႆဢၼ်ဝႆႉ၊ ၶဝ်ႈပႃးလၢၼ်ႉၶႄႉ ဢၼ်မီးသုမ်ႉဢွၼ်ႇ တီႈၼႂ်း သူၼ်မွၵ်ႇ။ US$5/15 ၵေႃႉလဵဝ်/သွင်ၵေႃႉ။
- 2 [ႁဵင်းၵွင်ႉတၢႆ] Grace Hotel II 46/48 သဵၼ်ႈတၢင်းလႃႈသဵဝ်ႈ။ ၶဝ်ႈပႃး ၽတ်ႉလူမ်း၊ ၶွင်ႉၼမ်ႉ ၸႂ်ႉႁူမ်ႈၵၼ်/သုၼ်ႇတူဝ်။ မၼ်းတိူဝ်း ထိင်းသိမ်းၶႅမ်ႉလႆႈလီလိူဝ် ႁူင်းႁႅမ်းပီႈၼၢင်းမၼ်းသေတႃႉ ယွၼ်ႉမၼ်းမီးဝႆႉတီႈၼိူဝ် သဵၼ်ႈတၢင်းၵဝ်ႇ မိူင်းမၢၼ်ႈလႄႈ မၼ်းတေၸၢင်ႈမေႃးပၼ်ဝႆႉယဝ်ႉ။ ဢၼ်တေလႆႈၽၢင်ႉဝႆႉတႄႉ မေႃးပၼ်ၸဵမ်ၸဝ်ႉၼၼ်ႉယဝ်ႉ။ တွၼ်ႈတႃႇ ၶွင်ႈသွင်ၵေႃႉ US$14-16။
- ႁူင်းႁႅမ်း Queen သဵၼ်ႈတၢင်းလႃႈသဵဝ်ႈ - ☏ +95 92 044030, +95 85 21405။ ၶဝ်ႈပႃး ၽတ်ႉလူမ်း၊ ၶွင်ႉၼမ် ၸႂ်ႉႁူမ်ႈၵၼ်/သုၼ်ႇတူဝ်။ ႁူင်းႁႅမ်းၼႆႉ ၽႃႈသိူဝ်ႇၶဝ် တိူဝ်းသႅၼ်ႈသႂ်လီသေ ၸိူဝ်းဢၼ်လႆႈပၼ် US$10 တၢင်ႇၸိူဝ်းၼၼ်ႉ။ တၢင်းၵိၼ်ၵၢင်ၼႂ်တႄႉ ဢမ်ႇပႃး၊ ၵူၺ်းၵႃႈ မၼ်းသႅၼ်ႈသႂ်လီသေ ၶဝ်ဢဝ် ငိုၼ်းၵျၢပ်ႈၵူၺ်း။ တွၼ်ႈတႃႇ ၵူၼ်းၼိုင်ႈၵေႃႉ ဢၼ် ၶွင်ႉၼိုင်ႈၵေႃႉ/သွင်ၵေႃႉ US$10။
- 3 ႁူင်းလိုဝ်ႈသဝ်း ရႂၢႆႇယႄႇၾလႃးဝႃး (Royal Flower Guesthouse) မၢႆႇ 181၊ သဵၼ်ႈတၢင်း 11၊ လွၵ်း 8၊ ပွၵ်ႉ 4 (မီးတီႈႁိမ်း ၵၢတ်ႇတႆး) - ☏ +95 95109973 - ✉ winkoko212@gmail.com။ ပဵၼ်ႁူင်းလိုဝ်ႈသဝ်း ဢၼ်ပဵၼ် ၵၢၼ်မုင်ႉႁေႃႁိူၼ်းႁဵတ်း။ ဢွင်ႈၼွၼ်းၸိူဝ်းၼႆႉ သႅၼ်ႈသႂ်လီ၊ ၵႂၢင်ႈယႂ်ႇတၢၼ်ႇတၢၼ်ႇ၊ ၼွၼ်းလူမ်ၸႂ် လႄႈ ႁိူဝ်ႈလႅင်းလီ၊ မီးပႃး ၶွင်ႉဢၢပ်ႇၼမ်ႉ (ဢိၵ်ႇပႃး ၼမ်ႉဢုၼ်ႇ)။ ၵူၼ်းႁၢပ်ႇၵၢၼ်တီႈၼၼ်ႈ မေႃမိုတ်ႈၵိုတ်း မေႃၸွႆႈထႅမ်တႄႉတႄႉ၊ တၢင်းၵိၼ်ၵၢင်ၼႂ်ၵေႃႈ ၶႅမ်ႉ၊ မီးဝႆႉတီႈၼိူဝ် သဵၼ်ႈတၢင်းယဵၼ်လီ။ တင်းၵႃႈၶၼ် လႄႈ ၵိုင်ႇမႅၼ်ႈၵၼ်လီယူႇ။ US$20-25။
- ႁူင်းလိုဝ်ႈသဝ်း Tartar & Nay (လုၵ်ႉတီႈ ၵၢတ်ႇၵၢင်ၶမ်ႈသေ ၵႂႃႇမွၵ်ႈလၢႆလွၵ်း)။ ပဵၼ် ႁူင်းလိုဝ်ႈသဝ်း၊ ဢၼ်မေႃၸွႆႈထႅမ် သေ မီးမႃဢွၼ်ႇဢၼ်လီႁၵ်ႉ။ မီး ၶွင်ႉဢၼ်လႆႈၼွၼ်း ႁူမ်ႈၵၼ် လႄႈ မီးၶွင်ႉၼွၼ်းသုၼ်ႇတူဝ်။ ၸဝ်ႈၶွင်မၼ်း တေသပ်းလႅင်းၼႄပၼ်မူတ်းမူတ်း ဢမ်ႇၼၼ် တေၶပ်ႉၶိုင်ပၼ် တႃႇဢႅဝ်ႇလႄႇ။ ရူတ်ႉၶိူင်ႈ လႄႈ လႅင်ၵေႃႈ ၸၢင်ႈၶၢတ်ႈပၼ်လႆႈယူႇ။ US$9-25။
ပၢၼ်ၵၢင်[မႄးထတ်း]
- Kandawgyi Lodge။ ပဵၼ်ၵၢၼ်သုၼ်ႇတူဝ်ႇ၊ ၵူၺ်းၵႃႈဝႃႈ ဢွင်ႈတီႈလိုဝ်ႈ ၵမ်ႈၽွင်ႈၼႆႉပဵၼ် ပင်ႇၵလူဝ်ႇပၢၼ်ၶူဝ်ႇလူဝ်ႇၼီႇ။ ယွၼ်ႉၼၼ်လႄႈ ဝႆႉပဵၼ် တႃႇလိူၵ်ႈ တီႈ မေႇမျူဝ်ႉ။ US$50-60။
- ႁူင်းႁႅမ်းသဝိတ်ႉတီးလႅၼ်း (Sweety Land Hotel) 9၊ သဵၼ်ႈတၢင်းၵလတ်ႉ၊ ပွၵ်ႉ 5 (မီးတီႈႁိမ်း ပၢင်ႇၵွပ်ႉၾ် လႄႈ သူၼ်ႇမွၵ်ႇမၢၵ်ႇ) - ☏ +95 85 21348။ ပဵၼ်ႁူင်းႁႅမ်း ဢၼ်ႁဵတ်းသၢင်ႈဝႆႉလီလီ ဢၼ်မီး ဢွင်ႈၼွၼ်း 16 ဢွင်ႈ ၸိူဝ်းၶဝ်ႈပႃး ထီႇဝီႇလၢဝ်ထိမ်း။ ၸိုဝ်ႈလိုဝ်းလင် ၼႂ်းၵႄႈ ၵူၼ်းထၢၼ်ႈၵၢင် ၵူၼ်းမိူင်းမျၢၼ်ႇမႃႇ။ US$20-40။
- The golden Gate Resort Guesthouse 91-B၊ သဵၼ်ႈတၢင်းၵလၢပ်ႉ၊ ပွၵ်ႉ 5 (လုၵ်ႉတီႈ ၸဵင်ႇၵၢတ်ႇဢွၼ်ႇသေ ပႆလူင်းၵႂႃႇၸွမ်း သဵၼ်ႈတၢင်းၸီႇဝၵ သေ ပေႃးၽႅဝ် သဵၼ်ႈတၢင်းထူၼ်ႈသၢမ်ၼႆ မီးၽၢႆႇၶႂႃ) - ☏ +95 9 797488622, +95 9 253450399 - ✉ suze.sf@gmail.com။ ပဵၼ်မဵဝ်းပင်ႇၵလူဝ်ႇ၊ မီးတီႈ ဢွင်ႈတီႈယဵၼ်လီ၊ ၵဵင်ႈသႂ်၊ ဢွင်ႈၼွၼ်းႁိူဝ်ႈလႅင်းလီ ၵိုၵ်းပႃး ၶွင်ႉၼမ်ႉသုၼ်ႇတူဝ်။ ပႃးၽႃႈသိူဝ်ႇၼုၼ်ႈ၊ ဝၢႆႇၾၢႆႇ၊ ထီႇဝီႇ လႄႈ ၼမ်ႉဢုၼ်ႇ (ပဵၼ်ၼမ်ႉဢုၼ်ႇ သူဝ်ႇလႃႇ တီႈၼိူဝ်ၸွမ်ႁိူၼ်း)။ ဝၢင်းၶဝ်ၼၼ်ႉ ၶဵမ်လီသေ ပၼ်လွင်ႈယိၼ်း မိူၼ်ၼႂ်းထိူၼ်ႇ။ ၵူႈတီႈၵူႈတီႈၼႆႉ မီးတူၼ်ႈမႆႉ လႄႈ မွၵ်ႇ။ ၵူၼ်းႁဵတ်းသူၼ်ႇမွၵ်ႇၶဝ်ၼႆႉ ႁဵတ်းၵၢၼ်ၶႅမ်ႉတႄႉတႄႉ။ ယူႇသဝ်းတီႈၼႂ်း တူၼ်ႈမႆႉ မွၵ်ႇမႆ ၶဵဝ်ၶဵဝ်ဢွၼ်ႇၸိူဝ်းၼၼ်ႉသေ ၸဝ်ႈၵဝ်ႇ ၸၢင်ႈလိုဝ်ႈႁိူဝ်ႉလႆႈလီလီ။ တၢင်းၵိၼ်ၵၢင်ၼႂ်ၵေႃႈ ၶဝ်ႈပႃးသေ ဢဝ်ၵႂႃႇၵိၼ်လႆႈ ၽၢႆႇၼိူဝ် တီႈၸွမ် ဢၼ်ဢဝ်ယိူဝ်ႈယႃႈသိူဝ်ႇဝႆႉ သေ ၸဝ်ႈၵဝ်ႇၸၢင်ႈလိူၵ်ႈဝႃႈ တေၵိၼ်တၢင်းၵိၼ် ၽိင်ႈထုင်း ႁိုဝ် တၢင်းၵိၼ် မိူင်းဝၼ်းတူၵ်း။ ၵေႃႇၾီႇပိုၼ်ႉတီႈၵေႃႈ လီၵိၼ်တူၺ်းယူႇ။ ၵူၼ်းႁဵတ်းၵၢၼ်တီႈၼၼ်ႉ ပဵၼ်ဢၼ်မေႃၽင်ၸႂ်ၽင်ၶေႃးသေ ၵမ်ႉထႅမ်ပၼ် ႁၢင်ႈၽႅၼ်လိၼ် သေ ၸွႆႈထႅမ်ၶပ်ႉၶိုင်ပၼ် ၶၢဝ်းတၢင်း။ US$20 (ၼိုင်ႈၵေႃႉ), US$22 (သွင်ၵေႃႉ)။
သိုပ်ႇၵႂႃႇထႅင်ႈ[မႄးထတ်း]
- ႁူဝ်ၵိုတ်ႈ - ၶူဝ်ရူတ်ႉလဵၼ်းႁူဝ်ၵိုတ်ႈ ၼႆႉ ပဵၼ်ၶူဝ်ၸိုဝ်ႈလိုဝ်းလင်၊ ဢၼ်ပဵၼ်ႁွႆးမိုဝ်းၸိုဝ်ႈလိုဝ်းလင် လွင်ႈပေႉႁေႈ ဢိၼ်ႇၵျိၼ်ႇၼီႇယႃႇ ဢိင်းၵလဵတ်ႈ လႄႈ ဢမေႇရိၵၢၼ်ႇၶဝ်ၼၼ်ႉ၊ ပေႃးၶီႇရူတ်ႉလဵၼ်းၵႂႃႇ တေႁိုင်မွၵ်ႇလၢႆၸူဝ်ႈမူင်း။ ထူဝ်းရိတ်ႉၵမ်ႉပႃႈၼမ် ၸိူဝ်းမီးယူႇတီႈၼိူဝ်ရူတ်ႉလဵၼ်းၼႆႉ တွၼ်ႈတႃႇတူၺ်းၶူဝ် လႄႈ တႃႇၵႂႃႇၸူး သီႇပေႃႉ ဢမ်ႇၼၼ် လႃႈသဵဝ်ႈ၊ ၵူၺ်းၵႃႈဝႃႈ တႃႇမႃးတူၺ်း ၶူဝ်ၼႆႉတႄႉ ၸၢင်ႈၵႂႃႇဝၼ်းမႃးဝၼ်းလႆႈယူႇ။ ရူတ်ႉလဵၼ်းဢွၵ်ႇတီႈပၢင်ႇဢူး 08:30။
- သီႇပေႃႉ - ပဵၼ်ဝဵင်းတႆး ဢၼ်လႆႈၵႂႃႇလၢႆၸူဝ်ႈမူင်းသေ ဢၼ်မီးဝႆႉတီႈ ၸဵင်ႇႁွင်ႇဝၼ်းဢွၵ်ႇ၊ ပဵၼ်ဢွင်ႈတီႈလီ တွၼ်ႈတႃႇဢွၵ်ႇၶၢဝ်းတၢင်းၸူး ဝၢၼ်ႈတႆးလႄႈ ဝၢၼ်ႈပလွင်ႈ။
- ၵျွၵ်းမႄး - ပဵၼ်ဝဵင်းတႆးဝဵင်းၼိုင်ႈသေ ထူဝ်းရိတ်ႉဢမ်ႇပေႃးၼမ်ထၢၼ်ႇ သီႇပေႃႉ၊ မၼ်းၵေႃႈ ၶႅမ်ႉတွၼ်ႈတႃႇ ပႆတိၼ်ဢွၵ်ႇၶၢဝ်းတၢင်းၸူး ဝၢၼ်ႈတႆး လႄႈ ဝၢၼ်ႈပလွင်ႈ။
- Previously Off the beaten path
- Has custom banner
- Has mapframe
- ဢၼ်မီးဝႆႉ သဵၼ်ႈမၢႆ see
- ဢၼ်မီးဝႆႉ တီႈမၢႆ ႁၢင်ႈၽႅၼ်ႇလိၼ်
- ဢၼ်မီးဝႆႉ သဵၼ်ႈမၢႆ do
- ဢၼ်မီးဝႆႉ သဵၼ်ႈမၢႆ eat
- Eat listing with no coordinates
- ဢၼ်မီးဝႆႉ သဵၼ်ႈမၢႆ sleep
- Sleep listing with no coordinates
- ပွင်ႈၵႂၢမ်း ဢၼ်ၶဝ်ႈပႃးဝႆႉ ႁဵင်းၵွင်ႉတၢႆၽၢႆႇၼွၵ်ႈ
- Guide ဝဵင်းလူင်
- Guide articles
- City articles
- Has Geo parameter
- မိူင်းမျၢၼ်ႇမႃႇ ပွတ်းၵၢင်
- ပွင်ႈလိၵ်ႈ ပၢႆတၢင်း တင်းသဵင်ႈ
- Pages with maps


text: မႅင်းၶူဝ်ႇရူဝ်ႇၼႃႇဝၢႆးရႅတ်ႈ SARS-CoV-2 ဢၼ်မႂ်ႇၼႆႉ ႁဵတ်းႁႂ်ႈ ပဵၼ်မႃး တၢင်းပဵၼ် ဢၼ်ႁွင်ႉဝႃႈ ၶူဝ်းဝိတ်ႈ-19။ မႅင်းၶူဝ်ႇရူဝ်ႇၼႃႇဝၢႆးရႅတ်ႈၼႆႉ ပဵၼ်ၸပ်းငၢႆႈသေ ၽႄႈၸွတ်ႇလႆႈ ၵူၼ်းတေႃႇၵူၼ်း ၶၼ်ၶၼ်ဝႆးဝႆးယူႇယဝ်ႉ။ ပိူင်ၾၢင်တၢင်းပဵၼ်မၼ်းၼႆႉ ၶႂ်ႈငၢႆးၵၼ်တင်း ပဵၼ်ၶႆႈဝတ်းယႂ်ႇ ဢမ်ႇၼၼ် ပဵၼ်ၶႆႈပဵၼ်ၼၢဝ်ၼၼ်ႉသေ ဢမ်ႇၵႃး ၸၢင်ႊပဵၼ်မႃး ပၼ်ႁႃ ၼႂ်းၵၢၼ်ထူၺ်ႈၸႂ် ၼႂ်းတူဝ်ၶိင်းၵူၼ်းၵွၼ်ႇယဝ်ႉ။ ၶူဝ်းဝိတ်ႈ-19 ၼႆႉ ၸၢင်ႊႁဵတ်းႁႂ်ႈ မီးပၼ်ႁႃယႂ်ႇလူင် တီႈပၵ်းပိူင်သဵၼ်ႈတၢင်းလွတ်ႇလူမ်း ၵူၼ်းႁဝ်း သေ ႁဵတ်းႁႂ်ႈထူၺ်ႈၸႂ်ယၢပ်ႇမႃးလိူဝ်ၵဝ်ႇယူႇယဝ်ႉ။ မၢင်ပွၵ်ႈမၢင်လႂ် ၸၢင်ႊပဵၼ်မႃး ပၼ်ႁႃ ၼႂ်းၵၢၼ်ပၢႆးယူလီႁူဝ်ၸႂ် ၽူႈလႂ်ၽႂ်သေဢမ်ႇဝႃႈ ၸၢင်ႊၸပ်းပဵၼ် ၶူဝ်းဝိတ်ႈ-19 ယူႇယဝ်ႉ၊ ၵူၺ်းၵႃႈ ၵေႃႉၼိုင်ႈတင်းၵေႃႉၼိုင်ႈ တႄႉ တေဢမ်ႇမိူၼ်ၵၼ် ၵူၼ်းမၢင်ၵေႃႉ တေႃႉတႄႉမီးပိူင်ၾၢင် ၸိူင်ႉၼင်ႇ ပဵၼ်ၶႆႈပဵၼ်ၼၢဝ်ၼၼ်ႉသေ ၸိုၼ်ႈၶႅၼ်းၸၢႆႇႁၢႆၵႂႃႇၶိုၼ်း ငၢႆႈငၢႆႈယူႇ ၵူၺ်းၵႃႈ ၵူၼ်းမၢင်ၵေႃႉ လႆႈၶၢမ်ႇတေႉတေႉဝႃႈဝႃႈသေ ပဵၼ်ၶႆႈပဵၼ်ၼၢဝ် ႁၢဝ်ႈႁၢဝ်ႈႁႅင်းႁႅင်းယူႇယဝ်ႉ ၵူၼ်းမၢင်ၵေႃႉContinue reading “လၵ်းပိူင်ပိုၼ်ႉထၢၼ် တႃႇတေႁေႉၵင်ႈ တၢင်းပဵၼ်ၶူဝ်းဝိတ်ႈ-19 (ဢၼ်မူၼ်ႉမႄးၽိူမ်ႉထႅမ်ဝႆႉ)”


text:
သၢဝ်ဢွၼ်ႇၵူၼ်းဝၢၼ်ႈသၢၵ်ႈတေႃး ဢိူင်ႇလွၵ်းလူင် ၸႄႈဝဵင်းမိူင်းမိတ်ႈ ၸပ်းတၢင်းပဵၼ်တိၼ်ၸၢင့် လူဝ်ႇတၢင်းၸွႆႈထႅမ်တႃႇယူတ်းယႃ။
ၼၢင်းယိင်းဢၼ်ၸပ်းတၢင်းပဵၼ်တိၼ်ၸၢင့်ၼႆ့ ၸိုဝ်ႈ ဢေးလိူၼ် ဢႃယု 16 ပီ ၸိုဝ်ႈပေႃႈ လုင်းၸၢမ်ႇဢေး ၸိုဝ်ႈမႄႈ ပႃႈသွင် မီးၼွင့် 2ၵေႃ့ မိူဝ်ႈလဵဝ် ပိုင်ႈယူႇဝႆ့ ၼႂ်းသူၼ် လုင်းသေႃး ပႃႈပုၼ့် ဝၢၼ်ႈသၢၵ်ႈတေႃး ဢိူင်ႇလွၵ်းလူင် ၸႄႈဝဵင်းမိူင်းမိတ်ႈ ၸိုင်ႈတႆးပွတ်းႁွင်ႇ။
လုင်းသေႃးၵူၼ်း ဝၢၼ်ႈသၢၵ်ႈတေႃး လၢတ်ႈတီႈၽူႈတွႆႇႁွၵ်ႈဝႃႈ- “ၸႂ်ႈဢေႃႈ မၼ်းပဵၼ်ရေႃးၵႃႇ တိၼ်ယႂ်ႇၼၼ့်ၶႃႈယဝ့်။ ယႂ်ႇမႃးၵူႈမိုဝ့်ၵူႈဝၼ်း ၶၢင်းၸဵပ်းၶၢင်းၶိုၼ်ႈယူႇၵူႈဝၼ်း လီဢေးလူၼႃႇ ။ တႃႇယႃၵေႃႈ သမ့်ဢမ်ႇမီးငိုၼ်းတွင်းတဵမ်ထူၼ်ႈ။ ၼႃႈႁိူၼ်းၶဝ် တိုၵ့်ၶၢႆ့မႃးယူႇၼႂ်းသူၼ်ႁဝ်း မွၵ်ႈသွင်ပီၼႆ့ဢေႃႈ။ ၶဝ်ဢမ်ႇမီးသင် ။ ႁႃၸဝ့်ၵိၼ်ၶမ်ႈၵူၺ်းလႄႈ ဢီးလူၶဝ်သေလႄႈ ၶႃႈၵေႃႈ ႁႂ်ႈယူႇပႂ့်ၼႂ်းသူၼ်ႁဝ်းဢေႃႈ ။ တေယၢၼ်ၵၼ်တၢင်းဝၢၼ်ႈႁဝ်းမွၵ်ႈ လၵ်းပၢႆၼႆ့ၵူၺ်းၼင်ႇၵဝ်ႇ။ မိူဝ်ႈလဵဝ် ပေႃႈမႄႈၶဝ် ၵႂႃႇႁႃၵိၼ်ၸၢင်ႈႁဵတ်းၵၢၼ်ပိူၼ်ႈ ၵူႈဝၼ်းယူႇဢေႃႈ ၵုမ်ႇပေႃးလဵင့်ၼႃႈႁိူၼ်းၼၼ့် ၵူၺ်းဢေႃႈ”- ဝႃႈၼႆ။
ဢေးလိူၼ်ၼႆ့ ပဵၼ်တိၼ်ၸၢင့်မႃးၸဵမ်မိူဝ်ႈဢႃယု လႆႈ 6 ၶူပ်ႇ ၊ ဢမ်ႇမီးငိုၼ်းယူတ်းယႃ ယွၼ့်ပိူဝ်ႈ ပေႃႈမႄႈပဵၼ်ၵူၼ်းႁႃၸဝ့်ၵိၼ်ၶမ်ႈ။ ၼႂ်းၶၢဝ်းတၢင်း 10 ပီၼႆႉတိၼ်ဢွၼ်ႇမၼ်းၼၢင်းယႂ်ႇမႃးၵူႈဝၼ်း။ မိူဝ်ႈဢွၼ်တၢင်း ယူႇဝၢၼ်ႈသၢႆးလႅင် ၵွပ်ႈဢမ်ႇမီး ဢွင်ႈတီႈယူႇတီႈသဝ်းလႄႈ ပိုင်ႈယူႇတီႈႁိူၼ်း ပိူၼ်ႈဝႆ့ၵူၺ်း ဝႃႈၼႆ။
လုင်းသေႃး ဝၢၼ်ႈသၢၵ်ႈတေႃး လၢတ်ႈၼႄထႅင်ႈဝႃႈ “ ၶႃႈလၢတ်ႈတီႈၶဝ်ပေႃႈမႄႈလုၵ်ႈယူႇဢေႃႈၼၼ့် ပေႃးလႆႈငိုၼ်းၵမ့်ထႅမ်မႃးၼႆ ယႃႇဢဝ်ၸႂ့်ၸၢႆႇတၢင်ႇမဵဝ်းၼႃႈၼႆဢေႃႈ။ ၼင်ႇၵႃႈၶႃႈၸွႆႈလႆႈ ၶႃႈၵေႃႈ ယွၼ်းတၢင်းၸွႆႈထႅမ်ပၼ်တီႈဢူၺ်းၵေႃႉဢူၺ်းသႄႈ ၼိူဝ်ၾဵတ့်သ်ပုၵ်ႉၼၼ့်ၼႃႇၼေႃ ။ ဢေးလိူၼ်ၼၼ့် တႄ့ၵေႃႈ တိုၼ်းတေယႃဝႃႈၼႆၶႃႈယဝ့်။ ပေႃးၸႂ့်တႅပ်းတႄ့ ဢမ်ႇၶႂ်ႈတႅပ်းၼႆဝႃႈ တေၶႂ်ႈယႃဢဝ်ႁႂ်ႈ ၸိုၼ်ႈၶႅၼ်းၼႆ ဢေႃႈ ။ ပေႃးၶႅၼ်းမႃးတေႁႃလဵင့်ပေႃႈမႄႈ လႄႈ ႁႂ်ႈၼွင့်မၼ်း လႆႈႁဵၼ်းလိၵ်ႈၽွင်ႈၼႆဝႃႇ” – ဝႃႈၼႆ။
ၸွမ်းၼင်ႇၽိုၼ်လိၵ်ႈၾၢႆႇပၢႆးယူႇလီတႅမ်ႈဝႆႉတႄႉ – တၢင်းပဵၼ်တိၼ်ယႂ်ႇ တိၼ်ၸၢင်ႉၼႆႉ ပဵၼ်တၢင်းပဵၼ် ၶၢဝ်းယၢဝ်း။ ပဵၼ်ယွၼ်ႉယုင်းၶူပ်းၼမ် မိူဝ်ႈပဵၼ်လုၵ်ႈဢွၼ်ႇလႅင်။ ယုင်းပဵၼ်တူဝ်တေႃႉၸိူဝ်ႉမႅင်း၊ လိူတ်ႈလႄႈၼမ်ႉယၢင်/ၸိူဝ်ႉမႅင်းတိူၵ်ႇၽႅပ်ႉ parasitic worm 3 မဵဝ်း ၸပ်းမႃးတီႈယုင်းသေ မႃးလၢမ်း ၽႄႈၼႂ်း လိူတ်ႈၼႂ်းၽိဝ်ၼင်ၵေႃႉဢၼ်ၺႃးယုင်းၶူပ်း။ ႁဵတ်းႁႂ်ႈတွၼ်ႈဢၼ်ၺႃးယုင်းၶူပ်း ၼမ်ၼၼ်ႉ ၵႂ်ႈ/ယႂ်ႇ။ မၢင်ၵေႃႉ ၶႅၼ်ယႂ်ႇ မၢင်ၵေႃႉ ၶႃယႂ်ႇၸိူဝ်းၼႆႉ။ တၢင်းပဵၼ်ၼႆႉၵႆႉတႄႇပဵၼ်ၸဵမ်မိူဝ်ႈဢႃႇယု 10 ၶူပ်ႇလူင်းတႂ်ႈ။ ပေႃးဢမ်ႇႁပ်ႉလွင်ႈယူတ်းယႃၸိုင် ၶႅၼ်/ၶႃ ၼၼ်ႉၸၢင်ႈၵႂ်ႇယႂ်ႇမႃး၊ ၽိဝ်ၼင်ၵေႃႈၼႃမႃး၊ ၵူၺ်းၵႃႈ သဵၼ်ႈ/ဢဵၼ်/လွတ်ႇလိူတ်ႈသမ်ႉတေၸဵပ်း/မူၺ်ႈၶၢၼ်ၸႂ်လိူဝ်ႁႅင်း။
သင်ဝႃႈႁပ်ႉယူတ်းယႃတီႈမေႃယႃၶဝ်ၸိုင် တေလႆႈၸႂ်ႉၶၢဝ်းယၢမ်းမွၵ်ႈ 6 ပီၼႆႉ ၸိူဝ်ႉမႅင်းတိူၵ်ႇၸိူဝ်း ၼၼ်ႉၸင်ႇတေမူၺ်ႉတၢႆတၢင်းပဵၼ်ႁၢႆၶၢတ်ႇ ဝႃႈၼႆဝႆႉ။
ၼင်ႇႁိုဝ်တေဢမ်ႇပဵၼ် တၢင်းပဵၼ်တိၼ်ၸၢင်ႉၼၼ်ႉ ထုၵ်ႇလီလုမ်းလႃးလုၵ်ႈဢွၼ်ႇလႅင်လီလီ၊ ယႃႇပၼ် ယုင်းၶူပ်း၊ ႁႂ်ႈၵၢင်မုင်းသုတ်းၼွၼ်း ၊ ပေႃးၾၢႆႇပၢႆးယူႇလီ လူင်းပိုၼ်ႉတီႈ သမ်းၶဵမ်/လဵင်ႉယႃႈယႃ ႁႄႉၵင်ႈ တၢင်းပဵၼ် (ၵႃႇၵွႆႇသေး) ၸိုင် ႁႂ်ႈဢဝ်လုၵ်ႈဢွၼ်ႇၸဝ်ႈၵဝ်ႇၵႂႃႇႁပ်ႉသမ်း/ ၵိၼ်ၵူႈၵမ်း ၾၢႆႇပၢႆးယူႇလီ တိုၵ်းသူၼ်းဝႆႉၼင်ႇၼႆ။
ၼႂ်းလုမ်ႈၾႃႉၼႆႉ ၵူၼ်းပဵၼ်တၢင်းပဵၼ်တိၼ်ၸၢင်ႉၼႆႉမီးယူႇ 1400 လၢၼ်ႉၵေႃႉ။ ၼႂ်းၼၼ်ႉ ၵူၼ်းမိူင်း ဢႅပ်ႉၾရိၵ လႄႈၵုၼ်တိူၵ်ႈဢေႊသျႃႊ ပဵၼ်ၼမ်သုတ်း။
တွၼ်ႈတႃႇဢေးလိူၼ် ယူႇဝၢၼ်ႈသၢၵ်ႈတေႃး တေလႆႈႁပ်ႉယူတ်းယႃၼၼ်ႉ သင်ဝႃႈၸဝ်ႈၽူႈမီးၼမ်ႉၸႂ် ၶႂ်ႈယိုၼ်ႈငိုၼ်းၵမ့်ထႅမ်ၼႆၸိုင် ၵပ်းသိုပ်ႇ လႆႈတီႈ လုင်းသေႃး ဝၢၼ်ႈသၢၵ်ႈတေႃး 09 422 018 985 သေ ဢုပ်ႇလၢတ်ႈတွင်ႈထၢမ်တႃႇသူင်ႇငိုၼ်းၵမ့်ၸွႆႈလႆႈယူႇဝႃႈၼႆ။


text:
သူၼ်ၶဝ်ႈၵၢပ်ႇသူၼ်ၼိုင်ႈ တီႈဢိူင်ႇလိၼ်လမ်ႁွင်ႇ ၸႄႈဝဵင်းယွင်ႁူၺ်ႈ ၺႃးၵူၼ်းဢမ်ႇႁူႉၾၢႆႇၽဝ်လႄႈ ၸဝ်ႈသူၼ်လူႉသုမ်းတႃႇၵႃႈၶၼ်ငိုၼ်း 40 သႅၼ်ပျႃးပၢႆ။
သူၼ်ၶဝ်ႈၵၢပ်ႇၼႆႉ ၺႃးၸုတ်ႇၽဝ်မိူဝ်ႈဝၼ်းတီႈ 11 /11/2022 ယၢမ်းဝၢႆးဝၼ်း 3 မူင်း။ ပဵၼ်သူၼ်ၶဝ်ႈၵၢပ်ႇ ၵူၼ်းဝၢၼ်ႈ ဢွင်ႇၶျၢမ်းသႃႇ။
ၸဝ်ႈသူၼ်ၶဝ်ႈၵၢပ်ႇလၢတ်ႈတီႈၽူႈတွႆႇႁွၵ်ႈဝႃႈ – “ ဝၼ်းၼၼ်ႉၶႃႈဢမ်ႇလႆႈၵႂႃႇသူၼ် ။ ၸဝ်ႈသူၼ်ႁိမ်းႁွမ်း ၼၼ်ႉႁၼ်ၾႆးမႆႈသေ ၸွႆႈၵၼ်ၶႄၾႆး။ မႆႈၵႂႃႇ တူၼ်ႈၶဝ်ႈၵၢပ်ႇ 3 ပုၼ်ႈ 2 ပုၼ်ႈၼႆႉၶႃႈဢေႃႈ။ ၽၼ်းၶဝ်ႈၵၢပ်ႇတႃႇ 3 ထူင်ၼၼ်ႉၶႃႈၼႃႇ။ ပေႃးၼပ်ႉတူၺ်းတင်းမူတ်းတႄႉ တေမီးၵႃႈၶၼ်တင်းမူတ်း 40 သႅၼ်ပျႃးၼႆႉၶႃႈဢေႃႈ။ ”ဝႃႈၼႆ။
ပဵၼ်ၽႂ်ၵေႃႉၸုတ်ႇၽဝ်၊ ၽဝ်ယွၼ်ႉသင်ၼႆ ယူႇတီႈၸဝ်ႈသူၼ်ၶဝ်ႈၵၢပ်ႇယင်းပႆႇႁူႉ ဝႃႈၼႆ။
“ ၵူၼ်းၵႂႃႇၵၢၼ်ႉၶဝ်ႈၵၢပ်ႇတီႈ သူၼ်ႁိမ်းႁွမ်းၼၼ်ႉလၢတ်ႈဝႃႈ မိူၼ်ၵူၼ်း ၵႂႃႇၵၢင်ၼူၶဝ်ၽဝ်ၵေႃႈမီးမီး၊ မၢင်ၵေႃႉလၢတ်ႈဝႃႈ ၵူၼ်းၵိၼ်ယႃႈၶဝ်ၽဝ်ၵေႃႈမီးမီး။ ၸဝ်ႈသူၼ်တႄႉ မၼ်းၵေႃႈဢမ်ႇတွၼ်ႉမီးဝႃႈ ဢမ်ႇမႅၼ်ႈၵေႃႉၼၼ်ႉၵေႃႉၼႆႉလႄႈ ပဵၼ်ၽႂ်မႃးၽဝ်မၼ်းယင်းဢမ်ႇႁူႉၶႃႈဢေႃႈ ” ၸဝ်ႈသူၼ်ႁိမ်းႁွမ်းသူၼ်ၶဝ်ႈၵပ်ႇထုၵ်ႇၽဝ်ၼၼ်ႉလၢတ်ႈၼင်ႇၼႆ။
တီႈဢိူင်ႇလိၼ်လမ်ႁွင်ႇ ဝဵင်းယွင်ႁူၺ်ႈၼႆႉၵႆႉမီးၵူၼ်းလၵ်ႉၶဝ်ႈၵၢပ်ႇ ၊ ၵႆႉမီးၵူၼ်းၵိၼ်လဝ်ႈမဝ်းယႃႈၶဝ်ႈလၵ်ႉၶဝ်ႈၵၢပ်ႇဢဝ်ၵႂႃႇၶၢႆၵိၼ် ၊ ႁဵတ်းႁႂ်ႈၸဝ်ႈသူၼ်ပေႃးလႆႈၾၢင်ႉတူဝ်သေၵႂႃႇပႂ်ႉဢဝ်ႁူမ်ႇလူမ်ႈပၼ် ၵူႈဝၼ်းၶိုၼ်း။
ၵူၼ်းလၵ်ႉၵူၼ်းမဝ်းယႃႈၸိူဝ်းၼႆႉ ၸုမ်းပျီႇတူႉၸိတ်ႉပဢူဝ်း PNO/PNA ၵႆႉဢႅဝ်ႇႁႃတီႉၺွပ်းပၼ်တူတ်ႈတၢမ်ႇသေတႃႉ ၶိုၼ်းယွၼ်းၵိၼ်ထႆၵိၼ်ငိုၼ်းတီႈၵူၼ်းဝၢၼ်ႈ ၵူၼ်းမဝ်းၸိူဝ်းၼၼ်ႉသေ ၶိုၼ်းပွႆႇပၼ်လႄႈ ၵူၼ်းမဝ်းလဝ်ႈမဝ်းယႃႈ လိူင်ႇၼမ်ၽႄႈဝႆး ဢၼ်ႇၸၢင်ႈႁႄႉၵင်ႈလႆႈသေပွၵ်ႈ။


text:
ပလေႃး၊ ၸႄႈဝဵင်း
ၸႄႈဝဵင်းပလေႃး (မၢၼ်ႈ: ပုလောမြို့နယ် ; ဢိင်းၵလဵတ်ႈ: Palaw Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်ၶဝ်ႈပႃးဝႆႉ တီႈၼႂ်း ၸႄႈတွၼ်ႈမျဵၵ်ႉ၊ ၸႄႈတိူင်းတၼိၼ်းတႃႇယီႇ၊ မိူင်းမျၢၼ်ႇမႃႇၼၼ်ႉယဝ်ႉ။ တီႈၼႂ်းၸႄႈဝဵင်းပလေႃးၼႆႉ ၶဝ်ႈပႃး ဝဵင်းပလ၊ ဝဵင်းပလေႃး လႄႈ ဝဵင်းပလွၵ်ႉ ၸိူဝ်းၼႆႉသေ ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းပလေႃးယဝ်ႉ။[2] ၸွမ်းလူၺ်ႈ သဵၼ်ႈမၢႆ မိူဝ်ႈပီ 2011 ၼၼ်ႉသေ တီႈၸႄႈဝဵင်းပလေႃးၼႆႉ မီးႁူင်းယႃၸႄႈဝဵင်း ဢၼ်ၵူႇၶဝ်ႈ 50 ၼၼ်ႉ ဢၼ်ၼိုင်ႈ၊ ႁူင်းယႃဢိူင်ႇ ဢၼ်ၵူႇၶဝ်ႈ 16 ၼၼ်ႉ 16 ဢၼ်၊ ႁွင်ႈပၢႆးယူႇလီ မႄႈ လႄႈ လုၵ်ႈဢွၼ်ႇ ဢၼ်ၼိုင်ႈ၊ ႁွင်ႈပၢႆးယူႇလီႇၸႄႈဝဵင်း ဢၼ်ၼိုင်ႈ၊ ႁွင်ႈပၢႆးယူႇလီဝၢၼ်ႈၼွၵ်ႈ ႁူၵ်းဢၼ်လႄႈ ႁွင်ႈပၢႆးယူႇလီၽႄဝၢၼ်ႈၼွၵ်ႈ မီး 15 ဢၼ်ယဝ်ႉ။[3]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 54.
- ↑ "Tanintharyi Region PCodes", ယူႇၼိတ်ႉလွင်ႈၸတ်းၵၢၼ် ၶေႃႈမုၼ်းမျၢၼ်ႇမႃႇ (MIMU), September 2017, archived from the original on 4 March 2019, retrieved 19 December 2017
- ↑ http://www.mrtv3.net.mm/newpaper/159newsn.pdf[permanent dead link] Page 11 Column 2
- Pages with non-numeric formatnum arguments
- All articles with dead external links
- Articles with dead external links since August 2021
- ပွင်ႈၵႂၢမ်း ၸိူဝ်းဢၼ်မီးဝႆႉတီႈၼႂ်း ထႅမ်းပလဵၵ်ႉ ဢၼ်ပႃႇရႃႇမီႇတႃႇဝၼ်းၶၢဝ်း ဢမ်ႇမၢၼ်ႇမႅၼ်ႈး
- Coordinates on Wikidata
- ပွင်ႈလိၵ်ႈပွတ်းတင်းသဵင်ႈ
- ပွင်ႈၵႂၢမ်းပွတ်း ပထဝီႇ မိူင်းမျၢၼ်ႇမႃႇ
- ၸႄႈဝဵင်းၸိူဝ်းမီးၼႂ်း ၸႄႈတွၼ်ႈမျဵၵ်ႉ
- ၸႄႈတိူင်းတၼိၼ်းတႃႇယီႇ


text:
တပဵၵ်ႉၵျိၼ်း၊ ဝဵင်း
ဝဵင်းတပဵၵ်ႉၵျိၼ်း (မၢၼ်ႈ: သပိတ်ကျင်း), (ဢိင်းၵလဵတ်ႈ: Thabeikkyin) ၼႆႉ ပဵၼ်ဝဵင်း ဢၼ်မီးတီႈၼႂ်း ၸႄႈတွၼ်ႈပၢင်ႇဢူး၊ ၸႄႈတိူင်းတႃႈလိူဝ်ႇ၊ မိူင်းမျႅၼ်ႇမႃႇ ယဝ်ႉ။ ပဵၼ်ဝဵင်းပၵ်းလုမ်းၸႄႈဝဵင်း တႃႇ ၸႄႈဝဵင်းတပဵၵ်ႉၵျိၼ်းယဝ်ႉ။ ပဵၼ်ဝဵင်းႁိူဝ်းသိူၵ်ႈ ဢၼ်မီးၽၢႆႇသၢႆႉၽင်ႇ မႄႈၼမ်ႉၵဵဝ်ယဝ်ႉ။
ပဵၼ်ဝဵင်းၾူၼ်ဢေႇသေ မီးၾိင်ႈၾႃႉယႃႇသီႇမႆႈႁႅင်းယဝ်ႉ။ တၢင်းပီၼႆႉ တၢင်ႉၼမ်ႉၾူၼ် လႆႈ 44 ၼိဝ်ႉၵူၺ်း။ ႁူမ်ႈဝႃႈ မီး လွင်ႈၵပ်းသိုပ်ႇၵႂႃႇမႃးတင်း ၸႄႈမိူင်းၶၢင်၊ မိူင်းတႆး ပွတ်းႁွင်ႇသေတႃႉ ၵူၼ်းယူႇၼႂ်းဝဵင်းၼႆႉ ပဵၼ်ၵူၼ်းၸၢဝ်းၶိူဝ်းမၢၼ်ႈ ၵမ်ႉၼမ်ၵူၺ်း။
မိူဝ်ႈပၢၼ်လူင်ပွင်ၸိုင်ႈဢင်းၵိတ်ႉၶဝ် တိုၵ်ႉႁႃသိမ်းဢဝ် မိူင်းမၢၼ်ႈပွတ်းၼိူဝ်ၼၼ်ႉ ဝဵင်းတပဵၵ်ႉၵျိၼ်းၼႆႉ ပဵၼ်ႁူးၶဝ်ႈဢွၵ်ႇသၢႆတၢင်းၼမ်ႉ ၵႂႃႇၸူး မိူင်းၵုတ်ႈ မေႃႇသႅင်ၼၼ်ႉယဝ်ႉ။ ယွၼ်ႉပိူဝ်ႈ တွၼ်ႈတႃႇ လူလွမ်ပႂ်ႉတူၺ်း လိၼ်မေႃႇသႅင်ၼႆ လႆႈတမ်းဝႆႉ တပ်ႉသိုၵ်းလႄႈ ပလိၵ်ႈလႄႈ မိူဝ်ႈၵူႈပွၵ်ႈၼႆႉ ႁူဝ်ႁိူၼ်းၵူၼ်းၵိုၼ်းၼမ်သေၼႆႉယဝ်ႉ။
ဝဵင်းတပဵၵ်ႉၵျိၼ်းမိူဝ်ႈၵူႈပွၵ်ႈၼႆႉ ပႃးၼႂ်းၸႄႈတွၼ်ႈမေႃႇသႅင်သေ ပဵၼ်ဝဵင်းပၵ်းလုမ်း ၶုၼ်ပွင်ၼႃႈလိၼ် ၸႄႈတွၼ်ႈၽႄတပဵၵ်ႉၵျိၼ်းမႃးယဝ်ႉ။ ဝၢႆးၼႆႉမႃးၶိုၼ်း လႅၵ်ႈလၢႆႈ ၸႄႈတွၼ်ႈၽႄတပဵၵ်ႉၵျိၼ်းသေ ဢဝ်သႂ်ႇၶဝ်ႈၼႂ်း ၸႄႈတွၼ်ႈၵၢတ်ႇသႃႇ မႃးယဝ်ႉ။ ဝၢႆးၼႆ့ ယွၼ်ႉ တပဵၵ်ႉၵျိၼ်းၼႆႉ ပဵၼ်မႃးၸႄႈဝဵင်း တီႈၼႂ်း ၸႄႈတွၼ်ႈသူၺ်ႇပူဝ်ႇ မႃးသေ ထိုင်မႃး 1965 လိူၼ်ဢွၵ်ႇထူဝ်ပႃႇ 1 ဝၼ်းမႃး တင်း ၸႄႈဝဵင်းမိူင်းၵုတ်ႈ သေ ထုၵ်ႇဢဝ်သႂ်ႇၶဝ်ႈတီႈၼႂ်း ၸႄႈတွၼ်ႈတႃႈလိူဝ်ႇသေ ယၢမ်းလဵဝ်တႄႉ ၶဝ်ႈပႃးၼႂ်း ၸႄႈတွၼ်ႈပၢင်ႇဢူးယဝ်ႉ။ ၼႃႈလိၼ်ၸႄႈဝဵင်းၼႆႉ ဢမ်ႇမီးၼႃႈလိၼ်ပဵင်းသေ ၽၢႆႇပွတ်းဢွၵ်ႇၼႆႉ သုင်ၶိုၼ်ႈၵႂႃႇၸူး ဝဵင်းမိူင်းၵုတ်ႈယဝ်ႉ။ လိၼ်ၽၢႆႇတႂ်ႈ ၸႄႈဝဵင်းၼႆႉ ၵမ်ႉၼမ်ပဵၼ်လိၼ်ႁိၼ်ထုၼ်ယဝ်ႉ။
သၢႆတၢင်းၵပ်းသိုပ်ႇတိတ်းတေႃႇ[မႄးထတ်း | မႄးထတ်းငဝ်ႈငႃႇ]
သဵၼ်ႈသၢႆတၢင်းၵပ်းသိုပ်ႇတိတ်းတေႃႇ ဝဵင်းတပဵၵ်ႉၵျိၼ်းၼႆႉ တေလႆႈဝႃႈ ဢမ်ႇပေႃးႁၢႆႉၸႃႉၼႃႇၼင်ႇၵဝ်ႇ။ တင်း ဝဵင်းတႃႈလိူဝ်ႇသေ ပေႃးဢဝ် ၶၢဝ်းတၢင်းသၢႆၼမ်ႉဝႃႈ ၵႆယၢၼ် 77 လၵ်းယဝ်ႉ။ ဢၼ်ပဵၼ်ႁိူဝ်းလူင် ဢၼ်ၸုမ်း ၵၢၼ်တေႃႉသူင် သၢႆၼမ်ႉၼႂ်းမိူင်းပိူင်ႇ ဢၼ်လဵၼ်ႈ တႃႈလိူဝ်ႇ မၢၼ်ႈမေႃႇ၊ ၸႄႈၼႃး ၼၼ်ႉၵေႃႈ ၼိုင်ႈဝူင်ႈၼိုင်ႈပွၵ်ႈ မႃးသိူၵ်ႈတီႈ ဝဵင်းတပဵၵ်ႉၵျိၼ်းယူႇယဝ်ႉ။ လိူဝ်သေၼၼ်ႉဢမ်ႇၵႃး ဢၼ်ပဵၼ် ႁိူဝ်းဢွၼ်ႇ ဢၼ်ၶိုၼ်ႈၶိုၼ်ႈလူင်းလူင်း တႃႈလိူဝ်ႇ တပဵၵ်ႉၵျိၼ်းၵေႃႈမီးယဝ်ႉ။ ပေႃးဢဝ်တၢင်းလိၼ်ဝႃႈ လုၵ်ႉဢဝ်တီႈ မေႃႇသႅင် ဝဵင်းမိူင်းၵုတ်ႈ သေ ဢဝ်တၢင်းလူတ်ႉၵႃးဝႃႈ ၵႆယၢၼ် 60 လၵ်း၊ လုၵ်ႉတီႈၼၼ်ႈ ၶိုၼ်းၵႂႃႇလႆႈ မိူင်းမိတ်ႈ၊ မၢၼ်ႈမေႃႇ၊ ၸႄႈၼႃး ၶိုၼ်ႈၵႂႃႇၸူး ၸႄႈမိူင်းၶၢင်၊ ၶိုၼ်းသိုပ်ႇၵႂႃႇလႆႈ ၵျွၵ်းမႄး၊ သီႇပေႃႉ မိူင်းတႆးပွတ်းႁွင်ႇ ၸိူဝ်းၼႆႉယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၅၈.


text:
ၽူႈၵွၼ်းပွၵ်ႉယွမ်ႇ လႄႈ ပလိၵ်ႈမၢၼ်ႈ ဝဵင်းတႃႈၶီႈလဵၵ်း လိုပ်ႈလမ်းတီႉၺွပ်း ၵူၼ်းၼုမ်ႇသၢမ်ၵေႃႉ ဢၼ်ပႃးမိတ်ႈပႃးလႅဝ်း ၽၼ်းလွၵ်ႇငိူတ်ႈၸူၼ်ရူတ်ႉၶိူင်ႈ ၵူၼ်းမဵတ်းပႃ တီႈပၢင်ပေႃႉၵွပ်ႉၾ် Regina ဝဵင်းတႃႈၶီႈလဵၵ်း။
ၵူၼ်းယိပ်းမိတ်ႈယိပ်းလႅဝ်းၸုမ်းၼၼ်ႉ ၸူၼ်ဢဝ်ရူတ်ႉၶိူင်ႈၵူၼ်းမဵတ်းပႃမိူဝ်ႈဝၼ်းတီႈ 25/9/2022 ၊ ၵူၺ်းၵႃႈ ၵူၼ်းဝၢၼ်ႈလိုပ်ႈလမ်းလႄႈ ၸူၼ် 3 ၵေႃႉ ပွႆႇပႅတ်ႈရူတ်ႉၶိူင်ႈယဝ်ႉလႅၼ်ႈပၢႆႈ။
ထိုင်ဝၼ်းတီႈ 26/9/2022 ၵွၼ်းဢိူင်ႇၵၢင်ႉၵႄႇဢိၵ်ႇတၢင်းပလိၵ်ႈမၢၼ်ႈ သိုပ်ႇလမ်းတီႉၺွပ်းလႆႈ ၼႂ်းဝဵင်းတႃႈၶီႈလဵၵ်း ၵူၺ်းၼင်ႇၵဝ်ႇ၊ ဢမ်ႇတၼ်းပၢႆႈလွတ်ႈ ။
ၸူဝ်းသီႇႁထုၼ်း(ႁွင်ႉ)သေးပႄး ၺႃးၺွပ်းတီႈပႃႇႁဵဝ်ႈၵဝ်ႇႁိမ်းသၢပ်ႇဝဵင်း ၊ ဢွင်ႇသီႇႁ(ႁွင်ႉ)မူၺ်းၼီႇ လႄႈ ဢွင်ႇၸေႃႇ(ႁွင်ႉ)သုတ်ႉၵျႄႇ ၺႃးၺွပ်းတီႈၶႅပ်ႇဝဵင်းတီႈၼိုင်ႈ ၊ ယၢမ်းလဵဝ်ၺႃးၵုမ်း ၶင်တူဝ် ဝႆႉ တီႈႁူင်းပလိၵ်ႈ ၸႄႈဝဵင်းတႃႈၶီႈလဵၵ်း။
ၵူၼ်းၼုမ်ႇတႃႈၶီႈလဵၵ်းၵေႃႉၼိုင်ႈလၢတ်ႈဝႃႈ “တီႉလႆႈၸိူင်ႉၼၼ်လီယဝ်ႉ။ တေၵႂႃႇလႂ်မႃးလႂ်ၵေႃႈယၢပ်ႇၼႃႇ ။ လႆႈၾၢင်ႉတူၺ်းၵူၼ်းယူႇတႃႇသေႇဢေႃႈ ၵူဝ်ပဵၼ်ၵူၼ်းႁၢႆႉ။ ၵူၺ်းၼႃႇ တီႉလႆႈၵႃႈၼႆႉၵူၺ်း ပေႃးပႆႇတီႉလႆႈ ၸုမ်းၶဝ်တင်းသဵင်ႈတႄႉပႆႇယဝ်ႉယႃႇၵတ်းၸႂ်။ဢၼ်လၵ်ႉဢၼ်လိူတ်ႈတိုၼ်းတေမီးယူႇယဝ်ႉဝႃႈ၊မိူၼ်ၼင်ႇရူတ်ႉၶိူင်ႈႁၢႆၸိူဝ်းၼႆႉ ၽႂ်လၵ်ႉ ယဝ်ႉၵေႃႈ ၶၢႆတေႃႇၽႂ်ၶိုၼ်းဢၼ်ဝႃႈၼၼ်ႉ ပလိၵ်ႈၶဝ်လီ သွၵ်ႈႁူႉဝႆးဝႆးယဝ့်” ဝႃႈၼႆ။
ၼႂ်းဝဵင်းတႃႈၶီႈလဵၵ်းၼႆႉ သင်ဝႃႈ ၵိုတ်းၸွတ်ႇ ရူတ်ႉၶိူင်ႈ လူၺ်ႈဢမ်ႇလွၵ်ႉၶတ်းသေႃးႁူဝ်မၼ်းဝႆႉ တိုၼ်းႁၢႆ။ တေႃႈၼင်ႈလွၵ်ႉသေႃးမၼ်းဝႆႉယင်းဢမ်ႇလွတ်ႈ။ ပလိၵ်ႈ၊ သိုၵ်း ၸိူဝ်းၶႂ်ႈၽွင်းငမ်းမိူင်း ဢမ်ႇတွၼ်ႉဢဝ်ပုၼ်ႈၽွၼ်း ႁႃပၼ်လႆႈၶိုၼ်းသေပွၵ်ႈ ၵူၼ်းတႃႈၶီႈလဵၵ်း ၶၢင်းပွင်ႉၼင်ႇၼႆ။
ၼႂ်းၸႄႈဝဵင်းတႃႈၶီႈလဵၵ်းၼႆႉ ၵူၼ်းႁၢႆႉၵူၼ်းၸူၼ်လိူင်ၼမ်မႃးၵူႈဝၼ်း မိူဝ်ႈဝၼ်းတီႈ 24/9/2022 ၼၼ်ႉ ၼၢင်းယိင်းသွင်ၵေႃႉ ၺႃးၵူၼ်းႁၢႆႉဢဝ်မိတ်ႈငႃသေ ႁိမ်ဢဝ် ရူတ်ႉၶိူင်ႈလႄႈၾူၼ်းၵပ်းတူဝ် ၽွင်းၵႂႃႇဝႆႈၽြႃး တီႈဝတ်ႉပုင်ႇလူဝ်ႉ။မိူဝ်ႈဝၼ်းတီႈ 25/9/2022 သမ်ႉ ၵူၼ်းၼုမ်ႇမဵတ်းပႃတီႈၼွင် ႁိမ်းပၢင်ပေႃႉၵွပ်ႉၾ် Regina ၺႃးၵူၼ်းၸူၼ်သၢမ်ၵေႃႉလမ်းၽၼ်းလွၵ်ႇငိူတ်ႈႁိမ်ဢဝ်ရူတ်ႉၶိူင်ႈ ထိုင်တီႈၸဝ်ႈရူတ်ႉၶိူင်ႈမၢတ်ႇၸဵပ်းၵေႃႉၼိုင်ႈ။


text:
မိူဝ်ႈၼႆႉ 3/10/2022 ယၢမ်းၵၢင်ဝၼ်းမွၵ်ႈ 12 မူင်း ၾႆးမႆႈႁိူၼ်းယေး ၵူၼ်းဝၢၼ်ႈ လင်ၼိုင်ႈ တီႈပွၵ်ႉ 8 ၾၢႆႇတႂ်ႈဝတ်ႉတပ်ႉဢူး ဝဵင်းတၢင်ႉယၢၼ်း ၸႄႈတွၼ်ႈလႃႈသဵဝ်ႈ ၸိုင်ႈတႆးပွတ်းႁွင်ႇ ယွၼ်ႉမေႃႈၾႆး (ဘက်ထရီ) သူဝ်ႊလႃႊသျွတ်ႉ ထုၵ်ႇမႆႈတင်းလင် လႄႈ လူႉသုမ်းၼမ်။
ၽူႈမီးပုၼ်ႈၽွၼ်း ၾၢႆႇၶႄၾႆး ဝဵင်းတၢင်ႉယၢၼ်း လၢတ်ႈတီႈၽူႈတွႆႇႁွၵ်ႈဝႃႈ – “ယွၼ်ႉမေႃႈၾႆးသူဝ်ႊလႃႊမႆႈႁႅင်းၼႆသေ သျွတ်ႉ မႆႈၼႆၶႃႈဢေႃႈ။ မိူဝ်ႈၽွင်းၾႆးမႆႈၼၼ်ႉ ၸဝ်ႈၶွင်ႁိူၼ်းမီးဝႆႉတင်းၼွၵ်ႈ ဢမ်ႇမီးၽႂ်ယူႇႁိူၼ်း။ ၵူၼ်းႁိမ်းႁွမ်းၵပ်းၸူးမႃးသေ ၸုမ်းႁဝ်းၶႃႈ ဢွၼ်ၵၼ်မႃးၸွႆႈၶႄ မွတ်ႇၵႂႃႇၶႃႈ”- ဝႃႈၼႆ။
ဢိင်ၼိူဝ် လွင်ႈႁိူၼ်းယေး ၵူၼ်းဝၢၼ်ႈ ထုၵ်ႇၾႆးမႆႈၼႆႉ ပဵၼ်ႁိူၼ်းၸၼ်ႉလဵဝ် မုင်းလဵၵ်းၽိူၵ်ႇ ၶူဝ်းႁိူၼ်းယေး ဢမ်ႇတၼ်းလႆႈ သင် လွင်ႈတုမ်ႉ တိူဝ်ႉၵူၼ်း မၢတ်ႇၸဵပ်းလူႉတၢႆတႄႉ ဢမ်ႇမီး ဝႃႈၼႆ။


text:
Thursday, March 12, 2020
ၽိုၼ်လိၵ်ႈႁူမ်ၸူမ်း ဢဝ်ၵုင်ႇမုၼ်ၸွမ်း တူၼ်ၶူးသြႃႇၸဝ်ႈလူင်ႁဝ်းၶဝ်ၵူႈၸဝ်ႈ ဢၼ်လႆႈႁပ်ႉၸုမ်ႈၶူး တီႈလူင်ပွင်ၸိုင်ႈမိူင်းႁူမ်ႈတုမ်မၢၼ်ႈ ယိုၼ်ႈၼွပ်ႈပၼ် မိူဝ်ႈဝၼ်းထိ 8/3/2020
ႁဝ်းၶႃႈ သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး တၢင်းသဵင်ႈ ႁူမ်ၸူမ်းဢဝ်ၵုင်ႇမုၼ်ၸွမ်း တူၼ်ၶူးသြႃႇၸဝ်ႈႁဝ်းၶဝ်ၵူႈၸဝ်ႈၵူႈတူၼ်ၵူႈပႃး ဢၼ်လႆႈႁပ်ႉၸုမ်ႈၶူး တီႈလူင်ပွင်ၸိုင်ႈ မိူင်းႁူမ်တုမ်မၢၼ်ႈ ယိုၼ်ႈၼွပ်ႈပၼ်ၼၼ်ႉယူႇတီႈၶႃႈဢေႃႈ။
ႁဝ်းၶႃႈ ယွၼ်းသူးပၼ်ႁႂ်ႈတူၼ်ၶူးသြႃႇ ၸဝ်ႈႁဝ်းၶဝ်ၵူႈၸဝ်ႈၵူႈတူၼ်ၵူႈပႃး ယူႇလီသုင်းဝၢၼ် သိုပ်ႇပွင်ၵၢၼ်သႃႇသၼႃႇ၊ ၸိူဝ်ႉၸၢတ်ႈ၊ ဝၢၼ်ႈမိူင်းႁဝ်းၵႂႃႇလႆႈၶၢဝ်းႁိုင်သေၵမ်းၶႃႈဢေႃႈ။
Posted by TSUSA
Subscribe to: Post Comments (Atom)


text:
ပွႆးႁူင်းၾႆးမိၼ် တီႈဝဵင်းလူင် တူၼ်ႈတီး ဢၼ်ယူႇတီႈ ၶွင်ႇသီႇသိုၵ်းမၢၼ်ႈ ယိုတ်းမိူင်း ဢွၼ်ႁူဝ်ၸတ်း ႁဵတ်းၼႆႉ လႆႈၸၢင်ႈ ၵူၼ်းမိူင်း ၶဝ်ႈႁူမ်ႈပိုတ်ႇပၢင်ပွႆးၸွမ်း 1 ၵေႃႉလႂ် 1 မိုၼ်ႇပျႃး။
မိူဝ်ႈဝႃး ဝၼ်းတီႈ 6/11/2022 ယူႇတီႈ ၶွင်ႇသီႇသိုၵ်းမၢၼ်ႈ ယိုတ်းမိူင်း ၸၢင်ႈၵူၼ်းမိူင်း ၶဝ်ႈႁူမ်ႈ ပိုတ်ႇပၢင်ပွႆးႁူင်းၾႆးမိၼ် (လိူၼ်သိပ်းသွင်မူၼ်း) တီႈပၢင်ႇဢဝုၺ်ႇယႃႇ ဝဵင်းတူၼ်ႈတီး ၸိုင်ႈတႆးပွတ်းၸၢၼ်း၊ ၸၢင်ႈၵႂႃႇ 1 ၵေႃႉလႂ် 1 မိုၼ်ႇပျႃး ၊ ႁႂ်ႈလႆႈႁၼ်ၵူၼ်းၶဝ်ႈႁူမ်ႈ မီးၼမ်ၵိုၼ်းၶွၼ်ႈဝႃႈၼႆ။
ၵူၼ်းၼုမ်ႇ ဝဵင်းတူၼ်ႈတီး ဢႃယု 20 ပၢႆ ၵေႃႉၼိုင်ႈ လၢတ်ႈတီႈၽူႈတွႆႇႁွၵ်ႈဝႃႈ – “ၸႂ်ႈၶႃႈဢေႃႈ ၶဝ်ၸၢင်ႈၵူၼ်းမိူင်းၵႂႃႇၶဝ်ႈပွႆး မိူဝ်ႈတႄႇမၼ်း 1 ၵေႃႉ 5,000 ပျႃး။ ၵမ်းလိုၼ်းမႃး 1 ၵေႃႉလႂ် 10,000 ပျႃး။ ဢၼ်ၶဝ်ႈၸၢင်ႈၵူၼ်းၵႂႃႇၶဝ်ႈႁူမ်ႈပၢင်ပွႆးၶဝ် ၼၼ်ႉ ႁႂ်ႈပွႆးၶဝ်ၵိုၼ်းၶႃႈဢေႃႈ ဢၼ်ၶဝ်ၸၢင်ႈၼၼ်ႉ ၼႂ်းဝၼ်းပိုတ်ႇပၢင်လႄႈ ဝၼ်းပိၵ်ႉပၢင်။ မိူဝ်ႈဝႃး ၶဝ်ပိုတ်ႇပၢင်ဢမ်ႇႁၼ် မီးၵူၼ်းၵိုၼ်းၶွၼ်ႈသင်ၶႃႈ။ မိူဝ်ႈဝႃး ယၢမ်းႁူဝ်ၶမ်ႈ ၵေႃႈမီးႁူင်းၾႆးမိၼ် ဢိတ်းဢွၼ်ႇၵူၺ်းၶႃႈ လၢႆလုၵ်ႈၵူၺ်းၵေႃႈဢမ်ႇႁူႉ”- ဝႃႈၼႆ။
ပွႆးႁူင်းၾႆးမိၼ် တီႈဝဵင်းလူင် တူၼ်ႈတီး ပီၼႆႉ တေၸတ်းႁဵတ်း တႃႇၶၢဝ်းတၢင်း 3 ဝၼ်း တႄႇဢဝ် ဝၼ်းတီႈ 7-9/11/2022 ။ ၵူႈပီ မိူဝ်ႈဝၢၼ်ႈမိူင်း ဢမ်ႇသုၵ်းၸိူင်ႉၼႆ တေၸတ်းတႃႇၶၢဝ်းတၢင်း 9 ၶိုၼ်း 10 ဝၼ်း။ တေမီးႁူင်းၾႆးမိၼ် ပွႆးၵၢင်ၶမ်ႈ၊ ၵၢင် ဝၼ်း ၸိူဝ်းၼႆႉ ၼပ်ႉႁူဝ်ပၢၵ်ႇလုၵ်ႈ။ တေမီးသူးရၢင်းဝလ်း တွၼ်ႈထႅင်ႈ ၸဵမ်ၸိူဝ်းၼႆႉ။
တီႈဝဵင်းလူင်တူၼ်ႈတီးၼႆႉ ယွၼ်ႉ ငဝ်းလၢႆးတၢင်းပဵၼ်ၶူဝ်ႊဝိတ်ႉ 19 ၽႄႈလၢမ်းႁႅင်းလႄႈ ငဝ်းလၢႆးဝၢၼ်ႈမိူင်းဢမ်ႇၼိမ်သေ ဢမ်ႇလႆႈၸတ်းႁဵတ်းပွႆးလူႇတူၼ်ႈၵထိၼ်မႃး မီးၶၢဝ်းတၢင်း 3 ပီယဝ်ႉ။
ၽူႈတူင်ႉၼိုင် ၼႂ်းတူင်ႇဝူင်းၵူၼ်း ဢႃယု 50 ပၢႆ ၵေႃႉၼိုင်ႈ တီႈဝဵင်းတူၼ်ႈတီး လၢတ်ႈတီႈၽူႈတွႆႇႁွၵ်ႈဝႃႈ – “တီႈဝဵင်းတူၼ်ႈ တီးၼႆႉ ဢၼ်ႁူမ်ႈၵၼ် ႁၢမ်တူၼ်ႈၵထိၼ်သေ လဵပ်ႈဝဵင်းၵူၼ်းပေႃးၶွၼ်ႈၸိူင်ႉၼၼ်ၼၼ်ႉ ဢမ်ႇလႆႈၸတ်းႁဵတ်းမႃး မီး 3 ပီ ယဝ်ႉ။ ၵူၺ်းၵႃႈ ပွၵ်ႉၽႂ်ပွၵ်ႉမၼ်း ႁဵတ်းတူၼ်ႈၵထိၼ် ႁင်းၽႂ်မၼ်းသေ ၵႂႃႇလူႇတၢၼ်း တီႈဝတ်ႉၵျွင်းၽႂ်မၼ်းႁဵတ်းၼၼ်ၵူၺ်း။ ယွၼ်ႉငဝ်းလၢႆး ဝၢၼ်ႈမိူင်းဢမ်ႇလီၼၼ်ႉၶႃႈယဝ်ႉ”- ဝႃႈၼႆ။
မိူဝ်ႈဝၢၼ်ႈမိူင်း ပႆႇသုၵ်ႉသၵ်ႉ တၢင်းပဵၼ်ၶူဝ်ႊဝိတ်ႉ ဢမ်ႇလိူင်ႇ ၸိူင်ႉၼႆၼႆႉ တီႈဝဵင်းတူၼ်ႈတီးၼႆႉ ပေႃးထိုင်ၶၢဝ်းလိူၼ်သိပ်းသွင် မႃးၸိုင် ၸဵမ်ၵူႈႁူင်းႁဵၼ်း၊ ၵူႈပွၵ်ႉလႄႈ ပႃးၸဵမ်ပီႈၼွင်ႉပဢူဝ်း ၸိူဝ်းၼႆႉ ႁဵတ်းတူၼ်ႈၵထိၼ် မႃးႁူမ်ႈၵၼ်သေ လဵပ်ႈဝဵင်း ၼႆ ၼႆယဝ်ႉ။


text:
ၵမမွင်း၊ ဝဵင်း
ဝဵင်းၵမမွင်း (မၢၼ်ႈ: ကမမောင်းမြို့) ; (ဢိင်းၵလဵတ်ႈ: Kamamaung) ၼႆႉ ပဵၼ်ဝဵင်း ဢၼ်မီးၸၼ်ႉၸႄႈဝဵင်း ဝဵင်းၼိုင်ႈ ဢၼ်ၶဝ်ႈပႃးဝႆႉတီႈၼႂ်း ၸႄႈတွၼ်ႈၽႃပွၼ်၊ ၸႄႈမိူင်းယၢင်း၊ မိူင်းမျၢၼ်ႇမႃႇၼၼ်ႉယဝ်ႉ။ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း ဢၼ်ၵဵပ်းမိူဝ်ႈပီ 2014 ၼၼ်ႉသေ ႁူဝ်ၼပ်ႉၵူၼ်း တီႈၸႄႈဝဵင်းၽႄတင်းဢၼ်ၼႆႉ မီးယူႇ 20,895 သေ ႁူဝ်ၼပ်ႉၵူၼ်းၼိူဝ်ဝဵင်းၼႆႉ မီး 13,992 ၵေႃႉယဝ်ႉ။[1]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ 1.0 1.1 (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်းာ, သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆႉ-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 51.


text:
ႁူင်းႁဵၼ်းပရႁိတလွႆလွမ်ႉ ဝဵင်းတၢင်ႉယၢၼ်း ဢၼ်မီးလုၵ်ႈဢွၼ်ႇႁဵၼ်းလိၵ်ႈဝႆႉ 90 ပၢႆၼၼ်ႉ ယၢမ်းလဵဝ် ထူပ်းတၢင်းယၢပ်ႇၽိုတ်ႇ တႃႇလဵင်ႉလူၵၼ်လႄႈ တီႈယူႇတၼ်းသဝ်း ဢွင်ႈႁဵၼ်း ပႆႇၵုမ်ႇထူၼ်ႈ ယွၼ်းမွၵ်ႇထိုင် ပီႈၼွင်ႉတီႈၸမ်ၵႆ ၶဝ်ႈႁူမ်ႈၵမ်ႉၸွႆႈ။
ႁူင်းႁဵၼ်းပရႁိတလွႆလွမ်ႉၼႆႉ မီးၾၢႆႇၸၢၼ်းဝဵင်း တၢင်ႉယၢၼ်း ယၢၼ်ဝဵင်းမွၵ်ႈ 1 လၵ်း မီးလုၵ်ႈဢွၼ်ႇႁဵၼ်း 90 ပၢႆ မေႃသွၼ်မွၵ်ႈ 10 ၵေႃႉ ပၼ်ႇပုတ်ႈၵၼ်သေ ပူင်သွၼ်ပၼ်ယူႇ မီးၶၢဝ်းတၢင်း 4 ပီပၢႆယဝ်ႉ ။ ယၢမ်းလဵဝ် ထူပ်းတၢင်းယၢပ်ႇ ၽိုတ်ႇ လွင်ႈၵိၼ်ယႅမ်ႉလဵင်ႉလူလုၵ်ႈဢွၼ်ႇၵူႈဝၼ်း၊ ဢွင်ႈတီႈၼွၼ်း၊ ႁွင်ႈၽၢႆႈ၊ ႁွင်ႈႁဵၼ်းလႄႈ ငိုၼ်းလိူၼ်မေႃသွၼ် ၸိူဝ်းၼႆႉ ဢမ်ႇၵုမ်ႇထူၼ်ႈ ၼႆယဝ်ႉ။
ၽူႈပွင်ၵၢၼ်ႁူင်းႁဵၼ်း ပရႁိတလွႆလွမ် ဝဵင်းတၢင်ႉယၢၼ်း လၢတ်ႈတီႈၽူႈတွႆႇႁွၵ်ႈဝႃႈ – “လွင်ႈယၢပ်ႇၽိုတ်ႇၼႆႉ မီးတင်းၼမ်ၶႃႈ။ ငိုၼ်းလိူၼ်တႃႇ ၵမ်ႉၸွႆႈမေႃသွၼ် ဢမ်ႇၵုမ်ႇထူၼ်ႈယဝ်ႉ။ လွင်ႈၵိၼ်ယႅမ်ႉလုၵ်ႈဢွၼ်ႇ 90 ပၢႆၵေႃႈ ထူပ်းတၢင်းယၢပ်ႇၽိုတ်ႇမႃးႁၢဝ်ႈႁႅင်းယဝ်ႉ။ ႁွင်ႈႁဵၼ်းႁွင်ႈ ဢၢပ်ႇၼမ်ႉ ထၢင်ၽၢႆႈ တီႈၼွၼ်း ၸိူဝ်းၼႆႉၵေႃႈ ဢမ်ႇၵုမ်ႇထူၼ်ႈၶႃႈ ၵပ်ႉၵိၼ်းၸႂ်ႁႅင်းၼႃႇၶႃႈ လူဝ်ႇတၢင်းၸွႆႈထႅမ်တင်းၼမ်ၶႃႈဢေႃႈ”- ဝႃႈၼႆ။
ယၢမ်းလဵဝ် သဵၼ်ႈတၢင်း တႃႇတေၶိုၼ်ႈၸူးႁူင်းႁဵၼ်းၼၼ်ႉ တိုၵ်ႉသိူဝ်ႇယၢင်ဝႆႉယူႇ ပႆႇယဝ်ႉ။ တၢင်း ၵႂၢင်ႈသဵၼ်ႈတၢင်း တေမီး 18 ထတ်း၊ တၢင်းယၢဝ်း 1,000 ထတ်း ။ ၼႆႉၵေႃႈ လူဝ်ႇတၢင်းၸွႆႈထႅမ်ႁၢဝ်ႈႁႅင်း ။ ငိုၼ်းတႃႇတေသိုဝ်ႉ မၢၵ်ႇႁိၼ်မၢၵ်ႇသၢႆး တႃႇတေပၼ်ၵႃႈႁႅင်းၵူၼ်းႁဵတ်းၵၢၼ် ၸိူဝ်းၼႆႉၵေႃႈ တိုၵ်ႉမီးတၢင်းယၢပ်ႇၽိုတ်ႇထႅင်ႈတင်းၼမ်။
ႁူင်းႁဵၼ်းပရႁိတ လွႆလွမ်ႉၼႆႉ ပိုတ်ႇမႃးတႃႇပၼ်တိုဝ်ႉတၢင်းလုၵ်ႈဢွၼ်ႇၸိူဝ်းႁၢမ်းသုၼ်ႇလႆႈႁဵၼ်းလိၵ်ႈလၢႆး၊ ႁပ်ႉသွၼ်ပၼ် ပၺ်ႇၺႃႇ၊ လဵင်ႉလူ၊ ပၼ်တီႈယူႇတၼ်းသဝ်း တီႈၼွၼ်း ၸိူဝ်းၼႆႉပႃး။
“ၵၢၼ်ၸိူဝ်းၼႆႉ ပဵၼ်တႃႇၵၢၼ်ၵူၼ်းတင်းၼမ်လႄႈ ႁဝ်းၶႃႈ ၸုမ်းပွင်ၵၢၼ်ႁူင်းႁဵၼ်း ယွၼ်းမႅတ်ႉတႃႇ ထိုင်ၵူၼ်းမိူင်းတၢင်ႉယၢၼ်းသေဢမ်ႇၵႃး ပီႈ ၼွင်ႉတီႈၸမ်ၵႆ တၢင်ႇဝဵင်းၶႅၼ်းတေႃႈ မႅတ်ႉတႃႇဢီးလူ ထိုင်လုၵ်ႈဢွၼ်ႇႁဵၼ်းႁဝ်းၶႃႈသေ မႃးႁူမ်ႈၵမ်ႉၸွႆႈထႅမ် ၵႃႈၼင်ႇပွင်ပဵၼ်လႆႈ ၼမ်ဢေ သေၵမ်းၶႃႈ။ ယွၼ်းမွၵ်ႇထိုင် ၵူႈၵေႃႉၵူႈၸဝ်ႈၵူႈၵူၼ်းၶႃႈ”- ၽူႈပွင်ၵၢၼ်ႁူင်းႁဵၼ်း ပရႁိတလွႆလွမ် တိုၵ်းသူၼ်းလၢတ်ႈၼႄၼင်ႇၼႆ။
ႁူင်းႁဵၼ်းပရႁိတ လွႆလွမ်ႉတႃႇပၢႆးပၺ်ႇၺႃႇၼႆႉ ယူႇတီႈၸဝ်ႈသင်ၶ၊ ၸုမ်းဝူင်းမဵတ်ႉတႃႇ၊ ပႃႇတီႇႁူဝ်သိူဝ်လႄႈ ၵူၼ်းမိူင်းပိုၼ်ႉတီႈ တၢင်ႉယၢၼ်း ႁူမ်ႈၵၼ်သေ ပိုတ်ႇပၼ်လႄႈပူၵ်းပွင်မႃးလႆႈၶၢဝ်းတၢင်း 4 ပီယဝ်ႉ။ ၶၢဝ်းတၢင်းၶူဝ်ႊဝိတ်ႉၽႄႈလၢမ်းမႃးၼႆႉ ယွၼ်ႉပိူဝ်ႈၵၢၼ်မၢၵ်ႈမီးယုပ်ႈယွမ်းၵူႈၾၢႆႇၵူႈတၢင်းလႄႈ တုမ်ႉတိူဝ်ႉထိုင်ပႃး လုၵ်ႈဢွၼ်ႇတီႈႁူင်းႁဵၼ်း ပရႁိတ။